Fathuhullage Story: Gis\nއަހަންނަށް ނޭވާ ހިފަހައްޓާލައިގެން ޒޫނާގެ ވާހަކައިގެ ތެރެއަށް ގެނބިފައި އިނދެވުނެވެ.\n"ހުރިހާކަމެއް ނިމެން ނެގީ ފަޅި ސިކުންތެއް. މަންމަގެ ހަޅޭއްކާއި ދޮން ބައްޕަގެ ވޭނީ ގިސްލުމުގެ އަޑާއެކު އަހަންނަށް ލޯ މަރައިލެވުނު. ބިރުން ރޫރޫ އަރައިގަނެވުނު. ފައިން ފެށިގެން ކަންފަތާހަމައަށް ނޭނގޭ ތުރުތުރެއް ދުވެގަތް،" ޒޫނާ ނޭފަތް އެތެރެއަށް ދަމައިލަމުން ކުރިއަށް ގެންދިޔައެވެ. "އަޑު މަޑުވެ މުޅިތަން ހިމޭންވުމުން އަހަންނަށް ލޯ ހުޅުވާލެވުނު. ބޯއަރިކޮށްލާ ތިރިއަށް ބަލައިލެވުނު. މުޅިތަން... މުޅި ތަޅުން އޮތީ ލެއިން ކަޅިވެފަ... ދޮންބައްޕަ އޮތީ އެނދު ކައިރީ އުއްޑުން ވެއްޓިފަ... ބޮލުގެ އެތަން މިތަން ފަޅައިގެން ގޮސް ލޭތައް ފައިބަމުން ދިޔަ... އަހަންނަށް ބަލައިލެވުނީ އެނދު މައްޗަށް ބެޑު ޝީޓުގައި ވެސް ހުރީ ގަނޑުލޭ... ކަޅު ލޭ... އަހަރެން މޫނުގައި އެއްޗެއް ހުރިހެން ހީވެގެން އަތް ޖައްސާ ބަލައިލިން... އަތުގައި އުނގުޅުނީ ވެސް ލޭ... އަހަންނަށް ބިރުން ހަޅޭއްލަވާ ގަނެވުނު.."\nޒޫނާ ރޯންފެށިއެވެ. ބާރުބާރަށެވެ. އޭނާގެ ހަށިގަނޑުގައި ލުއި ތުރުތުރެއް އަޅަމުން ދިޔައެވެ. ބުނާނެ އެއްޗެއް ނޭނގިފައި އަހަންނަށް އިނދެވުނެވެ. އޭނާ ކިޔައިދިން ވާހަކަތަކުންނެވެ. ހީވަނީ އެ މަންޒަރު ފެންނަހެންނެވެ. އެ އިހުސާސްތައް ކުރެވޭހެންނެވެ. ލޯ މަރައިލުމުން އަހަންނަށް ވެސް ކަޅުކުލައިގެ އެ ލޭތައް ސިފަވަމުން ދިޔައެވެ. ދޮންބައްޕަގެ ބޮލުގެ އެތަން މިތަނުން ފަޅައިގެން ގޮސް ހުރި ތަންތަން ފެންނަމުން ދިޔައެވެ.\nޒޫނާގެ ގިސްލުމުގެ އަޑު ފަނޑުވަމުން ދިޔައެވެ. މަޑުމަޑުން އޭނާ ހަމައަކަށް އެޅެމުންދިޔައެވެ.\n"އަހަންނަށް މަންމަ ފެނުނީ އެތައް އިރެއް ވީފަހުން... އަހަރެން އޮތް އެނދާ ދިމާ ތިރިއަށް ވެއްޓިފައި އޮއްވާ... އެނދާ ދިމާއަށް އަތްދިއްކޮށްގެން އޮއްވާ... އަހަރެން މަންމާއޭ ކިޔާ ދުއްވާގަތިން.. މަންމަގެ ގައިގައި އޮޅުލައިގަތިން. ބާރުބާރަށް ގޮވަމުން މަންމަގެ މޫނުގައި ފިރުމަމުން." ޒޫނާ ދެތިން ފަހަރަކު ނޭފަތް އެތެރެއަށް ދަމައިލިއެވެ. "މަންމަގެ މުޅި ގައިގާ ވެސް އޮތީ ހުސް ލޭ. މޫނުގައި ވެސް ލޭ... އަހަންނަށް އިނގިލި ޖައްސާލެވުނީ މަންމަގެ ނޭފަތުގަ. ނޭވާ ނުލާހެން ހީވެގެން.."\nޒޫނާ އަޑުން އަޑު ނަގާ ރޯންފެށިއެވެ. ބާރުބާރަށެވެ. އަހަރެން ވެސް ހާސްވާ ގޮތްވިއެވެ. ކަންބޮޑުވާ ވަރުވިއެވެ. އޭނާ މަސަލަސްކުރެވޭތޯ އެތައް މަސައްކަތެއް ކުރެވުނެވެ. އޭނާ ހިތުގައި ޖެހޭ ގޮތް ވެއްޖެ ނަމަ ދެން ކަންތައް ވެދާނެ ގޮތް ވިސްނޭތީ ކަންބޮޑުވަމުން ދިޔައެވެ.\n"ޒޫނާ،" އަކުރުތަކަށް ދަމައިލަމުން އަހަރެން ބުނެލީމެވެ. "ހަމަޖެހިލާ.. ނިމިފައި އޮތްކަމަކާ ކިތައްމެ ވަރަކަށް ވިސްނިޔަސް އެކަމެއް ދެން ރަނގަޅެއް ނުވާނެއްނު."\n"އެނގޭ. އެކަމަކު އަހަންނަށް... އަހަންނަށް ވިސްނެނީ... އަހަރެންގެ ހިމާޔަތުގައި އެ މަންމަވީ ގުރުބާނުގެ މަތިން އަހަންނަށް ވިސްނެނީ.. އަހަންނަށް ޓަކައި އެވަރު ބޮޑު ކަމެއް ކުރީތީ ދެރަވަނީ... އަހަރެންގެ ދިފާއުގައި މަންމަގެ އަތުން މަންމަގެ ފިރިމީހާގެ ފުރާނަ..." ޒޫނާ އަނެއްކާ ވެސް ރޯން ފެށިއެވެ.\nއަހަރެން ބޭނުންވީ އެވާހަކަތައް ހުއްޓާލާށެވެ. ކަންތައްވީ ގޮތް ސާފުވީމައެވެ. އިތުރަށް އެ މައުޟޫޢުގައި ވާހަކަދައްކާ ނަމަ ޒޫނާއަށް ވެދާނެ ގޮތެއް އަންދާޒާކޮށްލަން ވެސް ނޭނގޭތީއެވެ. މަޑުމަޑުން އެނދުން ތެދުވީމެވެ. ޒޫނާގެ ކޮނޑުގައި ހިފައިގެންނެވެ. އަހަރެން ނުކުތީ މައިގެ ތެރެއަށެވެ. މައިގެތެރެއިން ބޭރަށް ނުކުމެވޭ ގޮތަށް ހުރި ދޮރު ހުޅުވާލުމަށްފަހު ޒޫނާއާއެކު ބޭރަށް ނުކުމެލީމެވެ.\nއޭރު މުޅި ތަނުގައި ރަސްކަން ކުރަމުންދިޔައީ މަޑު ފިނިކަމެކެވެ. މާހައުލުގައި ހުވަނދުލެވިފައި ވަނީ އުނިމަލުގެ ތާޒާ ވަހުންނެވެ.\n"ކުޑަކޮށް ހަމަޖެހިލާ... ފުންކޮށް ނޭވާލައިބަލަ،" އަހަރެންގެ މޭގައި ޒޫނާ ލައްކޮށްލަމުން ބުނެލީމެވެ. "މި ހިތްގައިމު މީރު ވަހާއި މި ތާޒާ ފިނިކަމާ، މި ހިމޭން މާހައުލުން ބުނެދެނީ ކޮންކަމެއް؟"\nޒޫނާ އަނގަޔަކުން ނުބުނެއެވެ. އަހަރެން ބޭނުންވީ އޭނާގެ ސިކުނޑި އެހެން ދިމާއަކަށް އަނބުރާލާށެވެ. ތަފާތު އެކި ވާހަކަތަކުގެ ޖާދޫއިން އޭނާގެ ވިސްނުން އަނބުރާލާށެވެ.\n"ވިސްނައިލަބަލަ.. ތުނިތުނި ހެދުމުގައި ޒޫނާ ތިހެން ހުންނައިރު... ހާމަކަންމަތީ އަހަރެންގެ ހިތް ތެޅެމުންދާ އަޑު ޒޫނާއަށް އިވޭއިރު އެ ވިންދުތަކުން އެ ބުނަނީ ކީކޭތަ؟ މި ހިތުގެ ރާގުތައް ކިޔަނީ ކޮން ލަވައެއްތަ؟"\nޒޫނާގެ ގިސްލުމުގެ އަޑު މަޑުމަޑުން ހިނދެމުން ދިޔައެވެ. އޭނާ ހަމައަކަށް އެޅެމުންދާހެން ހީވަމުން ދިޔައެވެ. އެހެންވެ ލަސްލަހުން ވައި އަޑު އަހަރެން ވާހަކަދެއްކީމެވެ.\n"މި ކިހާ ރޮމޭންޓިކް ސީނެއް. ކިހާ ހިތްގައިމު މާހައުލެއް. މިތަނުން، މި ފަޒާއިން، މިހާރު ދުވަނީ ލޯބީގެ މީރު ވަސް. ދެ ހިތެއް މެހުމުން ދުވާ އިޝްގީވަސް. އިވެނީ ދެ ހިތެއްގެ ވިންދުގެ އަޑު."\n"ދެން؟" ޒޫނާ ޗުސް ޖަހައިލިއެވެ.\n"ކިހިނެއްވީ؟" އަހަރެން ލަސްލަހުން އަހައިލީމެވެ.\n"އަދި އަހަރެން އެއް ވާހަކަ ބުނަ ބޭނުން." ދޭތެރެއަކުން ނޭފަތް އެތެރަށް ދަމައިލަމުން ޒޫނާ ބުނެލިއެވެ.\n"މަނައެއް ނޫން. ބުނަންވީ މާތް ސާހިބާ." އަހަރެން ބޭނުންވީ މަޖާކޮށްލާށެވެ.\n"ދެން." ޒޫނާ މޫނު ހިއްލައިމުން އަހަރެން މޫނަށް ބަލައިލިއެވެ.\n"އަމިއްލައަށް ވާހަކައެއް ދައްކާފަ އަމިއްލައަށް ރޯން ބޭނުން ނަމަ ނުދެއްކިއްޔާ ރަނގަޅުވާނީ." އަހަރެން ޒޫނާގެ ތިރީ ތުންފަތުގައި ޝަހާދަތް އިނގިލި ޖައްސާލީމެވެ.\n"އެއްލުނު ސަފުހާއެއް ނިންމާލަން." ޒޫނާ ލަސްލަހުން ބުނެލިއެވެ.\nޒޫނާ ބުނީ ކީކޭކަން އަހަންނަށް ދޭހަވިއެވެ. އެހެންވެ އަހަން ވިސްނައިލަން މަޖުބޫރުވިއެވެ. ޑޮކުޓަރު ދެއްކި ވާހަކަތައް ސިކުނޑީގައި ތެޅިގަތެވެ. އަމުދުން މި ދުވަސްވަރު މާބޮޑަށް ހިތުގައި ޖެހޭ ކަހަލަ ކަންކަން މެދުވެރިވެއްޖެ ނަމަ ދެން ވެދާނެ ގޮތެއް އަންދާޒާ ކޮށްލަން މަޖުބޫރުވީމައެވެ.\n"އަހަންނަށް މައާފުކުރާތި." ޒޫނާ ނޭފަތް ދަމައިލަމުން ބުނެލިއެވެ.\n"އާނ ކީކޭ؟" އަހަރެންގެ އަތުގައި ޒޫނާ ހިފައި ތަޅުވާލުމުން އަހަންނަށް ތެޅި ގަނެވުނެވެ.\n"އަހަންނަކީ ޖައި ހީކުރި ކަހަލަ މީހަކަށް ނުވީމަ، އަހަންނަށް މާފުކޮށްދޭތި. އަހަންނަށް މަޖުބޫރުވީ. މަޖުބޫރުވީ." އަނެއްކާ ވެސް ޒޫނާއަށް ގިސްލެވެން ފެށުނެވެ.\n"ޒޫ... އަނެއްކާ ވެސް." އަހަންނަށް ހިފައިލެވުނީ ޒޫނާގެ ދެ ކޮނޑުގައެވެ.\n"އާނ! އަހަރެން ބޭނުން މިރޭ މި ހުރިހާ ކަމެއް ސާފުކޮށްދޭން." ޒޫނާ އަހަންނާ ދިމާއަށް އެނބުރިލިއެވެ.\nއޭނާ ބަލައިލީ ސީދާ އަހަރެންގެ ލޮލަށެވެ. މިލަ ހަނދުވަރާއެކު ބޭރުގައި ދިއްލާފައިވާ ބައްތިތަކުގެ ފަނޑު އަލިކަމުން މަންޒަރުތައް ސާފުކޮށް ފެންނަމުން ދިޔައެވެ. އަހަންނަށް ވެސް ބަލައިލެވުނީ ޒޫނާގެ ދެ ލޮލަށެވެ. އެ ދެ ލޮލުން ބުނެދެނީ ތެދެވެރިކަމެވެ. ފެންނަނީ ސާފުކަމެވެ. ތާހިރުކަމެވެ.\n"އެ ހުރިހާ ކަންތައް ގަނޑެއް ނިމިގެން ދިޔައިރު އަހަރެން ހުރީ މުޅީން މޮޔަވެފަ. ނަފުސާނީވެފަ. ހެދޭ ނުހެދޭ ގޮތެއް ނޭނގޭވަރުވެފަ. ކިޔޭ ނުކިޔޭ އެއްޗެއް ނޭނގޭވަރު ވެފަ. މަގުމަތިން ފިރިހެނަކު ފެނުނަސް އަހަންނަށް ހީވަނީ އެމީހަކު އަންނަނީ އަހަންނާ ބެހޭށޭ. އެހެންވެ އަޑުގެ ނެތްތަނަށް އެހެން ގޮވަމުން އަހަރެން މުޅި މަގުގައި ދެކޮޅަށް ދުވެނަގަނީ. އެންމެފަހުން ރަށުގެ ކަތީބަށް އެކަން ބޮޑުވެގެން އަހަރެން ގެންދިޔައީ ގުރައިދޫއަށް،" ޒޫނާ ފުން ނޭވާއެއް ދޫކޮށްލިއެވެ. "އެއްގޮތަކުން އެއީ އެމީހުންނަށް ކުރެވުނު ވަރަށް ރަނގަޅު ކަމެއް. އެހެން ނޫންނަމަ އަހަރެން މިހެން ފެންނާކަށް ނުހުންނާނެ."\n"އެހެންތަ؟" އަހަންނަށް އަހައިލެވުނެވެ. "އެތަނުގައި.."\n"އާން! އޭރު އަހަންނަކަށް ވެސް ނޭނގެ އަހަރެން އިނީ ބަލިވެކަމެއް ވެސް. ބަނޑަށް ހަތަރުމަސްކަން އެނގުނީ ޑޮކުޓަރު ބަލައި ޓެސްޓު ހެދިފަހުން." ޒޫނާ އޮޅުންފިލުވާދިނެވެ.\n"ދެން." އަހަންނަށް ފާޑެއްގެ ގޮތްތަކެއްވާން ފެށިއެވެ.\nމޭކަރާ ގޮތެވެ. ބޯ އަނބުރާގޮތެވެ. ހީވަނީ ހަށިގަނޑު ފުރެމުންދާހެންނެވެ. ދެ ފަރާތުން ބޮލުގައި އެއްޗެއް ބާއްވާ ފިއްތަމުންދާހެންނެވެ. ބޮލަށް ބަރުޖެހެމުން ދިޔައެވެ.\n"އަހަރެން ގާތު ބަނޑުބޮޑުކަމަށް ބުނީ ޑޮކުޓަރު ސުހައިލް. އެއީ އަހަންނާ ހަވާލުވެ އެތަނުގައި ހުރި ޑޮކުޓަރު. ވަރަށް ވާހަކަދެއްކުމަށްފަހު އެކި ގޮތްގޮތަށް ވިސްނައިދިނުމަށްފަހު އެހެންބުނީ ވެސް. އަހަރެން ގޮތްގޮތަށް އުޅެންފަށައިފި ނަމަ ދަރިފުޅަށް ގެއްލުންވާނެ ކަމަށް ވެސް ކިޔައިދިން. ބައެއް ކަންކަން ނުކުރުމަށް ބުނެދިން،" ޒޫނާ ތަންކޮޅެއް ދުރަށް ޖެހިލިއެވެ. "އެނގޭތަ އަހަންނަށް ކުރެވުނު މޮޅުކަމެއް. ޑޮކުޓަރ ސުހައިލް ފެންނައިރަށް އޭނާއާ ދިމާކުރަން ފެށެވުނީ. އަހަރެންގެ ބަނޑަށް އޭނާ ދަރިއަކު ލައިދީފިޔޭ ކިޔާ އަޑުގެ ނެތްތަނަށް ހަޅޭއްލެވެން ފެށުނީ. އެ ކިޔެނީ ކީކޭކަމެއް އޭރަކު ނުވިސްނޭ. ވިސްނަން ބޭނުން ވެސް ނުވީ. މީހުން ގިނަހެން ހީވާތަނެއް ވެއްޖެ ނަމަ ތަކުރާރުކޮށް އެހެން ގޮވާންފެށީ. ދެން އެނގޭތަ ވީގޮތެއް؟ އަހަރެން ހުންނަހިސާބަށް ޑޮކުޓަރު ނައިސް ދުރުގައި އުޅެންފެށީ. އަހަންނަށް އެކަންވީ އަދި މާ މަޖާ ކަމަކަށް. އެހެންވެ އަހަރެން ޑޮކުޓަރު ނުކުރަން ބުނި ކަންކަން ކުރާންފެށީ."\n"އެ ކޮންކަމެއް؟" އަހަރެން އަހައިލީމެވެ.\n"ތަންތަނަށް އަރައި ދުވެ ފުމެ އުޅެންފެށީ، ބަނޑުގައި އަމިއްލަ އަތުން ތަޅައި. އެގޮތް މިގޮތަށް ތެޅެންފެށީ. އެ ހަމަ އަހަރެން ގަސްތުގައި ކުރިހާ ކަންކަން. ބޭނުންވީ އެ ޑޮކުޓަރު އަހަރެން ގާތަށް ގެންނަން. އޭނާ ނާންނީސް އަހަރެން ރަނގަޅަށް ނޫޅޭނަމޭ ކިޔާ ހަޅޭއްލަވަން ވެސް ފެށީ. ދެން އެނގޭތަ ވީގޮތެއް؟" ޒޫނާ އައިސް އަހަރެންގެ އަތުގައި ހިފިއެވެ. "އަހަރެން ބުލީޑްވާން ފެށީ. އޭރު ބަނޑަށް ފަސްމަސްވަރުވާނެ. ވަރަށް ހާލުބޮޑުވެ މާލެ ގެނެސް ފަރުވާދިން ކަމަށްވަނީ. އަހަންނަކަށް އޭރު ވީގޮތެއް ސާފެއްނުވޭ. އޭގެފަހުން، ހަމައަކަށް އެޅިގެން ވަރަށް ފަރުވާކޮށްގެން މިހާ ހިސާބަށް މިއާދެވުނީ."\nޒޫނާ ފުން ނޭވާއެއް ދޫކޮށްލިއެވެ. އޭނާ އަހަރެންގެ ގައިގައި ބައްދާލިއެވެ. އަހަރެންގެ އުނަގަނޑުގައި ދެ އަތް އަޅުވާލަމުންނެވެ.\n"ސޮރީ." ޒޫނާ ލަސްލަހުން ބުނެލިއެވެ.\n"ކީއްވެ ސޮރީ؟ ތިއިން އެއްވެސް ކަމެއްގައި ޒޫނާގެ ކުށެއް އެބައޮތްތަ؟" އަހަންނަށް ބުނެލެވުނެވެ.\n"ކުށްވެރިއަކީ އަހަރެން. ތިންމަރުގެ ޒިންމާ ނަގަން ޖެހޭނީ ޚުދު އަހަރެން." ޒޫނާ ހިތްދަތި ގޮތަކަށް ބުނެލިއެވެ.\n"ކޮން ތިނެއް؟" ވިސްނައިލަމުން ބުނެލެވުނެވެ.\n"މަންމަގެ މަރު. ބައްޕަގެ މަރު. ދަރިފުޅުގެ މަރު. މަންމައަކީ ގާތިކަށްވީ އަހަރެން.."\nޒޫނާގެ ވާހަކަތައް މާގިނަހެން ހީވުމުން އަހަރެން އޭނާ ހުއްޓުވީއެވެ. ޒޫނާގެ ތުންފަތަށް އަހަރެންގެ ޝަހާދަތް އިނގިލި ހުރަސްކޮށްލީއެވެ. އެހައި ހިސާބުން އަހަރެން ބުނީ ކީކޭކަން ޒޫނާއަށް ވިސްނުނެވެ. އޭނާ ވާހަކަތައް ހުއްޓައިލިއެވެ.\n"ދިރިއުޅުމަކީ އެކަހަލަކަމެއް. އެހެން ނޫނަސް ތިޔައީ މާޒީ. މާޒީ ފަހައި ދުވެގެން ލިބޭނެ ކުޅިފަހެއް ނޯންނާނެ. މާޒީއަކީ އަބަދުވެސް މާޒީ. ދެން އޮތީ ކުރިމަގު. ޒޫ މިއަދު ވިސްނަންވީ ބަނޑުގައި ތިއޮތް ދަރިފުޅާ މެދު. ޒޫގެ އަމިއްލަ ހާލާމެދު. ޒޫއަށް ރަނގަޅަށް އެނގޭނެ ޒޫއަކީ ކޮންހާލަތެއްގައި ހުރި މީހެއްކަން." އަހަރެން ބެލީ ޒޫނާއަށް ވިސްނައިދެވޭތޯއެވެ.\n"އަހަންނަށް އުފާވެރި ދިރިއުޅުމެއް ލިބޭނެތަ؟ ދަރިއަކު އުފަން ކުރެވޭނެތަ؟ ހިތްހަމަ ޖެހިލައިގެން އުޅެވޭނެތަ؟" ޒޫނާ އެއް ފުލުފުލުން ސުވާލުތައް އަމުނައިލިއެވެ.\n"ހުރިހާ ސުވާލުގެ ޖަވާބަކީ އިންޝާﷲ ވާނޭ." އަހަރެން ޒޫނާގެ ގައިގައި އޮޅުލައިގަތީމެވެ. "އެކަމަކު ކެތްތެރިވާން ޖެހޭނެ. އަހަރެންގެ ބަސް އަހަންވާނެ. ބުނާގޮތަށް އުޅެންވާނެ. ޒޫއަކީ ހައިރިސްކު މީހެއް. މި ބުނީ ބަނޑުވީމަ އިތުރަށް ސަމާލުވާން ޖެހޭނޭ ޑޮކުޓަރު ބުނެފަ އޮތީ. އަދި މިއުޅެނީ ހަމައަކަށް ނޭޅި، އެހެން ހުއްޓާ ޕްރެގްކަން މި އެނގުނީ. އެކަމަކު އުއްމީދުކުރަންވާނެ. ރަނގަޅު ގޮތް މެދުވެރި ކުރައްވާނެ. ހުރިހާ ވެސް ބޭހަކީ ދުޢާ. ހެޔޮދުޢާ. އިޚްލާސްތެރި ދުޢާ. މިއަދު އަހަރެން ޑޮކުޓަރާ ވާހަކަ ވެސް ދެއްކިން. ވަރަށް ބަލައިގެން ވަރަށް ސަމާލުވެގެން އުޅެވިއްޖެ ނަމަ ހުރިހާ ކަމެއް ނޯމަލްވާނެ ބުނި. މާ ބޮޑަށް ހާސްނުވާން ބުނީ ވެސް."\n"ތީ އަހަރެން ހިތްހަމަ ޖައްސަން ދައްކާ ވާހަކައެއް. އަހަންނަށް އެނގޭ ޑޮކުޓަރުން ބުނި ވާހަކަ. އެމީހުންގެ މާބޮޑު އުއްމީދެއް ނެތް. މިހާރު ވެސް އަހަރެން ހިތުގެ ވިންދު ހުއްޓިދާނެ. މިހާރު ވެސް ހިތުގެ ހިނގުމަށް ބުރޫ އަރާފާނެ. މިހާރު ވެސް އަހަރެން އެއްކޮށް ހުއްޓިދާނެ."\n"ޒޫ! ކާކަށް ތި ނޫން ގޮތެއް އޮތީ؟ ކާކަށް ޔަގީންކަމެއް އޮތީ؟ ނެތެއްނު. ތަންކޮޅެއް ފަހިކޮށް ވިސްނަން ހިނގައިބަލަ. މިހުރިހާ ވާހަކަތަކެއް ޒޫގެ ބޮލުން ނެރެވުނީމަ ޒޫއަށް ކިހާ ހިތްހަމަ ޖެހުން ލިބިއްޖެ. ބޮލަށް ލުއި ވެއްޖެއްނު. ދެން ވިސްނަބަލަ އަހަންނަށް އެ ހުވަފެން އެ ފެނުނީ ޒޫއަށް ރަނގަޅަކަށްކަން. އެހެންނޫނީ ޒޫ އުޅެން ޖެހޭނީ މިހުރިހާ ބަރު، ބޮޑެތި ވާހަކަތައް ތިޔަ ކުޑަކުޑަ ސިކުނޑިއަށް އަޅާ ބަރާކޮށްގެން ނޫންތަ؟" އަހަރެން ޒޫނާގެ ބުރަކަށީގައި ފިރުމައިލަދިނީމެވެ.\nދެ ކަންފަތުގައި އަޅައިލެވިފައިވާ އަތް ނަގައި ނިތްކުރިއަށް ހެޔޮކޮށްލީމެވެ. ފުން ނޭވާއެއް ބޭރުކޮށްލީމެވެ. މާޒީގެ ހަނދާތަކުން ސިކުނޑީގައި ކުރެހުނު ތަސްވީރުތައް މައްޗަށް އަރައިގެން ދިޔަ ކަހަލައެވެ. އިރުކޮޅެއް ކުރިން އިވުނު އަޑު އިވޭތޯ ކަންފަތް ސަމާލުކޮށްގެން އޮތީމެވެ. ނަމަވެސް، އިންތިޒާރުގެ ގިޓާގެ ނަރުތަކުން ޖެހޭ ހިމޭން މިޔުޒިކީ އަޑު ނޫން އަޑެއް ނީވިއެވެ. އެ މިޔުޒިކާ ގުޅެނީ ދިގު ދެމިހެންދާ އެ ނޭވާތަކުގެ އަޑެވެ. މާނޭވާއަކަށް ވެސް، ފުން ނޭވާއަކަށް ވެސް ނުވާ އެ ނޭވާތަކެވެ. އެއީ ފާޑެއްގެ ގިސްލުމެކެވެ. ހަނދާންތަކުން ސިކުނޑި ބަރުވާ ކޮންމެ މޫސުމެއްގައި، ކޮންމެ ދުވަސްވަރެއްގައި ނިދިފައި އޮންނަ އިރު ޒޫނާއަށް ދިމާވާކަމެކެވެ. މޭކަށިގަނޑު މައްޗައް ހިއްލައި ދެފައި ތިލަ އެނދުގައި ވިއްދައިގެން އޮވެ ގިސްލުމެވެ. ގިސްލަގިސްލާ ރުއިމެވެ. ފުރަތަމަ ކޮޅު އަހަރެން ހާސްވިއެވެ. ކަންބޮޑުވިއެވެ. ވާނުވާ ބަލަން އުޅެވުނެވެ. ނަމަވެސް، މިހާރު މުޅީން ބަދަލުވެއްޖެއެވެ. ހަދަންވީގޮތް އެނގުނީއެވެ.\nގަބޫލުކުރިޔަސް ނުކުރިޔަސް އެކަން އަހަންނަށް ގުޅުވެނީ ނަފުސާނީ ބަލިމަޑުކަމަކާއެވެ. ނަފުސާނީ މައްސަލައަކާއެވެ. ޔަގީންވަނީ ޒޫނާ އަކީ އެބަލީގެ ފުރަތަމަ މީހާއަށް ނުވާނެކަމެވެ. އެކަން ނިންމާނީ އަހަރެންނެއް ނޫންކަން ވެސް އެނގެއެވެ. މިއީ އަހަރެންގެ ތަޖުރިބާއެވެ. އަހަރެންގެ ހަޔާތުގެ ކުލަވަރުން ލިބުނު ފިލާވަޅުތަކެވެ. އުމުރުގެ އަދަދަށް ދެ ހައެއް ގުނުނީ މިހެން ކަން ތަޖުރިބާކުރާން އޮއްވައެވެ. ޒޫނާގެ މި ބައްޔަށް ލައްކަ ފަރުވާ ކުރެވިއްޖެއެވެ. ނަމަވެސް ހައްލެއް ހޯދޭގޮތެއް ނުވެއެވެ. ދެން ހައްލެއް ހޯދުމެއް ވެސް ނެތެވެ.\nއަހަރުމެން މި ތިބީ އަސުރުން ތިރިވެފައެވެ. މަޣުރިބަށް ގޮވާން ކައިރިވެފައެވެ. ދިރިއުޅުމުގެ އަޑި ގުޑާންތަކުގައި ހިނގާ ހިނގާ ހަންމަތަވެފައެވެ. މައިންބަފައިން ގެއްލި، އެމީހުންގެ މަގާމަށް އަހަރުމެން އުފުލިފައެވެ. ކައިވެނީގެ މޭވާ ދޮންވެ ފައްކާވެ އެ މޭވާތަކުން އިތުރު ކުރިތައް ފަޅައިފައެވެ. މިހުރިހާ ދުވަސްވީއިރު ވެސް ބަދަލު ނުވީ އެންމެ ކަމެކެވެ. ޒޫނާއަށް މި ދިމާވާކަންކަމެވެ.\nދުވަސްކޮޅުކޮޅުން އޭނާއަށް އެ ދިމާވާ ގޮތެވެ. ނިދީގައި އެ ގިސްލާ ގިސްލުމެވެ. ރޯ ރުއިމެވެ. މޮޅުކަމަކީ އޭނާ ހޭލުމުން އެއިން ކަމެއް ހަނދާން ނުހުންނަކަމެވެ. އެއީ އެއްގޮތަކުން ނަސީބެކެވެ. ހިތްދަތިވެ ރޮވޭގޮތް ވުމުން ނޭވާލުމަށް ދަތިވެ ކުރުކޮށް ނޭވާލެވޭ އިރު ގިސްލެވުނަސް ޒޫނާ ގިސްލަނީ ހަނދާންތަކުގެ މަކާނުން އުދާސްތައް ބޭރުވާ ދުވަސްވަރުއެވެ. ބޭއިހިތުޔާރުގައި ނަމަވެސް އެ މަންޒަރުތައް ފެންނަ ދުވަސްވަރުގައެވެ. ފަށަމުން އަހަރެން ބުނެދިނީ އެ ވާހަކައެވެ. އަހަރުމެންގެ ވާހަކައެވެ. ޒޫނާއަށް ޖިންސީ ގޯނާއެއް ނުވާ ވާހަކައެއް ނޫނެވެ. ލެއިން ތަތްތެޅިފައިވާ މާޒީއެއް ނެތް ވާހަކައެއް ނޫނެވެ. ހިތްދަތި ދުވަސްތަކެއް ހޭދަނުކުރާވާހަކައެއް ނޫނެވެ. އަހަރުމެން ދިރިއުޅެނީ އެ ހިތި މާޒީއާ އެކުގައެވެ. ޒޫނާގެ 'ގިސް' ދުވަސްކޮޅުކޮޅުން އަޑުއަހަމުންނެވެ. (ނިމުނީ)


ސަފާރީއަކުން ހުޅުމާލެ ފޭބި މީހަކު ހައްޔަރުކޮށްފި\nކޮވިޑް-19 ފެތުރޭތީ އިއުލާން ކޮށްފައިވާ ސިއްހީ ކުއްލި ނުރައްކަލުގެ ހާލަތުގެ ދަށުން އަންގާފައިވާ އެންގުމާ ޚިލާފަށް ސަފާރީއަކުން ހުޅުމާލެ އަށް ފޭބި މީހަކު ހައްޔަރުކޮށްފި އެވެ.\nހުޅުމާލެއިން ޓެސްޓް ހެދި ދިވެހި މީހާ ނެގެޓިވް\nއަނަންތަރާ ދިގު މޯލްޑިވްސް ރިސޯޓުން ކޮވިޑް-19 އަށް ޕޮޒިޓިވްވި ޓޫރިސްޓް މީހާއާ "ޑައިރެކްޓް ކޮންޓެކްޓް" ވި ދިވެހި މީހާގެ ޓެސްޓް ނެގެޓިވް ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)...\nސަފާރީތަކުން ކުނި ގެންނަން ހާއްސަ އުސޫލެއް ހަދައިފި\nހުޅުމާލޭގައި ހުންނަ ވެމްކޯ ސައިޓަށް ސަފާރީތަކުން ކުނި ގެންދަން ހާއްސަ އުސޫލެއް މިއަދު ކަނޑައަޅައިފި އެވެ.\nކޮވިޑު ޖެހުނު މީހަކާ ގުޅުން ހުރި މީހެއް ހުޅުމާލޭގައި\nއަނަންތަރާ ދިގުން ކޮވިޑް-19 އަށް ޕޮޒިޓިވް ވި މީހާ އާ ޑައިރެކްޓް ކޮންޓެކްޓް ވެފައިވާ މީހަކު ހުޅުމާލޭގައި ހުއްޓާ، އޭނާގެ ގައިން ބަލީގެ އަލާމާތްތައް ފެނުމުން ފަރުކޮޅުފުށްޓަށް ގެންގޮސް ކަރަންޓީނުކޮށްފި އެވެ.\nރޯގާ އަށް ފަރުވާކުރަން ތިން ކްލިނިކެއް ހުޅުވައިފި\nކޮވިޑް-19 ފެތުރޭތީ، ރޯގާގެ އަލާމާތްތައް ހުންނަ މީހުން ސިއްހީ ހިދުމަތްދޭ ތަންތަނަށް ނުގޮސް ފަރުވާ ލިބޭނެ ގޮތް ހަމަޖެއްސުމަށްޓަކައި ރޯގާ އަށް ފަރުވާކުރަން ހާއްސަ ތިން ކްލިނިކެއް މިއަދު ހުޅުވައިފި އެވެ.\nހުޅުމާލެ އޮންނަން ޖެހޭނީ މާލޭ ސިޓީ ކައުންސިލްގެ ބެލުމުގެ ދަށުގައި ކަމަށާއި ހުޅުމާލެއަކީ އެޗްޑީސީގެ މިލްކިއްޔާތުގައި އޮތް ތަނެއްތޯ ނުވަތަ ނޫންތޯ އޮޅުންފިލުވަން ޖެހޭ ކަމަށް އެސްއޯއީ...\nބޯހިޔާވަހިކަން ފޯރުކޮށްދިނުމުގައި މާލޭގެ ރައްޔިތުންގެ ގެއްލިފައިވާ ހައްގުތަކާއި މާލޭގެ މައްސަލަތަކުގައި އަޑުއުފުލައި ހައްލު ހޯދަން މާލޭގެ ރަށްވެހިންގެ ޖަމިއްޔާ އިން ތެދުވެއްޖެ...\nބާބަކިއު އޭރިއާ ރުއްގަނޑު ދޭކަށް ބަދަލުކޮށްފި\nހުޅުމާލެ ފުރަތަމަ ފޭހާއި ދެވަނަ ފޭސް ގުޅާލުމަށް ތަރައްގީ ކުރާ ޗެނަލް ޕާކު ހެދުމަށް ބާބަކިއު އޭރިއާ ބަންދުކޮށް ވަގުތީ ތަނެއް މާދަމާ ހުޅުވަން ނިންމައިފި އެވެ.\nހުޅުމާލެ އަކީ ކުރީގެ ރައީސް އަދި އިދިކޮޅު ޕީޕީއެމްގެ ރައީސް އަބްދުﷲ ޔާމީންގެ ސިޓީއެއް ކަމަށާއި އެއީ ޒުވާނުންނަށް އެމަނިކުފާނު ބިނާކޮށްދެއްވި ތަނެއް ކަމަށް އެ ޕާޓީގެ ނައިބު ރައީސް...\nހުޅުމާލޭ ހޮސްޕިޓަލް ޑައިލިސިސް ޔުނިޓުގެ ޖާގައިތުރުކޮށްފި\nހުޅުމާލޭ ހޮސްޕިޓަލްގެ ޑައިލިސިސް ޔުނިޓުގައި ޚިދުމަތް ދެވޭ ޖާގަ އިތުރުކޮށްފި އެވެ.\nހުޅުމާލެ ފުރަތަ ފިޔަވައްސާ، އަލަށް މީހުން އާބާދުކުރާ ދެ ވަނަ ފިޔަވަހި ގުޅާލަން އަޅާ ފަސް ބްރިޖް އަންނަ މަހުގެ ތެރޭގައި ނިމޭނެ ކަމަށް ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)...\nFebruary 06, 2020 16\nރާއްޖެ އައުމުގައި ސަމާލުވާން ޔޫކޭން އެދިއްޖެ\nޗައިނާގެ ދެ މީހަކަށާއި އޮސްޓްރޭލިއާގެ މީހަކަށް ހުޅުމާލޭގައި ދިން ވަޅީގެ ހަމަލާއާ ގުޅިގެން، އިނގިރޭސި ވިލާތުގެ ރައްޔިތުން ރާއްޖެ އައުމުގައި ސަމާލުވާން އެ ގައުމުގެ ސަރުކާރުން...\nފުލުހުން ފިސްތޯލައާއެކު ނުކުންނަ ވަގުތު ޖެހިއްޖެ:ރިޔާޒް\nރާއްޖޭގެ ހާލަތު މިހާރު އޮތް ގޮތުން، ފުލުހުންގެ ތެރޭގައި އޮންނަ ސްޕެޝަލް ވެޕަންސް އެންޑް ޓެކްޓިކްސް (ސްވޮޓް) އިން ފިސްތޯލައާ އެކު ނުކުންނަ ވަގުތު ޖެހިއްޖެ ކަމަށް ކުރީގެ ޕޮލިސް...\nގޮވާތަކެއްޗާއެކު، ސިފައިންގެ ތަމްރީނެއް މާލޭގައި\nFebruary 04, 2020 104\nޗައިނާ ދެ މީހަކަށާއި އޮސްޓްރޭލިއާ މީހަކަށް ހަމަލަދީފި\nހުޅުމާލޭގައި ޗައިނާގެ ދެ މީހަކަށާއި އޮސްޓްރޭލިއާގެ މީހަކަށް މިރޭ ތޫނު އެއްޗަކުން ހަމަލަދީ ޒަހަމްކޮށްލައިފި އެވެ.


BREAKING: Austria Aa Guyana In Meehaku Maru Vejje - Vaguthu\nކޮވިޑް-19: އޮސްޓްރިއާ އާއި ގަޔާނާ އިން މީހަކު މަރުވެއްޖެ\nކޮވިޑް-19 ޖެހިގެން އޮސްޓްރިއާ އާއި ގަޔާނާ އިން މީހަކު މަރުވެއްޖެއެވެ.\nއޮސްޓްރިއާ އިން މި ބައްޔަށް މިއަދު އެކަނި ވެސް 25 މީހަކު ފައްސި (ޕޮޒިޓިވް)ވިއެވެ. އެ ގައުމުން މި ބަލި 302 މީހެއްގެ ގައިން ފެނިފައިވެއެވެ. ގަޔާނާ އިން މީހަކު ޕޮޒިޓިވް (ފައްސި) ވިކަމާއި އެ ބަލީގައި އެމީހާ މަރުވިކަން އިއުލާން ކުރީ މިއަދެވެ.\nއޮސްޓްރިއާގެ ވެރިރަށް ވިއެނާގެ ކަމާއި ބެހޭ އިދާރާތަކުން ބުނެފައިވަނީ އެ ބަލި ޖެހިގެން އެގައުމުން މަރުވެފައިވަނީ އުމުރުން 69 އަހަރުގެ ފިރިހެނެއް ކަމަށެވެ. އޭނާ އަކީ ދާދި ފަހުން އިޓަލީއަށް ޒިޔާރަތް ކޮށްފައިވާ މީހެއް ކަމަށް ވަނީ ބުނެފައެވެ. އޭނާ އެ ބައްޔަށް ޕޮޒިޓިވްވި ހިސާބުން ފެށިގެން އެގައުމުހެ ކައިސާ ފްރާޒް-ޖޮސެފް ހޮސްޕިޓަލުގައި ދިޔައީ ފަރުވާ ދެމުންނެވެ.\nއިޓަލީ އަކީ ބަލި ފުރަތަމަ ފެނުނު ޗައިނާ ފިޔަވައި މިހާތަނަށް އެންމެ ގިނަ މީހުން މަރުވެފައިވާ އެއް ގައުމެވެ.\nމިބަލި ޖެހިގެން ގަޔާނާ އިން މަރުވެފައިވަނީ 52 އަހަރުގެ އަންހެނެކެވެ. އޭނާ އަކީ މީގެ ކުރިން އެމެރިކާއަށް ދަތުރުކޮށްފައިވާ މީހެއް ކަމަށް އެ ގައުމުން ވަނީ ބުނެފައެވެ. އޭނާ މަރުވީ ޖޯޖްޓައުންގެ ހޮސްޕިޓަލުގައި ފަރުވާ ދެމުން ދަނިކޮށެވެ. ވެކްސިނެއް އަދި އުފެއްދިފައިނުވާ މި ވައިރަސްގެ ސަބަބުން މިހާތަނަށް ބަލި ފެތުރިފައިވާ ގައުމުތަކުން ވަނީ 4,600 އަށް ވުރެގިނަ މީހުން މަރުވެފައެވެ. އަދި މި ބަލި ލައްކައަކަށްވުރެ ގިނަ މީހުންނަށް ޖެހިފައިވާއިރު 68,335 މީހުން ވަނީ މިބަލިން ރަނގަޅުވެފައެވެ.


BREAKING NEWS: Covid-19: Ingireysivilaath Ge Hingun Vaguthee Gothun Foreign Secretary Ah - Vaguthu\nކޮވިޑް-19: އިނގިރޭސިވިލާތުގެ ހިންގުން ވަގުތީގޮތުން ފޮރިން ސެކްރެޓަރީއަށް\nކޮވިޑް-19 ގެ އާލާސްކަންފުޅުގައި ބޮޑުވަޒީރު ބޮރިސް ޖޯންސަންގެ ހާލުދެރަވުމާއި ގުޅިގެން އިނގިރޭސިވިލާތުގެ ސަރުކާރު ވަގުތީ ގޮތުން ހިންގުން ފޮރިން ސެކްރެޓަރީ ޑޮމިނިކް ރާބް އާއި ހަވާލުކޮށްފިއެވެ.\nޖޯންސަންގެ އާލާސްކަންފުޅު ބޮޑުވުމުން މިހާރު ފަރުވާ ދެމުން ގެންދަނި އައިސީޔޫގައެވެ. އައިސީޔޫއަށް ބަދަލު ކުރުމުގެ ކުރިން ޖޯންސަން ވަނީ ސަރުކާރު ހިންގުމާއި ޑޮމިނިކް ހަވާލުވެ ވަޑައިގެންނެވުމަށް އެދިވަޑައިގެންފައެވެ. ޖޯންސަންގެ އެދިވަޑައިގަތުމުގެ މަތިން މިހާރު ސަރުކާރު ހިންގުމާއި ހަވާލުވެ ވަޑައިގެން ހުންނެވީ ޑޮމިނިކްއެވެ.\nއުމުރުފުޅުން 46 އަހަރުގެ ޑޮމިނިކް އަކީ ސިޔާސީ ދާއިރާގައި ޒަމާންވީ ބޭފުޅެއް ނޫނެވެ. އޭނާ ހާރިޖީ ދާއިރާގައި މަސައްކަތް ކުރައްވަން ފެއްޓެވީ 2000 ވަނަ އަހަރު އެވެ. ފުރަތަމަ އަދާކުރެއްވީ ހޭގްގައި ހުންނަ އިނގިރޭސިވިލާތުގެ އެމްބަސީގެ ވަޒީފާ އެކެވެ. އޭގެފަހުން ލަންޑަނަށް ވަޑައިގެން އިސްރާއީލާއި އަރަބި ގައުމުތަކުގެ ދެމެދުގައި އޮންނަ މައްސަލަތަކުގައި އިނގިރޭސި ސަރުކާރުގެ ސިޔާސަތުތައް ކަނޑައަޅަން ލަފާއަރުވާ ބޭފުޅެއްގެ ގޮތުގައި މަސައްކަތް ކުރެއްވެވިއެވެ.\n2006 ވަނަ އަހަރުން ފެށިގެން 2010 ވަނަ އަހަރަށް ޑޮމިނިކް އަދާކުރެއްވީ އިނގިރޭސިވިލާތުގެ ޤާނޫނު ހަދާ މަޖިލީހުގެ ޗީފް އޮފް ސްޓާފްގެ މަގާމެވެ. އަދި ޝެޑޯ ހޯމް ސެކްރެޓަރީގެ މަގާމާއި ޝެޑޯ ސެކްރެޓަރީ އޮފް ޖަސްޓިސްގެ މަގާމު ވެސް ފުރުއްވެވިއެވެ.\nކޮންޒަވޭޓިވް ޕާޓީގެ ޓިކެޓްގައި ޤާނޫނު ހަދާ މަޖިލީހުގެ މެންބަރު ކަމަށް ޑޮމިނިކް ހޮވިވަޑައިގެންނެވީ 2010 ވަނަ އަހަރު އެވެ.\n2015 ވަނަ އަހަރު ޑޮމިނިކް ވަނީ މިނިސްޓްރީ އޮފް ޖަސްޓިސްގެ އަންޑާ ސެކްރެޓަރީ އޮފް ސްޓޭޓްގެ މަގާމު އަދާކުރައްވާފައެވެ. 2017 ވަނަ އަހަރުގެ އާއްމު އިންތިޚާބުގައި ގޮނޑި ދިފާޢު ކުރެއްވި ފަހުން ކުރީގެ ބޮޑުވަޒީރު ތެރީސާގެ މޭ ވަނީ ޑޮމިނިކަށް ކޯޓް އެންޑް ޖަސްޓިސްގެ ސްޓޭޓް މިނިސްޓަރު ކަން ދެއްވާފައެވެ.\nއޭނާ ފޮރިން ސެކްރެޓަރީގެ މަގާމަށް އައްޔަން ކުރެއްވީ މިއަހަރުގެ ޖުލައި މަހުއެވެ.\nސަރުކާރު ހިންގުމާއި ޑޮމިނިކް ހަވާލުވެ ވަޑައިގެންފައި މިވަނީ ދެވަނަ ބޮޑު ހަނގުރާމައަށް ފަހު އިނގިރޭސިވިލާތައް ކުރިމަތިވި އެންމެ ދަތި ދުވަސްވަރު އެވެ. ކޮވިޑް-19 ފެތުރުން ކޮންޓްރޯލް ކުރަން ދަތިވެ، ގައުމުގެ ސިއްހީ ނިޒާމް ވަނީ ބޮއްސުންލާފައެވެ. އެހެންކަމުން އޭނާގެ އެންމެ ފުރަތަމަ ޒިންމާ އަކީ މިހާރު ސިއްހީ ނިޒާމަށް ބޭނުންވާ ވަސީލަތްތައް ވީއެންމެ އަވަހަކަށް ހޯއްދެވުމެވެ.\nސަރުކާރު ހިންގުމާއި ހަވާލުވެ ވަޑައިގެންނެވި ފަހުން ޑޮމިނިކް އަދި ގައުމާއި މުހާތަބު ކުރައްވާ އެއްވެސް އެއްޗެއް ވިދާޅުވެފައެއް ނުވެއެވެ.


Quality Schools: January 2010\nMath Game: Multiplication Fish by Jane and Joanne\n• beginning multiplication facts to 16\n• deck of playing cards, Jokers removed; Jack = 12, Queen = 14, and King = 16\n•amultiplication table to during the game (if needed)\nDeal five cards to each player. The remaining cards are placed face down inadeck, which is placed in the middle of the playing area. The object of this game is for players to collect pairs of cards with the same number (value) on them. They will search for cards with numbers that match numbers they already hold in their own hands. If any player getsamatched set of cards among the five cards dealt at the start of the game, that player places the matched cards down on the table in front of themselves.\nPlayers alternate turns as they ask another player if she or he hasacertain card in their hand. Players ask their questions in the form ofamultiplication question.\n• Do you have any2x 5's (10's)?\n• Do you have any3x 2's (6's)?\n• Do you have any7x 1's (7's)?\nIf the player asks Do you have any2x 5's? toaplayer who hasa10 in his hand, that player must give up his 10 to the player who asked the question. The player who asked the question now hasapair of 10's. She puts them down in front of herself.\nEach player may continue asking questions until they are unsuccessful in findingamatch. Ifaplayer does not have the number asked for, she says "Fish" and the player asking the question takesacard from the top of the deck. If that card results inamatch, he puts down the matched set in front of himself. If there is no match, he keeps the card in his hand and the next player takes her turn.\nPlay continues until one player is out of cards. Players count up their pairs. The player with the most pairs is the winner.\nPosted by ESQID at 8:25 AM No comments:\nLabels: Mathematics materials\nޒިންމާދާރުވުމަށާއި އަމިއްލަވަންތަކަމަށް ތިބާ ފަހެ ލޯތްބެއް ނުކުރައްވަމުތޯއެވެ؟\n1 މިއީ މަޢުލޫމާތު ބަދަލުކުރުމުގެ ރަން ޒަމާނެވެ. ތަފާތު ވަސީލަތްތައް މެދުވެރިކޮށް މަޢުލޫމާތު ފެތުރުމުގެ ދޮރު ހުޅުވިފައިވާއިރު، އެތައްބަޔަކު ދަނީ މިދެންނެވި ދޮރުން ލިޔުންތެރިކަމުގެ ތެރެއަށް ވަންނަމުންނެވެ. ނޫސް މަޖައްލާތަކަށް، ނުވަތަ އިންޓަނެޓު މަޖައްލާތަކަށް ނުވަތަ ވެބުސައިޓުތަކަށް ލިޔަމުންނެވެ. ނުވަތަ އަމިއްލަ ބުލޮގްތައް ހަދައި، ލިޔުންތައް ޝާއިރު ކުރަމުންނެވެ. މިއީ ހަމަ ވަރަށް ރަނގަޅު ކަންކަމެވެ. ތަނެއްގައި ލިޔުންތެރިކަން ކުރިއަރައި ދިއުމަކީ އެތަނެއް ތަހުޒީބުވާކަމުގެ އަލާމާތެކެވެ. ފިކުރީ އިންގިލާބެއްގެ ފެށުމެވެ. ވިޔަވަތި ޙަޟާރަތެއް ބިނާކުރުމަށް އެޅޭ ބިންގަލެކެވެ. އަރުތައަށް ލޯބިކުރާ ހުނަރުވެރި، ފަންނުވެރިން އުފެދޭ ކަމުގެ ނިޝާނެކެވެ.\n2. ދިރާސާތަކުން ދައްކާގޮތުން ލިޔުންތެރިކަމަކީ ކޮންމެ ބަހަކުން ލިޔުނުކަމުގައިވިޔަސް ލިޔުންތެރިޔާގެ ވިސްނުން ތަރައްޤީކޮށްދޭނެ ކަމެކެވެ. އިންތިޒާމީ ގޮތެއްގައި އަވަހަށް ވިސްނަން ދަސްކޮށްދޭ ތަމްރީނެކެވެ. ޚިޔާލު ތަނަވަސްކޮށްދޭ ކަމެކެވެ. ނަޒަރު ފުޅާކޮށްދޭ ކަމެކެވެ. ފާޑުކިޔުމުގެ ގާބިލިއްޔަތު އިތުރުކޮށްދޭ ކަމެކެވެ. ހަނދާން ގަދަކޮށްދޭ ކަމެކެވެ. ބަސްމޮށުންތެރިކަމަށް ތިމާ މޮޅުކޮށްދޭ ކަމެކެވެ. ތިމާގެ މަޢުލޫމާތުގެ ޚަޒާނާ މުއްސަނދިކޮށްދޭ ކަމެކެވެ. މިންދާނަ ލިޔުންތެރިޔަކަށް ވުމަށް އެހީވެދޭ ކަމެކެވެ. ތިމާގެ އުފެއްދުންތެރިކަން އިތުރުކޮށްދޭ ކަމެކެވެ. ތިމާގެ އަމިއްލަ ނަފުސު ދެނެގަތުމަށް ހުޅުވޭ ދޮރެކެވެ. ތިމާގެ ކިބައިގައިވާ ހުނަރުތައް ދެނެގަތުމަށް ކޮށްލެވޭ އަޖުމައެކެވެ. ތިމާއާއި އެހެން މީހުންގެ ވިސްނުން ހުންނަގޮތް ދެނެގަނެވޭ ކަމެކެވެ. ތިމާގެ ފިކުރީ އަދި ނަފްސާނީ ދުޅަހެޔޮކަން އިތުރުކޮށްދޭ ކަމެކެވެ. ޘަޤާފަތަށް ތިމާގެ ލޯ ހުޅުވައިދޭ ކަމެކެވެ. މުޖުތަމަޢުގެ ކަންކަމަށް ތިމާ އަހުލުވެރިކޮށްދޭ ކަމެކެވެ. އަދި އެއީ ތިމާގެ އަމިއްލަ ޝަޚްޞިއްޔަތު އެހެންމީހުންނަށް ގަލަމުން ތަސްވީރުކޮށްދެވިދާނެ ބާރުގަދަ ވަސީލަތެއްވެސްމެއެވެ.\n3. އިސްވެ ދެންނެވުނު ފައިދާތައް ލިޔުންތެރިޔާއަށް ކުރާނީ ލިޔުންތެރިކަމުގައި އޭނާ ޒިންމާދާރު ވެގެންނެވެ. ހިތަށް އެހައި އެއްޗެއް ހިތަށް އެރިހައިގޮތަކަށް ލިޔެ ނިންމާލުމަކުން އަދި ލިޔުންތެރިކަމުން ތިމާއަށް ކުރަންވާނެ ފައިދާތަކެއް ނުކުރާނެއެވެ. އަދި ކީއްތޯއެވެ! އެހެން މީހުންގެ ލިޔުންތަކުން ހަވާލާދިނުމެއްނެތި ވައްކަން ކުރާ އުސޫލުން ނަކަލުކޮށްގެން "މަސްހުނިގަނޑެއް" މޮޑެލުމަކުން ލިޔުންތެރިކަމުން ކުރަންވާނެ އެއްވެސް މަންފާއެއް ތިމާއަށް ނުކުރާނެ ހިނދު، އެކަމުން ތިމާއަށް ކުރާ ނޭދެވޭ އަސަރުތައް މާ ގިނަ ވާނެއެވެ. ވަރަށް ގިނަ ފަހަރު ތިމާ ފަޟީޙަތްވެ ބޭޒާރު ވާނެއެވެ. ކަންވާނީވެސް އެހެން ނޫންތޯއެވެ؟ ތިމާ އެހެން މީހެއްގެ ލިޔުން ނަކަލުކޮށްގެން ޝާޢިއުކުރާ ލިޔުން، އެލިޔުމުގެ ޙަޤީޤި ވެރިފަރާތަށްވެސް ފަހެ ފެންނާނެ ނޫންތޯއެވެ؟ މިހެން މިކަން ވެފައިވެސް އެބަހުއްޓެވެ. ނަމަވެސް އަޅުގަނޑުގެ ނިޔަތަކީ، ބަޔަކު ފަޟީޙަތްކޮށް ނިކަމެތިކުރުންކަމުގައި ނުވާތީ، މިލިޔުމުގައި އެވާހަކަތައް ތަފުޞީލު ކުރާކަށް ނެތީމެވެ.\n4. އަޅުގަނޑުހިތުން ކޮންމެ ބޭފުޅަކު، ކޮންމެ ވަޞީލަތެއް މެދުވެރިކޮށް، ކޮންމެ ވާހަކައެއް، ކޮންމެ މަޤުޞަދެއްގައި، ކޮންމެ ބަޔަކަށް އަމާޒުކުރައްވައި، ކޮންމެ ނަމެއްގައި ލިޔުއްވި ނަމަވެސް ޚިޔާރުކުރައްވަން ވާނީ އެކަމުގައި އޮންނަ އެންމެ ޒިންމާދާރު ގޮތެވެ. އަމިއްލަ އުޞްލޫބަކުން އަމިއްލަ ޚިޔާލު ހުށަހެޅުއްވުމަށް އިސްކަންދެއްވުމާއެކު، އެހެން ލިޔުންތެރިއަކާ ހަމަލާ ދެއްވަން ޖެހިލައްވާ ހިނދު، އެކަންވެސް އުފަލާއެކު ކުރައްވަން ވާނެއެވެ. އެ ލިޔުންތެރިޔާގެ ޚިޔާލަށާއި، އެލިޔުންތެރިޔާގެ ފަންނަށާއި އެބޭފުޅެއްގެ ޒާތަށް ޤަދަރުކުރެއްވުމުގެ ގޮތުންނެވެ. މީގެއިތުރުން އެލިޔުމަކުން ބަޔަކަށް ކޮށްފާނެ އަސަރަކަށްވެސް ވިސްނާލެއްވުން ހުއްޓެވެ. ލިޔުންތެރިކަމަކީ މަޢުލޫމާތު ފެތުރުމުގެ ބާރުގަދަ ވަޞީލަތަކަށް ވާތީއެވެ. އެވަޞީލަތުގެ ޒަރިއްޔާއިން ތެދު މަޢުލޫމާތު ފޯރުކޮށްދީ، ޙަޤީޤަތް ހާމަކުރެވެއެވެ. ދޮގު މަޢުލޫމާތު ފޯރުކޮށްދީ، މީހުންނަށް ޙަޤީޤަތް އޮޅުވައިވެސް ލެވެއެވެ. ތަނުގައި މަސްލަޙަތު ޤާއިމުކޮށްދެވެއެވެ. ތަނުގެ ހަމަޖެހުން ނަގައިލެވެއެވެ. މީހަކު ނުވަތަ ބަޔަކު މަތިވެރިކޮށް ނިކަމެތިކޮށްލުމަށްވެސް އެއީ ބާރުގަދަ ހަތިޔާރެއްކަން އަޅުގަނޑުމެންގެ މުޖުތަމަޢުގެ ތަޖުރިބާއިންވެސް މިދަނީ ހާމަވަމުންނެވެ.\n5. ތިބާ ޒިންމާދާރު ވެލެއްވުމުން މެނުވީ ލިޔުންތެރިކަމުން ތިބާއަށް ހިތްހަމަޖެހުންލިބި، ލިޔުންތެރިކަމުން ތިބާއަށް ޙަޤީޤީ ފައިދާއެއް ނުކުރާނެއެވެ. ތިބާއަށާއި އެހެން މީހުންނަށްވެސް އެންމެ މަންފާ ހުރި، ތަހުޒީބު ގޮތަކީވެސް އެއީއެވެ. ޒިންމާދާރުވުމަށާއި އަމިއްލަވަންތަކަމަށް ތިބާފަހެ ލޯތްބެއް ނުކުރައްވަމުތޯއެވެ؟\n3 މެއި 2008ގެ ކަސާވާ ޑޮޓު ކޮމުގައިވާ ލިޔުމަށް ބަދަލުގެނެސްފައި\n1. ކުރީ ޒަމާނާއި ޚިލާފަށް މިހާރު ލިޔުންތެރިކަމުގެ ގޮތުން ކުރިއަށް ދެވެން އޮތް މަގުތަކަކީ ކޮބާ؟\n------------------------------------------------------------------------------------------------------------------------------------------------------------------------------------------------------------------------------------------ 2. ތަނެއްގައި ލިޔުންތެރިކަން ކުރިއަރައި ދިއުމުން ވާނެގޮތްތަކަކީ ކޮބާ؟\n3. ލިޔުންތެރިކަން ބާރުގަދަ ވަސީލަތަކަށްވަނީ ކީއްވެ؟\n4. " އެހެން މީހުންގެ ލިޔުންތަކުން ހަވާލާދިނުމެއްނެތި ވައްކަން ކުރާ އުސޫލުން ނަކަލުކޮށްގެން "މަސްހުނިގަނޑެއް" މޮޑެލުމަކުން ލިޔުންތެރިކަމުން ކުރަންވާނެ އެއްވެސް މަންފާއެއް ތިމާއަށް ނުކުރާނެ ހިނދު، އެކަމުން ތިމާއަށް ކުރާ ނޭދެވޭ އަސަރުތައް މާ ގިނަ ވާނެއެވެ." ލިޔުންތެރިޔާގެ މިބުނުން ތަފްސީލުކޮދީ!\n5. ލިޔުންތެރިކަމުގައި މަސައްކަތް ކުރައްވާ އެންމެހައި ފަރާތްތަކަކުން، ކޮންމެ ވަޞީލަތެއްގެ ބޭނުން ކުރައްވައިގެންވެސް ޚިޔާރު ކުރަންވީ ގޮތަކީ ކޮބާ؟\n6. މީހަކު ނުވަތަ ބަޔަކު މަތިވެރިކޮށް ނުވަތަ ނިކަމެތިކޮށްލުމަށްވެސް ބާރުގަދަ ހަތިޔާރަކަށް ލިޔުންތެރިކަން ވަނީ ކީއްވެ؟\n7. ލިޔުންތެރިކަމުން ތިބާއަށް ހިތްހަމަޖެހުންލިބި، ޙަޤީޤީ ފައިދާކުރާނީ ކޮންގޮތަކުންތަ؟\n8. ތިރީގައިވާ ބަސްތަކުގެ މާނަ ލިޔާށެވެ.\nހ. ތަހުޒީބުވުން ޕ1 --------------------------------------------\nށ. ވިޔަވަތި ޕ1 --------------------------------------------\nނ. މިންދާނަ ޕ2 --------------------------------------------\nރ. ފަޟީޙަތްކުރުން ޕ3 --------------------------------------------\nނޭނގުމަށްވުރެ ދެރަކަމެއް އޮންނާނެހޭ؟\nނޯންނާނެޔއޭގެ ގެއްލުން ބުނެދެވެން އޮންނާނެހޭ؟ ނޯންނާނެޔޭ\nމަގުފުރާ ދުއަވާތަކެތި ދުވަމުން ދިޔަސް ކުޑަ ފިޔޮކަކަށް\nމަގުގެ ބިރުވެރިކަން އެނގެން އޮންނާނެހޭ؟ ނޯންނާނެޔޭ\nހުޅުކޮޅެއް މާރީތި ފެނި އޭގައި ހިފަން ދާ ކުއްޖަކަށް\nހުޅުކޮޅަށް ވާގޮތް އެނގެން އޮންނާނެހޭ؟ ނޯންނާނެޔޭ\nތަންތަނުން ހާވާ ކަމުންދާ ކުކުޅަކަށް ފެނުނަސް ގޮނޑުން\nރަންމުތަށް ވާގޮތް އެނގެން އޮންނާނެހޭ؟ ނޯންނާނެޔޭ\nނޭނގުމާ އެނގުމާ އެއީ ، އައްޔާ އަނދިރިފަދަ އެއްޗެކޭ\nއޭގެ ދެފަރާތް ހަމަވެގެން އޮންނާނެހޭ؟ ނޯންނާނެޔޭ\nނީހައިގެ ހަނޑުލުގައި (--------------------------------------)\nޣީބައިން ފާ ކިރުއަޅައި (-------------------------------------)\nރީތި އަނިޔާ ލޮނަށްލައި (-------------------------------------)\nދީ އުޅެތެ ބަތް ކައްކަވައި (------------------------------------ )\nހީލަތުން ކުޅަ މަހާނާހަ (-------------------------------------)\nވީރާކާން ހެނދޫނާ ހަ (-------------------------------------)\n1. ލިޔުންތެރިކަމުގެ ޅަފަތުގެ ދައުރުގެ ޚިދުމަތްތެރިންނާއި އެބޭބޭފުޅުންގެ ޚިދުމަތްތަކަކީ ކޮބާ؟\n2. ދިޔޯގެ ރައިވަރުގަިއ ވަނީ ކޮންކަހަލަ ވާހަކަތަކެއްތަ؟\n3. ޒަމާނުއްސުރެ ރައިވަރަށް ދެމުންއައި ގަދަރާއި ޢިއްޒަތް އުވި ދިޔައީ ކީއްވެތަ؟\n4. ދިވެހި އަދަބިއްޔާތުގެ ދައުރުތަކަށް ބަލާއިރު އެންމެ ކުރީގެ ލިޔުންތަކުގައި އަރަބިބަސް ގިނަކަން ފާހަގަ\nކުރެވެއެވެ. މިކަމަަށް މެދުވެރިވީ ސަބަބކީ ކޮބާ؟\n5. މިންޙަތުލް މަންނާނުގައި ހުރީ ކޮންކަހަލަ ވާހަކަތަކެއްތަ؟\nPosted by ESQID at 9:52 AM No comments:\nLabels: Dhivehi Materials\nޒިންމާދާރުވުމަށާއި އަމިއްލަވަންތަކަމަށް ތިބާ ފަހެ ...\nWorkshop on Single Session Schooling 2010\nWish you allavery Happy 2010


HR Convention ga register vumuge furusathu\nއެޗްއާރު ކޮންވެންޝަންގައި ރަޖިސްޓްރީ ވުމުގެ ފުރުޞަތު\nއެކްސްޕޯ ކުރިއަށްދާނީ މާރޗު މަހުގެ 14 އިން 15 އަށް\nއިވެންސްޓް އެޓް އެމްއޭއެޗްއާރުޕީ ވެބްސައިޓަށް ޒިޔާރަތްކުރުމުން އިތުރު މައުލޫމާތު ލިބޭނެ\nމިއީ މި އެކްސްޕޯ ބާއްވާ ދެވަނަ ފަހަރު\nކ. މާލެ | 8 ޖެނުއަރީ 2020 | ބުދަ 08:58 | 2,107\nއެޗްއާރު އެކްސްޕޯ - އެމްއޭއެޗްއާރްޕީ\n2 ވަނަ ނެޝަނަލް އެޗްއާރު ކޮންވެންޝަން އެންޑް އެކްސްޕޯގައި ރަޖިސްޓްރީވުމުގެ ފުރުޞަތު ހުޅުވާލައިފިއެވެ.\nމޯލްޑިވްސް އެސޯސިއޭޝަން އޮފް ހިއުމަން ރިސޯސް ޕްރޮފެޝަނަލްސް، އެމް.އޭ.އެޗް.އާރު.ޕީގެ ދެވަނަ ނެޝަނަލް އެޗްއާރު ކޮންވެންޝަން އެންޑް އެކްސްޕޯ ކުރިއަށްދާނީ މާރޗު މަހުގެ 14 އިން 15 އަށް ދަރުބާރުގޭގައެވެ. މި އެކްސްޕޯގައި ރަޖިސްޓްރީވާން ބޭނުންވާ ފަރާތްތަކުން އިވެންސްޓް އެޓް އެމްއޭއެޗްއާރުޕީ ވެބްސައިޓަށް ޒިޔާރަތްކުރުމުން އެކަމާ ގުޅޭ މަޢުލޫމާތު ލިބޭނެކަމަށް އެޖަމްޢިއްޔާއިން ބުނެއެވެ.\nމި އަހަރުގެ އެކްސްޕޯގައި މުވައްޒަފުންގެ ހުނަރާއި ޤާބިލުކަން އިތުރުކުރުމާއެކު، ވަޒީފާގެ މާހައުލަށް ޓެކްނޮލޮޖީ އިތުރުކުރުމާއި، ވަޒީފާގެ މާހައުލަކީ މުވައްޒަފުންނަށް އެންމެ އެކަށީގެންވާ މާހައުލަކަށް ހެދޭނެ ގޮތްތަކާއި، ލީޑަރޝިޕް އަދި އިންސާނީ ވަޞީލަތް ބިނާކުރާނެ ގޮތްތަކާއި ބެހޭގޮތުން މަޝްވަރާ ކުރާނެއެވެ.\nމި އެކްސްޕޯގެ މަޤްޞަދަކީ ރާއްޖޭގައި މީހުން ބިނާ ކުރުމަށް ކުރެވޭ މަސައްކަތް ތަކާއި ރާއްޖޭގެ އިޤްތިޞަދު ކުރިއަރަމުންދާ މިންވަރަށް ބަލާއިރު ހުރިހާ ދާއިރާއަކުންވެސް މީހުން ބިނާ ކުރުމަކީ މުހިންމު ކަމެއްކަމަށް ފެންނާތީ އާއި އަދި މީހުން ބިނާ ކުރުމުގައި ދުނިޔޭގެ ކުރިއަރާފައިވާ ޤައުމުތަކުގައި ކަންތައްތައް ކުރާ ގޮތްތަކުގެ މަޢުލޫމާތު މީހުންނަށް ފޯރުކޮށްދީ ހޭލުންތެރިކަން އިތުރު ކުރުން ކަމަށް އެމް.އޭ.އެޗް.އާރު.ޕީން ބުނެއެވެ.\nމި އަހަރުގެ އެޗްއާރު ކޮންވެންޝަން އެންޑް އެކްސްޕޯގެ ޝިޢާރަކީ "ޓްރާންސްފޯމޭޝަން އެންޑް ކަލްޗަރ – ފިއުޗަރ އޮފް ހިއުމަން ކެޕިޓަލް" އެވެ.


ޕްރިންސިޕަލް ހުންނެވުމަށް ގެއެއް ކުއްޔަށް ހިފުމަށް ބޭނުންވެއްޖެ\nANGOLHITHEEM SCHOOL އަނގޮޅިތީމް ސްކޫލް\nރ.އަނގޮޅިތީމް R.Angolhitheem ދިވެހިރާއްޖެ Republic of Maldives\nސްކޫލުގެ އިސްވެރިޔާ ހުރުމަށް ގެއެއް (އެޕާޓްމެންޓެއް) ކުއްޔަހިފުމަށް ބޭނުންވެއްޖެ\nސުކޫލުގެ އިޢުލާން ނަންބަރ GS125/IUL/2019/24 މިސުކޫލުގެ އިސްވެރިޔާ (ޕްރިންސިޕަލް) ހުންނެވުމަށްޓަކައި ގެއެއް ކުއްޔަށް ހިފުމަށް ކުރި އިޢުލާނާއި ގުޅިގެން އެއްވެސް ފަރާތަކުން މަޢުލޫމާތު ސާފުކުރަން ހާޒިރުވެފައިނުވާތީ މިސުކޫލުގެ އިސްވެރިޔާ (ޕްރިންސިޕަލް) ހުންނެވުމަށްޓަކައި ގެއެއް ކުއްޔަށް ހިފުމަށް އަލުން އިޢުލާން ކުރަމެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން މަޢުލޫމާތު ސާފުކުރެއްވުމަށްފަހު އަންދާސީހިސާބު ހުށަހެޅުމަށް ފުރުސަތު އަރުވަމެވެ.\nމަޢުލޫމާތު ސާފުކުރައްވަން ބޭނުންވެލައްވާ ފަރާތްތަކުން 26 ޑިސެންބަރ 2019ވާ ބުރާސްފަތި ދުވަހުގެ 10:00އަށް ސުކޫލު އޮފީހަށް ހާޒިރުވެލައްވާ ބޭފުޅުންނަށް މައުލޫމާތު ސާފުކޮށްދިނުމުގެ ފުރުސަތު އޮންނާނެއެވެ.\nއަންދާސީހިސާބު ބަލައިގަތުމާއި، ކެނޑުން:\nގެ ކުއްޔަދޫކުރައްވަން ޝައުގުވެރިވެލައްވާ ފަރާތްތަކުން ހުށަހަޅުއްވާ އަންދާސީހިސާބުތައް ބަލައިގަނެ ކެނޑުން އޮންނާނީ 29 ޑިސެންބަރ 2019 ވާ އާދިއްތަ ދުވަހުގެ 10:00 ގައި މި ސުކޫލް އޮފީހުގައެވެ.\nހުށަހެޅޭ އަންދާސީހިސާބުތައް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. އަދި ސިޓީއުރައިގެ ބޭރުގައި، "ސުކޫލްގެ އިސްވެރިޔާ ހުރުމަށް ގެއެއް ކުއްޔަށް ހިފުން" މިހެން ލިޔެފައި އޮންނަންވާނެއެވެ މަޢުލޫމާތު ދޭ ގަޑީގައި މަޢުލޫމާތު ނެގޭނީ ހާޒިރުވާ ކޮންމެ ބޭފުޅަކަށްވެސް 1 ފަރާތެއްގެ ނަމުގައެވެ. މަޢުލޫމާތު ސާފުކުރެއްވުމަށާއި އަންދާސީހިސާބު ހުށަހެޅުމަށް ވަޑައިގަންނަވާ ފަރާތުގެ އައިޑީކާޑު ގެންނަވަންވާނެއެވެ. ބަދަލުގައި މައުލޫމާތު ސާފުކުރުމަށާއި އަންދާސީހިސާބު ހުށަހެޅުމަށް ވަޑައިގަންނަވާ ފަރާތްތަކުން އެކަންއެގޭނެ ސިޓީއެއްގެންނަންވާނެއެވެ.\n21 ރަބިޢުލްއަޚިރު 1441\nޕަބްލިޝްކުރި ގަޑި: 0854\nސުންގަޑި: 26 ޑިސެންބަރު 2019 1000


galehiri: ވެހުނު އިރު ނުނެގުނު ފެން\nވެހުނު އިރު ފެން ނުނެގި އޮއްވައި އެ މޫސުން ފަހަނަޅައި ހިނގައްޖެ އެވެ. މިހާރަކު ދެން އެ މޫސުމުގެ ފެނެއް ނުނެގޭނެ އެވެ. ނަގަންޏާ ނެގޭނީ މި މޫސުމުގެ ފެނެވެ. އެކަމަކު މި މޫސުމުގެ ފެނަށްވުރެ އެ މޫސުމުގެ ފެނުގެ ޞައްޙަކަން ބޮޑުވެފައި "ބޯން" ކަމުދެ އެވެ.\nދިވެހިތާރީޚާއި ގުޅުންހުރި ކަމަށް ބެލެވޭ ދެތިން ވާހަކައެއް "ގޮތަކަށް" އަޅުގަނޑަށް ލިޔެވުނީމާ ބައެއް ބޭފުޅުން އެ ކަމަށް ހިތްވަރު ދެއްވައި ކުރިއަށް ދާށޭ އެބަ ވިދާޅުވެ އެވެ. އަދި އަޅުގަނޑަށް އަނދިރި ވެފައިވާ އެ މަގުން ދެވޭ ނުދެވޭ ދިމާއެއް ނޭނގި އުޅޭތަން ބައެއް ބޭފުޅުންނަށް ފެނިވަޑައިގަތީމާ އެކަމާއި ސަހަރޯ ހީފުޅުވެ އަޅުގަނޑުގެ ކުރިމައްޗަށް ހުރަސްވެފައިވާ ބިޔަ ބޮޑެތި ގޮފިތައް ވެސް އެއްފަރާތް ކުރައްވައި މަގު ދެއްކެވޭތޯ އުޅުއްވަ އެވެ. އެކަމަކު އަޅުގަނޑުގެ އަމިއްލަ ލޮލަށް ނުފެންނަ އެއްޗިއްސެއް މީސްމީހުންގެ ލޮލުން ހޯދައިގެން އަބަދަކު އެހެނެއްވެސް ނުއުޅެވޭނެ ނޫންތޯ އެވެ. އެގޮތަކަށް އެ މަގަކުން ކުރިޔަށް ނުދެވޭނެ ނޫންތޯ އެވެ.\nއުސްތާޛުލް މަރުޙޫމް މުޙައްމަދު އިބްރާހީމް ލުޠުފީގެ ނަން އަޅުގަނޑަށް ވަރަށްގިނައިން ލިޔެވިއްޖެ އެވެ. މުޅީންވެސް ތާރީޚާ ގުޅުން ހުރި ކަންކަމުގަ އެވެ. ލިޔެވުނު ކަންކަމުގެ ތެރޭގައި ސީދާ އެ ކަމެއްގެ ވާހަކަ ލުޠުފީ ދެއްކެވި އަޑު އިވުނު ވާހަކަ ވެސް އޭގެތެރޭ އެބަ ހުއްޓެވެ. ރާއްޖޭގެ އެތެރެއާއި ބޭރުގައި ހިނގި ރާއްޖޭގެ ތާރީޚާ ގުޅުންހުރި ގިނަ ކަންކަމެއްގެ ވާހަކަ މަރުޙޫމް ލުޠުފީ ދެއްކެވި އަޑު އެހީމެވެ. އެކަމަކު މި ސިކުނޑީގައި އެ އަޑު ހަރުލާފައި މިހާރު ނެތީތާ އެވެ. އެހެން އެވީ އޭރު އެ ކަމާއި އުޅެންވާގޮތަށް ނޫޅެވުނީމަ އެވެ. ވެހުނު އިރު ފެން ނަގަން ނޫޅެވުނީމަ އެވެ. ވެހުނު އިރު ދިޔަދޮވީގެ ދަށަށް ކުޑަ ވިޔަސް ޓައްޕު ގަނޑެއްހާ ހިސާބު ވެސް ދިއްކޮށްލެވުނު ނަމަ ކުޑަ ފެންފޮދަކުން ކަރުހިއްކުމުގެ އަލާ ކެނޑިދާނޭ މިކަހަލަ މީހެއްގެ ކަރުތެރެ ގައިމު ތެންމާލެވުނީސްތާ އެވެ. އެކަމަކު އެ ކަން މިވީ އެއްކަލަ ބުނާހެން ނުކުރެވުނު ބައިގެ ކަމަކަށެވެ. ނޫޅެވުނު ބައިގެ ކަމަކަށެވެ. އެ ހަނދާނުގައި މިހާރުއޮތީ ހަމައެކަނި އެކަން އެހެން ހިނގިކަމަށް ދަންނަވާލުމާއި އެ ދުވަސްވަރުގެ ބައެއް ވާހަކަ ދަންނަވާލުމެވެ. އެނޫންކަމެއް އެބަ އޮތްތޯ އެވެ.\nއުސްތާޛު މަރުޙޫމް މުޙައްމަދު އިބްރާހީމް ލުޠުފީ، މާޅޮސްމަޑުލު ދެކުނުބުރީ އަތޮޅުވެރިއަކަށް އޭދަފުށީގައި ހުންނަވަނިކޮށް އެ އަތޮޅު ހެލްތު ސެންޓަރުގައި މަސައްކަތްކުރަން ސަރުކާރުން އަޅުގަނޑު ފޮނުއްވީމާ އަޅުގަނޑު ބެހެއްޓެވީ ލުޠުފީގެ އަރިހުގައި އޭދަފުށީ އަތޮޅުގޭގަ އެވެ. އެ ދުވަސްވަރު ހެލްތު ސެންޓަރުގައި މަސައްކަތްކުރުމަށް އެ ތަނަށް ދާ މީހުން ތިބެންޖެހެނީ ކޮންމެހެން އަތޮޅުގެއަކު ނޫނެވެ. އަތޮޅުވެރިން ހަމަޖެއްސެވި ތަނެއްގަ އެވެ. އެ މީހަކު ޚިޔާރުކުރާ ތަނެއްގައި ވެސް ހުރެވިދާނެ އެވެ. އެ އަތޮޅުގައި އެ ދުވަސްވަރު ވެސް އަތޮޅުއޮފީހާއި ރަށުއޮފީހުގެ ބެއްލެވުމުގެ ދަށުގައި ބައެއް ތަންތަން ހުއްޓެވެ. އެކަމަކު އަޅުގަނޑު ބެހެއްޓެވީ ލުޠުފީ ހުންނަވާ އަތޮޅުގޭގެ ކޮޓަރިއެއްގަ އެވެ. އެއީ ރަސްމީ ނުރަސްމީ ޢިނާޔަތަކަށް ވެސް ވެދާނެއެވެ. ލުޠުފީއަކީ އަޅުގަނޑާއި ތިމާގެ ބޭފުޅަކަށްވީމާ އެއަށްވުރެ ވެސް ގާތްކޮށްލެއްވީ ކަމަށް ވެދާނެ އެވެ.\nބައެއް ދުވަސްވަރު އަތޮޅުގެ އޮންނަނީ ވަރަށް ވެސް "އަބުއި" ކޮށެވެ. އަޅުގަނޑުމެން ކަހަލަ "އުޅެން ނުދަންނަ" މީހުން "ބަލައިގެން" އުޅެން ޖެހިފަ އެވެ. އެ ދުވަސްވަރު އުސްތާޛު ލުޠުފީގެ އަނބިކަނބަލުން ތުއްތު ދޮންގޮމާ (ޢާއިޝަތު ޒުބޭރު) ދޭތެރެއަކުން ލުޠުފީ އަރިހަށް ވަޑައިގެން އަތޮޅުގޭ ގައި އިންނަވަ އެވެ. ތުއްތު ދޮންގޮމާއާއި ރައީސް ނާޞިރުގެ ދަރިކަލުން އަޙުމަދު ނާޞިރުގެ ދަރިކަލުން ތުއްޕުޅު އިބްރާހީމްދީދީ ވެސް ތުއްތު ދޮންގޮމާ ވަޑައިގެންނެވި ފަހަރަކު ގެންނެވި އެވެ. ތުއްޕުޅު އިބްރާހީމްދީދީ އަކީ އޭނާގެ އަރިހަށް ދެވޭވަރުގެ މީހުންނާއި އޭރު ވަރަށްގުޅޭ ބޭފުޅެއް ވެސް މެއެވެ.\nއަތޮޅުގޭގެ އެއްކޮޓަރީގައި ތިބެނީ އަޅުގަނޑާއި އޭރުގެ އަތޮޅުއޮފީހުގެ ކާތިބު ހިތާދޫ މުޙައްމަދު އަބޫބަކުރާ އެވެ. ދެން ބޭރު އެހެންމީހަކު އެ ދުވަސްވަރު އަތޮޅުގެއަކު ނުހުރެ އެވެ. ބޮޑުކަމެއް ދިމާވެގެން އެ ވަގުތެއްގައި ދެވޭނޭ ގޮތެއް ނުވިއްޔާނޫނީ އަޅުގަނޑުމެން ދެ މީހުންގެ ވެސް ކެއުމާއި ސައި އޮންނަނީ ލުޠުފީގެ އަރިހުގައި އޭނާގެ ފަރިއްކޮޅާއި ސައިފޮދު އޮންނަ ގަޑީގަ އެވެ. ތުއްތު ދޮންގޮމާ ވަޑައިގެން އިންނަވާއިރު އޭނާ ވެސް ފަރިއްކޮޅު ބައެއް ގަޑިތަކުގައި ފަރިއްކޮޅުގައި ބައިވެރިވެވަޑައިގަނެ އެވެ. މަދު ފަހަރެއްގައި ސައިފޮދުގައި ވެސް ބައިވެރިވެވަޑައިގެންފައެވެ.\nރޭނގަޑު ފަރިއްކޮޅަށްފަހު އަތޮޅުގޭ ބޭރުގެތެރެއަށް އުސްތާޛު ލުޠުފީ ނުކުމެވަޑައިގެން އަތޮޅުގެ ރަށްރަށުން ވަޑައިގެން ތިއްބަވާ ވެރިންނާއި އޭދަފުށީގެ ވެރިންނާއި ވާހަކަފުޅުދައްކަވަން ގަޑިއެއް ދޮޅުގަޑިއެއްހާއިރު ވަންދެން ފަށްޖެހި ގޮނޑިއެއްގައި އިންނަވަ އެވެ. މި ގަޑީގައި ވެސް ލުޠުފީގެ މައިގަނޑު ވާހަކަފުޅަކަށްވެފައި އޮންނަނީ ތާރީޚާ ބެހޭ އެކި ވާހަކަފުޅެވެ. އެ އަތޮޅުގެ ރަށްރަށުގެ ދުވަސްވީ ބައެއް ވާހަކަފުޅު ދައްކަވާއިރު އެ ރަށްރަށުގައި އުޅެ ބޮޑުވި މީހުންނަށްވުރެ ލުޠުފީ ހުންނަވަނީ ހާސްބައި ކުރީގަ އެވެ. ސީދާ އެ ރަށްރަށު ވެރިންގެ ބައެއް ބޭފުޅުން "އެހެންތޯއޭ" ދަންނަވާލުމެއް ނޫން އެހެން އެއްޗެއް ވިދާޅުނުވެވޭ ފަހަރު ވެސް ބައެއް ވާހަކަފުޅުގައި އާދެ އެވެ.\nއޮފީހުގެ ރަސްމީގަޑި ނޫން އެހެން ގަޑިއެއްގައި ރަސްމީ ޙައިސިއްޔަތާ ގުޅުންހުރި އެއްވެސް ވާހަކަފުޅެއް އުސްތާޛު ލުޠުފީ ދެއްކެވިއަޑު އެހި ހަނދާނެއް އަޅުގަނޑުގެ ނެތެވެ. މުޅީންވެސް ދެއްކެވި ހަނދާންހުރީ ކޮންމެގޮތަކުން ބެލިކަމަށް ވިޔަސް ދިވެހި ތާރީޚާއި ގުޅުން ހުރި ވާހަކައެކެވެ. ވިސްނާ މީހަކަށް ޢިބްރަތްތަކެއް ޙާޞިލް ކުރެވިދާނެ ވާހަކައެކެވެ. އެއްފަހަރަކު ކޮނޑޭގެ އަންހެނަކު ޖިންނި މޮޔަވެގެން އުޅުނު ވާހަކައެއް ވިދާޅުވި އެވެ. އެ ގަޑީގައި (ޖިންނިއާއި) އަންހެންމީހާ ދެއްކި ވާހަކަ ލުޠުފީ އައްސަވައި އޭނާގެ "ފިރިމޮޔަ" ޙަރަކާތްތަކެއް ވެސް ދެކިވަޑައިގަތެވެ. މި ވާހަކަފުޅު ދެއްކެވި ވަގުތަކީ އެ ތާނގައި އަޅުގަނޑު އިން ވަގުތަކަށް ވުމުން "ތިމާގެ ކަމުގެ ސެންސަރެއް" އެބަ އުޅޭކަން ވިސްނުނެވެ. ނަމަވެސް ސެންސަރެއް ނެތި އެ ޙާދިޡާ ބައެއް މީހުންނަށް ލުޠުފީ ވިދާޅުވެ ދެއްވާފައިވެ އެވެ.\nކުރިން ދެންނެވި ދުވަސްކޮޅުގައި ލުޠުފީގެ އަނބިކަނބަލުން ތުއްތު ދޮންގޮމާ ވަޑައިގެންނެވި ދަތުރުފުޅެއްގައި ތުއްތު ދޮންގޮމާގެ ދައްތަ ތުއްތުގޮމާ (އާމިނަތު ޙުސައިން) ވަޑައިގަތެވެ. ތުއްތުގޮމާ އޭދަފުށީގައި އިންނެވީ އަތޮޅުގެއާ ދާދިގާތުގެ ގެސްޓްހައުސް "ޕާމްޝޭޑް"ގަ އެވެ. ތުއްތުގޮމާއަކީ ދިވެހިބަހުގެ ހަމަތަކާއެކީ އެންމެރީތި ދިވެހިބަހުން އަބަދު ވެސް ވާހަކަފުޅު ދައްކަވާކަމަށް އަޅުގަނޑަށް ފާހަގަ ކުރެވުނު ބޭފުޅެކެވެ. އަދި އެއީ ދިވެހި މަޢުލޫމާތުގެ ވެސް ޚަޒާނާއެއްކަމަށް އަޅުގަނޑު ދެކެމެވެ. އެ ކަން އަޅުގަނޑަށް ތަޖުރިބާ ކުރެވުނެވެ.\nއެއް އަހަރަށްފަހު އަޅުގަނޑު އެ އަތޮޅުން ދާންޖެހުނުއިރު ވެސް އެ ތާނގައި ލުޠުފީ ހުންނެވިއެވެ. އޭގެ އަހަރުތަކެއްގެ ފަހުން ދެން ވަޤުތު އޮވެގެން އުސްތާޛު ލުޠުފީއާއި އަޅުގަނޑާއި ބައްދަލުވީ ހުވަދުއަތޮޅު ވިލިނގިލިންނެވެ. އެ ރަށު މުރީދުގޭގައި ހުންނެވި ހުނެވުމުގަ އެވެ. ތިން ދަތުރެއްގައި އެ ގޮތަށް ފައިންޕުޅު ފެނުނެވެ. ކޮންމެފަހަރަކު ވެސް އަރިހަށް ދެވުމުން ބައެއް ގާތް ބޭފުޅުންގެ ޚަބަރު އައްސަވާލައްވަ އެވެ. އޭގެ ފަހުން ލުޠުފީއަށް އަލުން ހޯއްދެވުނު ތާރީޚާ ގުޅުންހުރި ބައެއް ކަންކަމުގެ ވާހަކަ ދައްކަވަ އެވެ. ފުރަތަމަ ދަތުރުގެ ފަހުން އަނެއް ދެ ދަތުރު ވިލިނގިއްޔަށް ދެވުނުއިރު އަޅުގަނޑުގެ ބައްޕަ ދުނިޔެ ދޫކުރައްވާފައި ވުމުން ބައެއް ކަހަލަ ތާރީޚީ ލިޔުންތައް އަޅުގަނޑަށް ދެއްވަ އެވެ. އޭގެ ކުރިން ބައްޕައަށް ފޮނުއްވަނީ އެވެ.\nއުސްތާޛު މަރުޙޫމް މުޙައްމަދު އިބްރާހީމް ލުޠުފީ އަކީ ދިވެހިތާރީޚުގެ އާދަޔާއި ޚިލާފު ރެކޯޑެއް ވެސް ލިބިވަޑައިގެންފައިވާ ބޭފުޅެކެވެ. ދިވެހި ކަނޑުތަކުގެ ސަތަޙައިން މައްޗަށް ކިރިޔަކިރިޔާ ހިކޭ ފަހަރު އަންނަ ފިނޮޅެއް ރަށެއް ވިޔަސް އެ ހުރިހާ ހިކިފަސް ތަނަކަށް ޒިޔާރަތް ކުރެއްވުމުގެ ޝަރަފެވެ. މަރުޙޫމް މުޙައްމަދު އިބްރާހީމް ލުޠުފީ ނޫން އެހެން ބޭފުޅަކަށް މި ޝަރަފު ޙާޞިލްކުރެއްވުނު ކަމެއް އަޅުގަނޑު ނުދެނެހުރީމެވެ. އެ ތަންތަނަށް ޒިޔާރަތްކުރެއްވީ ވެސް ދިވެހި ތާރީޚީ މަޢުލޫމާތު ހޯދުމަށްޓަކައެވެ. އެ ތަންތާނގައި އާބާދީއެއް އުޅެފައިވޭތޯ އެފަދަ ނިޝާނެއް ކަމެއް އެބަ ހުރިތޯ ފަދަ ޢިލްމީ ދިރާސާއެއް ކުރެއްވުމަށްޓަކަ އެވެ.\nކޮންމެއަކަސް ވެހުނުއިރު ފެން ނުނެގި އޮއްވައި އެ މޫސުން ފަހަނަޅައި ދިޔުމުން ދެން އެ މޫސުމުގެ ފެނެއް ނުނެގޭނެ އެވެ. ނަގަންޏާ ނެގޭނީ މި މޫސުމުގެ ފެނެވެ. އެކަމަކު މި މޫސުމުގެ ފެނަށްވުރެ އެ މޫސުމުގެ ފެނުގެ ޞައްޙަކަން ބޮޑުވެފައި "ބޯން" ކަމުދާކަމަށް އަޅުގަނޑު ދެކެމެވެ.\nމަތިވެރި ﷲ ދިވެހި މުއައްރިޚު އުސްތާޛު މަރުޙޫމް ލުޠުފީގެ ފުރާނަފުޅަށް ސުވަރުގޭގެ މަތިވެރި ދަރަޖަ ދެއްވާށިއެވެ.\n04 ޖޫން 2012މ.


އެހެނަސް ހަމަ ލޯތްބޭ ވެވެނީ (ފަހުބައި) – Esfiya – Dhivehi Vaahaka Site\n- by Awa - 10- December 7, 2017\nއައިޝާ ގެޔަށް ވަދެގެން އައިއިރުގައި ދޮރުމަތީގައި ފައިވާންތައް ހުރުމުން ޒާމިންމެން އެތެރޭގައި އުޅޭކަން އެނގުނެވެ. ސިޓިންރޫމްގައި ޒާމިންގެ އާއިލާގެ އިތުރުން ރެހާންގެ އާއިލާވެސް ތިބުމުން މިއެންމެން ދައްކަން އެއުޅެނީ ކޮން ވާހަކައެއްކަން އައިޝާއަށް އިނގުނެވެ. އެންމެންވެސް ބޭނުންވަނީ އައިޝާ ރެހާންއަށް މާފުކުރުމަށްފަހު އެދެމީހުން އެކީގައި އަލުން ދިރިއުޅުން ފަށާށެވެ. އެކެއްވެސް އައިޝާ ބޭނުންވާގޮތެއް ނުވިސްނަޔޭ އޭނާ ހިތާ ހިތުން ކިޔާލިއެވެ. އެބައަންނަމޭ ބުނަމުން އައިޝާ މައްޗަށް އެރީ އެތާގައި ރެހާންވެސް އިނުމާ އެކުގައެވެ. ރާއިންމެންނާ ބެހޭގޮތުން ދައްކަންވާ ވާހަކަތަކާ މެދުގައި ރަނގަޅަށް ވިސްނާލެވޭނީ އެކަނިން ހުރެގެންނެވެ. ރެހާން އެގޮތަށް ކުރިމަތީގައި އިނުމުން އައިޝާއަށް ގިނަވަގުތު ވިސްނޭނީ ރެހާންއާ މެދުގައެވެ.\n” އަހަރެން ބުނިންދޯ އޭނަ އަޅާވެސް ނުލާނެޔޭ. އެކެއްވެސް ދޫކުރާކަށް ބޭނުމެއް ނުވި. އަހަރެން ކިތަންމެހާވެސް ބޭނުން އައިޝާ އަހަރެންނަށް މާފްކުރަން. އެކަމު އައިޝާާ ބޭނުންވަނީ އެގޮތުގަ ހުންނަން ކަމަށް ވަންޏާ އަހަރެން އައިޝާގެ ނިންމުމަށް އިޚްތިރާމް ކުރަން ބޭނުން. އޭނަ ހާދަ ހިތާމަތަކެއް ކޮއްފިޔޭ. ދެން އެންމެ ރަނގަޅުވާނީ އައިޝާ ބޭނުން ގޮތަކަށް ކަންތަށް ކުރަން ދޫކޮއްލިއްޔާ. އައިޝާޔާ ހޫދު އުފަލުގަ ހުރިއްރާމުން އަހަރެންވެސް އުޅޭނީ ވަރަށް އުފަލުގަ” ހިތި ހިނިތުންވުމަކާއެކު ރެހާން އެ ޖުމްލަތަށް ބޭރުކޮއްލިއިރު ރެހާންގެ މުޅި ފުރާނަވެސް އެހިތާމައިގައި ބައިވެރިވި ކަހަލައެވެ. އައިޝާގެ އަޅާލުން ކުޑަކަމާއި ގޮތްދޫނުކުރުމުގެ ސަބަބުން ރެހާން ވަނީ މާޔޫސް ވެފައެެވެ. ހިތުގެ ކަނަކުން އައިޝާ އަދި އަންނާނެކަމަށް ގޮވަމުން ދިޔަނަމަވެސް ރެހާންގެ ސިކުނޑިން އޭނާޔަށް ވިސްނާދެމުން ދަނީ އައިޝާ ރެހާންއަށް ދުވަހަކުވެސް މާފު ނުކުރާނެކަމެވެ.\n“ރެހާން. އަދި ހިތްވަރު އެލުވާލާކަށް ނުވޭ ދޯ.. އަހަރުމެންގެ އާޝިއެއީ އެހާ ގޮތް ދޫނުކުރާ މީހެއް ނޫނޭ.. މިޔޮއްހުރިހާ ދުވަހުވެސް އެހެން ފިރިހެނަކާ ދިމާއަށް ބަލާވެސް ނުލާ އެހުރީ ހަމަ ރެހާންދެކެވާ ލޯބީގެ ހައްގުގައެއް ނޫންތަ؟.. ރެހާން ތިހެން އުންމީދު ކަނޑާލީމަ ހޫދުއަށް ވާނީ ކިހިނެއް މައިންބަފައިން ދުރުގަ ތިބެގެން ދަރިންނަށް ފުރިހަމަޔަށް ލޯތްބާ އަޅާލުން ލިބޭނެތަ. ރެހާން.. ދިރިއުޅުމުގައި ބައްޕައެއްގެ މުހިންމުކަން އެންމެ ރަނގަޅަށް އެނގޭ އެކަކީ އަހަރެން. ދުރުގައި ހުރެގެން ބައްޕަގެ ފަރާތުން ބޭނުންވާ ލޯތްބާ ކުލުނެއް ނުލިބޭނެ. ހޫދުއަށްޓަކާ ނަމަވެސް އާޝިގެ ރުހުން ހޯދަން މަސައްކަތްކުރުން ހުއްޓާނުލާ” މިފަހަރު ވާހަކަ ދެއްކީ ޒާމިންއެވެ. ތެދެކެވެ. ބައްޕައެއްެ ލޯބީގެ މުހިންމުކަން ޒާމިންއަށް ކިތަންމެހާވެސް ރަނގަޅަށް އެނގެއެވެ. އުފަން ބައްޕަ ދުނިޔޭގައި ހުރުމާ އެކުވެސް ޒާމިން އެނާގެ ހަޔާތުން ގިނަ ދުވަސްތަށް ވޭތުކޮސްފައި ވަނީ ބައްޕަޔާ ވަކިން ދުރުގައެވެ. ބައްޕަޔެއް ހުރެމެ ބައްޕަޔެއްގެ ފަރާތުން ލިބެންވާ ހަރަދުކުރުން ފިޔަވާ އެހެންއެއްވެސް އަޅާލުމެއް ލިބިފައެއްނެތެވެ. މަންމަ ނިޔާވުމަށްފަހު ބައްޕަ އެހެން މީހަކާ އިނދެގެން މާލެ ބަދަލުވީއްސުރެން އެދެމެދުގައިވި ގުޅުމަށްވަނީ ބޮޑެތި ބަދަލުތަކެއް އައިސްފައިކަން ޒާމިންއަށް ވިސްނެއެވެ. އެހެންކަމުން ބައްޕައެއްގެ އުނިކަން ޒާމިންއަސް އަންދާޒާ ކޮއްލެވެއެވެ. ޒާމިންގެ އަމިއްލަ އާއިލާގެ ކުއްޖެއްކަމުގައި ދެކެމުން އަންނަ ހޫދުއަށް އެހެން ވާކަށް ޒާމިންއެއް ނޭދެއެވެ.\nއައިޝާ ސިޓިން ރޫމްއަށް ނުކުތްއިރު އަދިވެސް އެތާގައި އެންމެން ތިއްބެވެ. މަންހާ ޒަމްރާ އަދި ނަސްރީނާ އޮލަ ވާހަކައެއްގަ ތިބިއިރު ޒާމިން ރާއިން އަދި ރެހާން އިނީ ހޫދު އާއެކުގައި ވީޑިޔޯ ގޭމް ކުޅޭށެވެ. އެޔޮއް ބޮޑު ތިންފިރިހެނުންނެކޭ ހޫދުއެކޭ އެއްވެސް ތަފާތެއް ނެތެވެ. ހޫދުވެސް ގޭމުގެ ތެރެއަށް ގެއްލިފައިނުމުން އައިޝާ ހަވީރު ސައި މޭޒުމަށްޗަށް ތައްޔާރުކޮއްލަން ބަދިގެޔަށް ވަނެވެ. ފަހަތުން އަންހެންވެރިން ބަދިގެޔަށް ވަތްނަމަވެސް ގޭމުގެ އަވާގައި ތިބި މީހުން ތިބިތަނުން ގުޑާވެސް ނުލައެވެ. އެންމެ ފަހުން ހޫދު އެތަނުން ތެދުވަން އެއްބަސްވީ އައިޝާ ރުޅިއައުމުންނެވެ. ހޫދުއާ އެކުގައި ރާއިން ކާގެޔަށް ވަތްނަމަވެސް ޒާމިންމެން ހޮސްޕިޓަލަށް ދަނީކަމަށް ބުނެ ދިޔައެވެ. އާސިމާ ގުޅާފައި ރީނާޒް ދޫކޮއްލި ވާހަކަ ބުނުމުން ރެހާން ބޭނުންވީ ރީނާޒްއާ އެކުގައި ދުވަހުގެ ބާކީބައި ހޭދަކޮއްލާށެވެ.\n“މަންމީ.. މިންނު ކީއްވެތަ ފަލަވަނީ. ބަލާ މަންމި ވަނީ މިވަރު އެކަމު މިހާރު މިންނު ވެޔޭ މިވަރު” އަތުގައޮތް ފްރެންޗް ފްރައިސްއަކާ ސޮސެޖް ދައްކާލަމުން ހޫދު ބުނެލީ މަޖާވެފައެވެ. ކުޑަކުޑަ ހޫދުއަށްވަނީ މިންނުގެ ހަށިގަނޑަށް އައިސްފައިވާ ބަދަލުތަށް ފާހަގަ ކުރެވިފައެވެ.\n“ސާބަހޭ ދަރިފުޅާ. ތި އަނގަ މަޑުކޮއްލައިގެން އިނދެ ސައިބޮވޭތޯ ބަލާބަލަ ދޫންޏާ..”އައިޝާ އެހެން ބުނެލިއިރު އޭނަވެސް އިނީ ހިނި އައިސްފައެވެ. މިސާލު ޖަހާލުމަށް ހޫދު ދެއްކި މޮޑެލްގެ ސަބަބުން އެންމެންވެސް ތިބީ މަޖާވެފައެވެ. އައިޝާ އެހެން ބުނެލުމުން ހޫދު ޖެހިގެން އިން ގޮށޑީގައި އިން ރާއިންއަށް ބަލާލީ ޖަވާބު ބޭނުންވެގެނެވެ. މަންހާ އެހާ ފަލަވި ސަބަބެއް އެނގެން ހޫދުވެސް ވަރަށް ބޭނުމެވެ. ރާއިން އަބަދުވެސް ހޫދު އެންމެ ބޭނުންވާ ސުވާލުތަކުގެ ޖަވާބު ބުނެދޭތީ މިފަހަރުވެސް ރާއިންއަށް އެނގޭނެކަމަށް ހޫދު ހީކުރިއެވެ. ރާއިން ހޫދުގެ ކަންފަތް ދޮށަށް ގުދުވެލާފައި ސިއްރުން ކޮންމެސް ވާހކައެއް ދެއްކިނަމަވެސް އެކަމުވެސް އެކަމާ މާބޮޑު އަޅާލުމެއް ނުބަހައްޓައެވެ. ރާއިން އަބަދުވެސް ހޫދު ގާތުގައި ދައްކާނީ ހޫދު ކަހަލަ ކުޑަކުދިން ދައްކާ ވާހަކަން އެންމެންނަށް އެނގޭތީއެވެ. ރާއިން ދެއްކިވާހަކަޔަކުން ހޫދު ވަރަށް އުފާވެފައި އަސްލުހޭވެސް އަހާލިއެވެ. ރާއިންވެސް ހީލަމުން ބޯޖަހާލީ އޭނާގެ ޕްލޭން މިރޭގައި ކާމިޔާބު ވާނެކަމުގެ ބޮޑު ޔަގީންކަމެއް އޮތީމައެވެ. އެންމެން ސައިބޮއިގެން ނުކުތްއިރު އަދިވެސް ޒާމިންމެންގެ ހަބަރެއް ނުވެއެވެ. އެތާގައި ނަސްރީނާ އިނުމުން މިއީ ރާއިންއާ ވާހަކަތަށް ދެއްކުމަށް އެންމެ ރަނގަޅުވަގުތުކަމުގައި އައިޝާގެ ހިތް ބުނެލިއެވެ.\n” ރާއިން. އަހަރެން މިއަދު ދެއްކިވާހަކަތަށް ހަނދާން އެބަހުރިތަ؟” އައިޝާ އެހެން އަހާލިއިރު އޭނާ އެބުނި ވާހަކަޔަކީ ކޮބައިކަން ނަސްރީނާ މެންނަކަށް ފަހުމެއް ނުވިއެވެ.\n” ދެން އެކަމާ އަޅާނުލާ ތި ހުންނަނިއްޔޯ؟ އަހަރެންނަށް ހަމަ ރަނގަޅަށް އެނގޭ ތިދެމީހުންވެސް އެކަކު އަނެކަކާ ގުޅެން ބޭނުންވާނެކަން. ރާއިން ނާޒް އާ ދޭތެރޭ ވިސްނާލާފަ ނަމަވެސް ބައްޕަގެ ހަގީގަތް ކިޔާދޭންވީނު. އެހެން މީހެއްގެ ފަރާތުން އެނގިއްޖެޔާ ނާޒް ކިހާ ދެރަވާނެ. އޭނަޔަށް ހުރިހާ އެއްޗެއްވެސް ކިޔާދީ. ރާއިންއަށް ނާޒްއަށް ހިތްވަރުދީ ވިސްނަ ދެވޭނެ. ބައްޕަ ނެތް ދުނިޔެއެއްގައި ރާއިންގެ އެހީތެރިކަން ނާޒް ބޭނުމެއް ނުވާނެތަ؟” ރާއިން އެއްޗެކޭ ނުބުނުމުން ދެންވެސް ވާހަކަ ދެއްކީ އައިޝާާއެވެ. އައިޝާ މުޅިވެސް އެދެއްކީ ތެދު ވާހަކަތަކެއްކަން އެންމެން ގަބޫލު ކުރިއެވެ. ރާއިންމެން އެކަކު އަނެކެއްދެކެ ލޯބިވާކަން އެނގިހުރެ ރީނާޒް އެފަދަބޮޑު އޮޅުވާލުމެއްްގެ ތެރޭގަ ބެހެއްޓުމަކީ އެންމެ ރަނގަޅު ގޮތެއްވެސް ނޫނެވެ.\n“ކީއްކުރަން ވަކި އަހަރެން ބުނަންވީ. ރީނާޒްއަށް އެކަންކަން އެނގުމަކުން ވަކި ކުރާނެ ފައިދާއެއް އެބައޮތްތަ. އަހަރެންނަކަށް ހިޔެއްނުވޭ. ދޮންބެ އެދިރިއުޅުން އުޅޭއިރު ވަކި ރީނާޒް ބޭނުންވާނެތަ އުފަލުގަ އެންމެ ލޯބިވާ މީހާޔާ އެކުގަ އުޅެން. ދޮންބެ ކޮންމެ ދުވަހަކު ރޮއި ކަރުނަ އަޅާއިރު އުފާވެރި ހަޔާތެއް އާބަދުކުރަން ރީނާޒްއެއް ބޭނުމެއް ނުވާނެކަން އަހަރެންނަށް ޔަގީން. އަހަރެން ގޮތްދޫނުކުރާ ވާހަކަ ތިބުނާއިރު ދޮންބެދައްތައެއް ނޫންތަ އެމަގު ތިދައްކަނީ. ދޮންބެދައްތަވެސް ލޯބިވާކަން ދައްކާކަށް ބޭނުމެއްނޫން. އަހަރެންވެސް މި ހިނގަނީ ހަމަ ދޮންބެދައްތަ ހިނގި މަގުންނޭ. އަހަރެންނަކަށް ކެތެއް ނުވާނެ ދޮންބެ އެހާވަރަށް ހިތާމަ ކުރާއިރު ދިރިއުޅުމެއް ފަށާކަށް. ކޮންމެރެޔަކު ދޮންބެދައްތަގެ ފޮޓޮޔެއް ހިފައިގެން އިނދެދާނެ ކިތަންމެ އިރެއް ވަންދެންވެސް. އެފޮޓޮޔާ ވާހަކަދައްކަމުން މާފަށް އެދި އާދޭސް ކުރާވަރު އެހީ މިދެކަންފަތުން. ފިރިހެނަކު އެހާވަރަށް ކަރުނައަޅާ ރޮއިފާނެކަމަށް އަހަރެން ހީވެސް ނުކުރަން. ދޮންބެދައްތަ ބުނާނެ ދޮންބެގެޔޭ ހިތުގަ ރަހުމެއްނެތީ. އެކަމު ދޮންބެޔަށް މިއަދު ތިދޭ އަނިޔާ ވަކި ކުޑަތަ. މިޔޮއް ހުރިހާދުވަސް ވަންދެން އެހެން ދިރިއުޅުމެއް ނުފަށާ ހުރުމުންވެސް ތިބަސްނާހާ ހިތަކަށް ނުވިސްނުނު ދޮންބެ ލޯބިވާ ވަރެއް. އެހެން ފިރިހެނެއްްނަމަ އެހާވަރަކަށް ކެތެއް ނުކުރާނެ. މިޒަމާނުގަ ކާކުތަ އެހާ ގިނަދުވަހު އިންތިޒާރުގަ ހުންނާނީ. މިއަދު މިބުނަނީ އަހަރެންގެ ފަހުބަސްކަމުގަ ބަލާ. ދޮންބެދައްތަ ދޮންބެޔަށް މާފް ނުކުރާހާ ހިނދަކު އަހަރެން ރީނާޒްއަކާ ނީންނާނަށް. އަރެންނަށް ހެޔޮ ރީނާޒްއަށް މީ ދެބެންނޫންކަން އިނގުނަސް” ރާއިން އެއްފައްޗަކަށް އަމުނާލިއިރިރު ހޫދުގެ ސަމާލުކަން އެތަނަށް ނުގެނެވޭތޯ މަސައްކަތް ކުރިއެވެ. މަޑުމަޑުން ވާހަކަ ދެއްކިނަމަވެސް އެއަޑުގައިވި ނުރުހުން ފާޅުވާން ހުއްޓެވެ. ރާއިންގެ ކޮންމެ ޖުމްލައެއް އައިޝާގެ ހިތަށް ތޫނު ކައްޓެންހެން ހެރެމުން ދިޔައެވެ. ކުރިން ރެހާންއަށް މާފު ކުރަން ބޭނުން ނުވި ނަމަވެސް ރެހާންގެ ލޮލުން އެންމެ ކަރުނަޔެއް ވެއްޓޭތަން ބަލަންވެސް އައިޝާގެ ހިތަކަށް ކެތެއް ނުވާނެއެވެ. އައިޝާގެ ހިތުގައި ރެހާންއަށްޓަކައި އެތަށްހާސް ޝަކުވާތަކެއް ވީނަމަވެސް ރެހާން އަބަދުވެސް ވާނީ އެހިތުގައި ރަސްކަން ކުރަމުންދާ ރާޖާޔަށްކަން ގައިމެވެ. ރާއިންގެ ވާހަކަތަކުން ރެހާންއަދިވެސް އައިޝާ ދެކެ ލޯބިވާވަރު އޭނަޔަށް އަންދާޒާ ކޮއްލެވުނެވެ. ރާއިން ބުނިހެން މިޔޮއްފަދަ ޒަމާނަކު ރެހާންފަދަ ފުރިހަމަ ފިރިހެނެއް އެގޮތުގައި ދިރިއުޅުން ވޭތުކޮއްލާނީ އެހިތުގައި ވަރަށް ހާއްސަ ކުއްޖަކަށް ޖާގަ ދެވިފައި ވާތީއެވެ. ރެހާން އެގޮތުގައި ހުރީ އެއްދުވަހެއް ދެދުވަހަކު ނޫންނެވެ. ހައަހަރު މިވަނީއެވެ. ވިސްނަމުން ދިޔަވަރަކަށް އައިޝާގެ ހިތުގައި ރެހާންއަށްޓަކާ ވީލޯބި ފުންވަމުން ދިޔައެވެ. އައިޝާއަށްވެސް އަދި ހޫދުއަށްވެސް ރެހާންއާ ދުރުގައި އުފަލުގައި ނޫޅެވޭނެޔޭ އައިޝާގެ ހިތް ބުނަންފެށިކަހަލައެވެ. ނަމަވެސް މިހުރިހާ ވާހަތަށްވެސް ވީ އައިޝާގެ ހިތުތެރޭގައެވެ.\n” ތެދެއް ދޮންބެ ދައްތާ. ރާއިން އެދައްކަނީ ރަނަގޅުވާކަޔެއްް. އަހަރުމެންމީ ދެބެން ނޫންކަން އަހަރެންނަށް އެނގޭ މިހާރު. މަންމަ އެވާހަތަށް ކިޔާދިނީ. އެކަމަކުވެސް އަހަރެން ބޭނުމެއް ނޫން ދޮންބެޔަށް ނުލިބުން އުފަލެއްގަ އަހަރެން އުޅޭކަށް. ދޮންބެޔަށް އޭނަގެ ލޯބި ނުލިބެންޏާ އަހަރުމެންވެސް އުފަލުގަ އުޅޭކަށް ބޭނުމެއް ނޫން” ޒާމިންއާއެކުގައި ގެޔަށް ވަތް ރީނާޒް އައިޝާޔަށް ވިސްނަދެވޭތޯ މަސައްކަތް ކުރިއެވެ. މިޔޮއް ހުރިހާއިރުވަންދެން ރީނާޒްމެން އެދިޔައީ ފޯނުގެ އެހީގައި އައިޝާމެން އެތާގައި ދައްކަމުން ދިޔަ ވާހަކަތަށް އަޑުއަހަމުންނެވެ. ރެހާންއަށް އެވާހަކަތަށް ނީއްވުނު ސަބަބަކީ ރެހާން އެމީހުންނާ ވަކިން ސައިކަލުގައި އައުމުންނެވެ. ރީނާޒް ވާހަކައިން އައިޝާއަށް އޭނާގެ އަމިއްލަ ނަފްސު ކުއްވެރި ކުރެވުނެވެ. ރެހާންއާ ލޭގެ ގޮތުން ގުޅުމެއް ނެތްއިރުވެސް ރީނާޒް އެހުންނަނީ ރެހާންއަށް ނުލިބޭ އުފަލެއް ހޯދުމަށް އުޒުރުވެރިވެގެންނެވެ. ރާއިންއާ ރީނާޒް އެމީހުންގެ ލޯބި ރެހާންއަށްޓަކާ ގުރުބާން ކުރާއިރު އައިޝާއަދިވެސް މިހުންނަނީ ގޮތުގަ ހިފަހައްޓައިގެނެވެ. ހަލާލު އަނބިމީހާއަށްވެހުރެ ރެހާންއަށް މާފް ނުކޮށެވެ.\n“މަންމީ. ހިނގާ ނިންދަން..ހޫޑީ ވަރަށް ނިދިއައިސްފި. ބަލާ އެޔޮއްއައީ ބައްޕިވެސް. މިރޭގަ ހޫޑީ ނިދާނީ މަންމިޔާ ބައްޕިޔާ އެކީގަ” ގޭމްކުޅެން އިން ހޫދު ފޫހިވުމުން ނިދަން ބެނުންވިއެވެ. އައިޝާ އޭނަގެ ލޮލަށް ޖަމާވެފައިވާ ކަރުނަތަށް ހިންދާލަމުން ހޫދު ގޮވައިގެން ހިނގައިގަތެވެ. މަޑުޖެހިލީ ހޫދު ރެހާން އަންނަންދެން މަޑުކުރުމަށް ބުނުމުންނެވެ. ރެހާންވެސް ހޫދުގެ އެދުމާ ދެކޮޅު ނުހެދީ އޭނަވެސް އައިޝާޔާ އެކަނިން ދަކަން ބޭނުންވާ މުހިންމު ވާހަކަޔެއް އޮތީމައެވެ.\n“މަންމީ. ބައްޕީ.. ހޫޑީޔަށް ވަރަށް ބޮޑު ކަމެއް ކޮށްދޭން ވެއްޖެ” ރެހާން ހޫދު ގާތުގައި އޮށޯވެލައިގެން އޮތްއިރު އައިޝާ އިނީ ހޫދުގެ މަގަތުގައި އިށީނދެލައިގެންނެވެ. ދެމީހުންވެސް އެއްފަހަރާ އާއެކޭ ބުނެލިއިރު ދެހިތުގައި ހިނގަމުން ދިޔައީ އެއް އިހުސާސް ތަކެކެވެ.\n” ރެއިންބެ ބުނުއްވީ މިންނުޔާ ޒާމިންބެޔަށް ބޭބީއެއް ލިބެންނޯ އެއުޅެނީ. ކޮއްކޮޔަށް އެގޭ މިންނު ފަލަވީ ޒާމިންބެ މިންނުގެ ބަނޑަށް ބޭބީޔެއް ލީމަޔޯ. ބައްޕިވެސް މަންމިގެ މީނި ކުޑަކުޑަ ބަނޑުކޮޅަށް ލާން ބޭބީ ގާލް އެއް ހޯދާދީ. ޕްލީޒް. ހޫޑީ ވަރަށް ބޭނުން ބޭބީ ސިސްޓާއެއް. އޭރުން ހީވާނީ މަންމި ކަހަލަ ކުޑަކުޑަ ޑޯލްއެއްހެން.” ހޫދު ބުނެލި އެއްޗަކުން ދެމީހުންވެސް ސިހިފައި އެކަކު އަނެކަކަށް ބަލާލިއެވެ.. ދެމީހުންގެވެސް ދުލުގެ ކުރީގައިވީ އެއް ޖުމަލައެކެވެ. “ރާއިން ހޫދުއަށް ސަހަލު އެއްޗެއް ވިސްނަ ނުދޭނެއެވެ”. ރެހާންއަށް އެވަގުތުގައި އައިޝާގެ މޫނުމަތީގަވި ލަދުވެތިކަން ދެނެގަނެވުނެވެ. ނަމަވެސް މިހެން ފެންނަ އެންމެ ކަމަކުން ފޮނި އުންމީދުތަކެއް ކުރަން ރެހާން ބޭނުމެއް ނުވެއެވެ.\n“ދަރިފުޅާ ހޫޑީ ދެން ވާހަކަ ނުދައްކާ ނިދާބަލަ. ބައްޕިވެސް އޮންނާނީ މިހާރުގަ ނިދި އައިސްފަޔޭ” އައިޝާ އެހެން ބުނުމުން ހޫދުވެސް މާގިނަ ވާހަކަތަކެއް ނުދައްކާ ލޯ މަރާލީ އޭނަ ބޭނުންވާ ކަންތަށް ރެހާންމެން ގާތުގައި ބުނެވުމުންނެވެ. މާގިނައިރުތަކެއް ނުވެ ހޫދުއަށް ނިދުމުން ރެހާންވެސް އޭނަ ދައްކަން ބޭނުންވި ވާހަކަތަކާވެގެން ކުރިޔަސް ދިޔައެވެ.\n” ސަނާޝް. އަހަރެން ދައްކާ ވާހަކަ ރުޅިނައިސް އަޑުއަހާލަދިނިއްޔާ ވަރަށް ރަނގަޅު. ބޮއްސުންލައިފައިވާ މި ދިރިއުޅުމާ މެދުގައި އަހަރެންވެސް ވަރަށް ވިސްނައިފިން. ސަނާޝްގެ ނިންމުމަށް އިހްތިރާމް ކުރުމަކީ އެންމެ ރަނގަޅުގޮތް ކަމުގައި އަހަރެންނަށްވެސް ވިސްނުނީ. ހޫދުއަށް މިވީހާ ދުވަހުވެސް ނުލާހިކު ލޯބިން ބަލާ ބޮޑުކޮއްފަހުރިކަން އަހަރެންނަށް އެނގޭ. ސަނާޝްއާ އެއްވަރަށް ނުވެވުނުނަމަވެސް އަހަރެންވެސް ހޫދުދެކެ އިންތިހާ އަށް ލޯބިވޭ. ތިދެމައިން އަހަރެންގެ ހަޔާތަށް އަންނަންވެސް ހިތްއެދޭ. އެކަމަކު ސަނާޝް ބޭނުންނުވަންޏާ މީގެފަހުން ދުވަހަކުވެސް އެކެއްވެސް އެވާހަކައެއް ނުދައްކާނެ. އެވާހަކަ ދައްކާ ކޮންމެ ފަހަރަކު ސަނާޝް ރޮއި ހިތާމަ ކުރާކަށް އަހަރެން ނޭދެން. މިއަދުން ފެށިގެން އޭޝްގެ ރެއިންއެއް ނުފެންނާނެ އިންޝާﷲ. ސަނާޝްއަށް ފެންނާނީ ހޫދުގެ ބައްޕަ ރެހާން. ސަނާޝް އަމިއްލަ ދިރިއުޅުމާވެގެން ކުރިޔަށްދޭ. އަހަރެންގެ އެއްވެސް ޝަކުވާއެއްނެތް” ރެހާންގެ އަޑުގައި ވި ބީރަޓެހިކަން އައިޝާއަށް ފާހަގަ ކުރެވުނެވެ. ހައަހަރަށްފަހު ރެހާންގެ ދުލުން ސަނާޝްއޭ ބުނެލުމުން އައިޝާގެ އެންމެ ހިމަ ލޯލިތަށްވެސް ކޮޅަށް ޖެހުނުހެން އޭނަޔަށް ހީވިއެވެ. ފުރަތަމަ ފަހަރަށް ރެހާން ގެއްލިދާނެ ކަމުގެ ބިރު އައިޝާގެ ހިތް ވަށާލިއެވެ. ދެންއަލުން ރެހާން ގެއްލޭކަށް އައިޝާގެ ހިތެއް އެއްބަހެއް ނުވިއެވެ. ކިތަންމެ ލޯބިވިނަމަވެސް ރެހާން ހިނގައިގަތްއިރުވެސް ޖެހިބުދެއްހެން ގަނޑުވެފަ އައިޝާއަށް އިނދެވުނެވެ. ހަމަހޭވެރިކަމެއްވީ ދޮރު ލެއްޕުނު އަޑަށެވެ. އެވަގުތު އައިޝާ ދެފަޔަށް ލެވުނުހާ ބާރެއް ލާފައި ދުއްވައިގަތީ އޭނާގެ ހިތުގެ ރާޖާ އަތުން ބީވުމުގެ ކުރިން ހާސިލް ކުރެވޭތޯއެވެ. ރެހާން މިތަނުން ދިޔުމަށްފަހު ދެންއެނބުރި އައިޝާގެ މާފް ލިބޭތޯ ނާންނާނެޔޭ އައިޝާގެ ހިތް ބުނިކަހަލައެވެ.\n” ރެއިން” މާޔޫސީ ހިނގުމެއްގައި ގެއިން ނުކުންނަން ދިޔަ ރެހާން ހުއްޓުނީ އައިޝާގެ އަޑިށެވެ. އެއަޑުގައި މިފަހަރު އެކުލެވިގެންވީ ނިމުމެއް ނުވާ ލޯބިކަން ރެހާންއަށް ފާހަގަ ވިއެވެ. ފަސްއެނބުރި ބަލާލުމާއެކުހެން ރެހާންއާ ދާދި ގާތުގައި ހުރި އައިޝާ ރެހާންގެ ގައިގައި ބައްދާލިއެވެ. ހިފަހައްޓާލައިގެން ހުރިލެއް ބާރުކަމުން ހީވަނީ ހަމަ ގެއްލިދާނެތީ ބިރުން އުޅޭހެނެވެ. އައިޝާގެ ހޫނު ކަރުނަތަކުން ރެހާންގެ ޓީޝާޓް ތެންމަމުންދާކަން އެވަގުތު ރެހާނއަށް އިހުސާސްވިއެވެ.\n“އޭޝް. ކީއްވެ ތިރޮނީ. އަނެއްކާވެސް މީހަކު އެއްޗެކޭ ބުނީތަ؟” އައިޝާގެ ގިސްލުމުގެ އަޑުން ރެހާންގެ ހިތުގެ އެންމެ ހިމަ ނާރަށްވެސް އަސަރު ކުރުވައިފިކަން ޔަގީނެވެ. ރެހާންގެ ޖުމަލަޔާއެކު އައިޝާގެ ގިސްލުމުގެ އަޑު މަޑުވިނަމަވެސް އަދިވެސް އައިޝާހުރީ ބާރަށް ހިފާއްޓާލައިގެންނެވެ. ރެހާންވެސް މަޑުމަޑުން އައިޝާގެގައިގައި އެއްއަތުން ވަށާލާ އަނެއްއަތުން ބޮލުގައި ފިރުމާލީ އައިޝާާ ހިތްފުރެންދެން ރުއިމަށް ވަގުތު ދިނުމަށެވެ.\n“ރެއިން. އައިމް ރިއަލީ ސޮރީ. މިއޮއްހުރިހާ ދުވަހު ރެއިންވެސް ހަމަ އުޅޭނީ އަހަަރެން އުޅުނު ހާލުގަކަން ނުވިސްނާލެވުނީމަ. ރެއިންގެ އޭޝް އެހާ ހިތްހަރު މީހަކަށް ހެދުނީމަ. އެކަމް ޕްލީޒް އަހަރެން ދޫކޮށްފަ ދެން ދުވަހަކުވެސް ނުދާތި. އެޔޮއްހުރިހާ ކަމެއް ވީއިރުވެސް އަހަރެން އަބަދުވެސް ރެއިންދެކެ ލޯބިވީމޭ. އަބަދަށްވެސް ވަރަށް ވަރަށް ލޯބިވާނަން. އޯކޭ ރެއިން ލޯބި ނުވިޔަސް ރެއިން އަހަރެން ގާތުގަ ހުންނަންޏާ. އެކަމް ދެން ނުދައްޗޭ. ލަވްޔޫ” މަޑުމަޑު ތުރުތުރެއް އެކުލެވިފައިވާ އައިޝާގެ އަޑުން ފާޅުވެގެން ދިޔައީ ނިމުމެއް ނުވާ ތެދުވެރި ލޯތްބެކެވެ. ރެހާންވެސް ވީއުފަލުން ކުރިޔަށްވުރެ ބާރަށް ހިފަހައްޓާލީ ދެންދުވަހަކުވެސް ދޫނުކުރާނަމޭ ބުނާފަދަ ގޮތަކަށެވެ. ހިމޭންކަމުގެ ތެރެއިން ދެމީހުންނަށް އެކަކު އަނެކެއްގެ ހިތުގެ އުދާސްތަށް އެނގުނުކަހަލައެވެ. މިމަންޒަރުތަސް ބަލަންތިބި ޒާމިންއާ ރެހާންގެ އާއިލާގެ އަތްލިލަބަޑިގެ އަޑަށް ރެހާންއާ އައިޝާއަށް ދުރަށް ޖެހިލެވުނެވެ. ދެމީހުންގެ މޫނުމަތީގައިވެސްވީ ފުންމިންނޭގޭފަދަ އުފާވެރި ހިނިތުންވުމެކެވެ.\nމުޅި ސަރަހައްދު ތައްޔާރުކޮއްފައި ވާލެއް ފުރިހަމަކަމުން ޕާޓީއަށް އަންނަ ކޮންމެ މީހަކުވެސް ދިޔައީ ތައުރީފުގެ ބަސްތަށް އޮއްސަމުންނެވެ. މުޅިތަންހީވަނީ ރަތާއި ހުދުގެ މާލަމެއް ހެންނެވެ. ކައިވެނިކުރާ ޖޯޑުތަށް ތިބުމަށް ހަމަޖައްސާފައިވާ ސަރަހައްދު ފާހަގަ ކޮއްފައިވަނީ ރަތާހުދުގެ ފިނިފެންމާ ފިޔަތަކުންނެވެ. ހީވަނީ ފިނިފެނަމަލުގެ ތޫފާނެއް އައިސްފައިފައި ވާހެންނެވެ. މީހުންތަށް އަންނަން ފެށުމުން ކައިވެނިކުރި ޖޯޑްތަށް އެމީހުން ތިބެން ހަމަޖެހިފައިވާ މާލަމުގައި ހުއްޓިލައިގެން ތިއްބެވެ. ރާއިން މުށިކުލައިގެ ކޯޓުފަޓުލޫނުގައި ހުރިއިރު ރީނާޒް ހުރީ ގަދަ ރަތްކުލައިގެ ކައިވެނި ހެދުމުގައެވެ. ރެހާންހުރީ ގަދަރަތްކުލައެއްގެ ކޯޓު ފަޓުލޫނުގައެވެ. އައިޝާވެސް އެޔާ އެންމެ ގުޅޭނެހެން ހުދުކުލައިގެ ބޮޑު ހެދުމެއްހައި ހުރިއިރު މަލުން ގަތާފައިވާ ބޭންޑެއް ބޮލުގަ އަލާފައި އޮތެވެ. ކޮންމެ ޖޯޑެއްގެވެސް ޗާލުކަމުގެ ވާހަކަތަށް މިރޭގައި ދައްކާ ހުސްނުވާނެކަން ގައިމެވެ. ރާއިންމެންނާއެކުގައި ރެހާންމެންވެސް އަލުން ކައިވެނި ކުރުމަށް ނިންމީ ނަސްރީނާމެން އެއީ އެންމެ ރަނގަޅު ގޮތްކަމަށް ދެކުމުންނެވެ. ދެމީހުން އިނދެގެންތިބެ ދިމާނުވެ އެހާދުވަސްވެފައި ވާތީ އަލުން ކައިވެނު ކުރުމަކީ މުހިންމު ކަމެއްގެ ގޮތުގައި ހައިތަމްއަށް ފެނުމުން އެންމެންވެސް އެކަމަށް ތާއީދުކުރިއެވެ. އެންމެން ތިބީ ރެހާންމެންވެސް ކައިވެނި ކުރާދުވަހުގައި ބައިވެރިވެލަން ކެއްމަދު ވެފައެވެ.\nމުޅި ކާއިނާތުވެސް އައިޝާމެންގެ އުފަލުގައި ބައިވެރި ވެފައިވާކަހަލައެވެ. މެދުއުޑުގައި ހަނދު ރަސްކަން ކުރަމުންދާއިރު މި އުފާވެރި ރޭގައި ބިންމަތީގައި ރަސްކަންކުރަމުންދާ ހަދަކީ އައިޝާއާ ރީނާޒްއޭ އެތާގައި ވީ ކޮންމެ މީހަކުހެން ބުނެލައެވެ. ހިތާމައިގެ އަހަރުތަކަކަށްފަހު އައިޝާގެ ދިރިއުޅުމަށް އާފަތިހެއްގެ ރޯޝަންކަން ލިބުމުން ޒާމިން ހިތާހިތުން ހެއްދެވިފަރާތަށް ޝުކުރު ކުރިއެވެ. ރެހާންވެސް ދިޔައީ އޭނާގެ ނަސީބާމެދުގައި ހެއްދެވި ފަރާތަށް ޝުކުރު ކުރާހާލު އެ އުފާވެރިކަން ދަމަހައްޓަވާތޯ ދުޢާ ކުރަމުންނެވެ. މިއަދު އެދިރިއުޅުމުގައި އެވެސް ހިތާމައެއް ނެތޭ ބުންޏަސް ދޮގަކަށް ނުވާނެއެވެ. ރެހާންއަށް އޭނާގެ ލޯބިވާ އަނބިމީހާއާ ދަރިފުޅުގެ އިތުރުން ބޮޑުއާއިލާއެއްވެސް ވަނީ ލިބިފައެވެ. މިއަދުން ފެށިގެން އާސިމާމެންގެވެސް އުނދަގުލެއް ރެހާންމެންނަށް ނުފޯރާނެކަން ޔަގީންވެފައި ވާކަހަލައެވެ. އާސިމާއާ ޖަނާން އިހުލާސްތެރިކަމާއެކުގައި އެންމެންގެ ކިބައިން މާފަށް އެދުމުން އެމެންވެސް ވަނީ މާޒީގައި ހިނގާ ދިޔަ ކަންތައްތައް ހަނދާން ނައްތާލާ ސުލްހައިގައި އުޅުމަށް ނިންމާފައެވެ.\n” އިނގޭތަ.. މިރޭ އަހަރެންގެ އޭޝް ހާދަ ޗާލޭ. ކުރިޔަށްވުރެ މާރީތީ މި ބުރުގާ އަޅާލާފަ ހުރީމަ.” ހަފްލާއިން މީހުން މަދުވާން ފެށުމުން ރެހާންއަށް އައިޝާއަށް ތައުރީފް ކޮއްލާނެ ވަގުތުކޮޅެއް ލިބުނެވެ. ރެހާން އައިޝާގެ އުނަގަނޑުގައި އަތް ވަށާލުމުން އެމޫނުމައްޗައް ވެރިވެގަތް ޖަންބުކުލަ ރެހާންއަށް ފެނުނެވެ. އެވަގުތު އައިޝާ ދުވަހަކުވެސް ބަދަލު ނުވާނެކަން ރެހާންގެ ހިތް ބުނެލި ކަހަލައެވެ.\n” ބައްޕީ… މަންމީ. ދެން ކޮންއިރަކުންތަ ބޭބީ ސިސްޓާ އަންނަނީ. މިހާރު ހޫޑީ އެހެން ބުނިތާވެސް ވަރަށް ގިނަދުވަސް ވެއްޖެޔެއްނު” އާއިލާގެ ބާކީ ތިބި އެންމެނާ އެކުގައި އެތަނަށް އައި ހޫދު ފުރަތަމަވެސް ރެހާންމެންނާ ކޮއްލީ އެސުވާލެވެ. ހޫދުގެ ސުވާލާއެކުގައި އެންމެން ރެހާންމެނާ ދިމާ ކުރަން ފެށުމުން އައިޝާ ލަދުގަތް ނަމަވެސް ރެހާން އެމީހުންނަށް ޖަވާބުދެމުން ރާއިންމެންނާ ދިމާ ކުރަމުން ދިޔައެވެ.\n“ދެން އެންމެ ކުރިން ޖެހޭނީ އަހަރެންގެ ހޫޑީ ބުނި ބޭބީ ހޯދަދޭކަންނު. އޭރަށް އަނެއްކާ އޭޝް ކުރިން ހުންނަހެން ލޯބިކޮށް ފަލަވެލާނެދޯ. އިނގޭތަ އޭޝް ކިތަންމެ ފަލަވިޔަސް ނޫނީ ދުވަސްވެ މުސްކުޅިވިޔަސް އެދުވަހަކުން އަހަރެން ބުނާނެ އެއްޗެއް.” ހަމައެކަނި އައިޝާއަށް އަޑުއިވޭވަރަށް ބުނެލި ޖުމަލައިގެ ޖަވާބުގައި އައިޝާ މަޑުމަޑުން ބޯ ހޫރިވާލިއެވެ.\n“އެހެނަސް ހަމަ ލޯތްބޭވެވެނީ” އެހެން ބުނެލުމަށްފަހު ރެހާން އެތާތިބި މީހުންނަށް ބަލާލުމެއްނެތި އައިޝާގެ ނިތްކުރީގައި މަޑުމަޑުން ބޮސްދިނެވެ.\nJustagirl who love to read stories😊😊😊\nފިރިމީހާގެ ހައްޤުގައި (10)\nJuvey first tha?\nSalaam all.. varah las vejje dhw. I’m really sorry ingey. Aslu v gothakee geyga wifi signalga massala jehunee. Rangalhu v haa avaha mi upkollee.. adhives ehfaharu varah bodah sorry. Hope last episode vx emmennah kamudhaanekamah. Will miss you guyss. Love you all😘😘💖💖💖💖💖❤❤❤\nDhen ithuru vaahakaeh kiyaalan libeynee\nNeh shaugeh says:\nNimun vrh hadi😏\nShammi Butterphlai says:\nvarah reethi story eh 😂 awesome. obiness to the max 😂 love the complete story till the end. u can do it, looking forward toanew story from u :* much love. will miss this story alot. best of luck\nThankyou sm dear😘😘😘😘\nI’ll try my best ehen vaahakaeh upkolleveythw\nReyga kiyan feshy last part Mihaaru innaane\nVvvv furihama hihgaimu vaahakaeh mee..keep it awa ❤.unmeedhu kuran awa ge reethi ehen vaahaka eh v avahah kiyaalan libeyne kamah..💯💜💜\nV reethi ekam endhegen thibi dhemeehun varinuve dhevana faharah kaiveni kuranee kihineh mee hindhee baehtha\nV v nice. .ehn stry eh avahah genes dhehchey awa doonee ly 💟 💗 💗 💗\nThanyou juvey dhoonii.. lymm😘😘😘😘\nMasha Allah v furihama ingey awa darlin\nThankyou xaaaan darling😘😘 will miss you\nAsluves v misvaane dhen koniraku new story annaany\nnice keep it up. v v reeethi mievaahaka n babyy nuliebenees thiegen ninmaalee dhw awa ☺😊😀😘😚😛😜👪💑👫👬👭 den konerakun u ge new storyy ye kiyaalan liebayynee\nThankyou shann.vaahaka eh dhn genesdhinas vaahakaige bodu bayeh liyevunyma upkuran fesheynee. Eyrah gavaidhun up kureveynee😊😊\nWow…… mi vaahakah varah reethi\nahah v reethi.inge oven sisss.. sorry inge midhiya parts ah cmmnt nukurevunyma buteparts ves ki een inge. 😅 alhee aslu v foohj vaane mi vaahaka dhrn nufenuneema? i ll miss this story terriblyy.. but not more than u😉 mi vaahaka v reethi siss thee v ithubaaru hifey bunaa dhuvahah vAhaka up kuraa writer eh… and this is one of my fav story and ur one of meh fav writer.. 😍 bye sisss LYSM😘\nThankyou so much. Kurin cmnt nukuriyas kiyaalikan enguneema v ufaa vejje😀😀nd i’ll miss you too.. LYMM😘😘😘😘😘\nHey awa kobaa hoody ge baby sis .so sad..😔😔\nMasha allah mi part vess vvvv reethi..waiting4u r new stry.keep it up dear.\nHaveanice days Awa.💙💙💙💙💙💙💙\nHey friends thankyou sm.\nRehaan n eysh hadhaanulaa ninmaaleetha\nThiythi kada ingey rehaan….\nwhatayuck is this\nemyhun ves hadhaanekan dhen ingeynu 😉\nv reethi.hope to see u withanew story again.will miss u❤\nfollow me on instagram @_.ranaar\nVv miss vaane dn …. 😔😔 awa ge aa vahaka eh kiyaalan libeyne kamah ummydh kurann .. love you ☺❤😙😙😙\nThanks firoo. Love you tooo 😘😘😘😘\nMasha allah varah reethi vaahaka. Thank you. Adhi ehen vaahaka eh genesdheythi please\nFeshigen miaee mivaahaka kiyamun .. v varah furihamayah genessdheefa oivaahakeh mee. Ekamku mipart kiyaalaafa hama bunelanothee ehgothakahvess ninmun kamakunudhey..6aharuvandhe vess roolhaa nulaa oi kaiveyeh alakun balun kurumakee onnagothenun.. kaiveni roolhaalaameehuvess 3mass dhuvahutherey kaiveni rujooa kuranee.. alun ekamaku thiuoh brave kujja vaahaka thininmaalee vaahaka hadikohlaafaehnu 😭 .. v dheravejje. Bt awage ehenvaaha akah inthizaarukuran.. 😊\nemme fab stry\n…. miss vaane vrh mi stry mathin\n… awa mathin vc …vrh vrh vrh vrh reethi stry\nThanks unaal. Will miss you too… nd vaahaka nimendhnvx thi dhin support ah varah bodah thanks😘😘love you💖💖💖\nCmmnt nukuriyas mi story kiyan.. V rythi story eh mi… Nimun ves v v rythi.. Awa ge ehen stry eh kiyaalan libeyne kamah ummydhu kuran.. <3 :*\nThanks aphro girl\nIts so soso so SO amazing….. Awa ….! Nice ending…. Waiting4awage mikahala beautiful stry…..ah\nThanks rii darling😘😘😘\nWow…. Story varah rythi😀… Nimenii dhw😢\nWow salhiey.v v kiyaahithun indhaenimunee. Best👌💙❤💖💟💗💋\nThankyou xuhu darling\nWow wow awa, haadha furihamaey thi ninmaali goehves… Dhen khonirakun awa ge ehen story eh fennaany… Mi story ehkohves v v rythi… Avahah ehen story eh fashahchey igey plx… Thy v ves molhu story writers eh… V molhu igey\nWooooowww..This was an awesome story…..nice ending💓💗💓😃😃💞💓👍thnkx4the wonderful story dear..\nnd they lived happily ever after ❤❤\nStory v reethi..\nWaiting for your next story…. Awa….\nAwa reply nukuraane kan ves ingey.\nRehaan men ge kaivenyaa behey evves comment akah neh viyya reply koffa eh.\nBut just want to tell u that mi society aa gulhey gothah liyaashey.2muslims eh varinuve alun neennaane dho. And court ge documents in ves ingeyne dho ae dhemafirin kan. Think about it next time dear\nThanks dear.. dhn vaahaka ehga ekahala mistake eh naaannaane inshaAllah😊\nAlhey awaa were are you? Come back I miss you and this story 😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭😭\nMiss you so much😐😐😐\nAwa.. V v v reethi mi vaahaka.. Waiting foranew story of yours..😊😊❤❤❤💕💕


އިތުބާރުނެތްކަމުގެ މައްސަލަ ވައްދައިގެން އެ އުޅެނީ ސިޔާސީ މަޤްސަދެއްގައި- ޒަހާ - DhiDaily\nއިތުބާރުނެތްކަމުގެ މައްސަލަ ވައްދައިގެން އެ އުޅެނީ ސިޔާސީ މަޤްސަދެއްގައި- ޒަހާ\nމިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ޒަހާ ވަހީދުގެ އިތުބާރުނެތްކަމުގެ މައްސަލަ ޕީޕީއެމާއި ޕީއެންސީން ވައްދައިގެން އުޅެނީ ސިޔާސީ މަޤްސަދެއްގައި ކަމަށް ވިދާޅުވެއްޖެއެވެ.\nއިތުބާރުނެތްކަމުގެ މައްސަލަ މަޖިލީހަށް ވައްދައިގެން އުޅެނީ މަސްވެރިކަމުގެ ސިނާއަތަށް ކޮށްދޭން ޖެހޭ ޚިދުމަތްތައް ނުކޮށްދެވިގެން ނޫން ކަމަށާއި އެއީ ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިހްގެ ސަރުކާރުން ކުރަން ކަނޑައަޅާފައިވާ ކަންތައްތައް ނުކޮށްގެން ނޫން ކަމަށެވެ.\nމި ވަގުތަކީ އިންތިޚާބުގެ ވަގުތުކަމަށްވެފައި ރާއްޖޭގެ މަޝްރަހު ސިޔާސީ ގޮތުން ހަލަބޮލި ކަމަށާއި ކޮންމެ ބަޔަކު ވެސް ވޯޓް ހޯދުމަށްޓަކައި މަސައްކަތް ކުރާނެކަން ފާހަގަކުރައްވާ ޒަހާ ވިދާޅުވީ އެކި ސަރުކާރުތަކުން ވޯޓާ ގާތްވުމުން މަސްވެރިންނަށް އެކިކަންތައްތައް ކޮށްދޭނެ ކަމަށް ބުނެ ވައުދުތައް ވަމުންދާ ކަމަށެވެ. ނަމަވެސް މި ސަރުކާރު އައިފަހުން މަސްވެރިކަމުގެ ސިނާއަތަށް ބޮޑު ބަދަލުތަކެއް ގެނެވިފައިވާ ކަމަށް މިނިސްޓަރ ޒަހާ ފާހަގަކުރެއްވިއެވެ.\nރާއްޖޭގެ ޤާނޫނު އަސާސީގެ 101 ވަނަ މާއްދާގެ (ށ) އަދި ރައްޔިތުންގެ މަޖިލީހުގެ ގަވާއިދުގެ 207 ވަނަ މާއްދާގެ (ށ) ގެ ދަށުން އެ އިތުބާރުނެތްކަމުގެ މައްސަލައާ މެދު މަޖިލީހުގައި ބަހުސް ފެށުމުގެ 14 ދުވަސް ކުރިން ދޭން ޖެހޭ ނޯޓިސް ވަޒީރަށް ފޮނުވަން ޖެހޭނެއެވެ. އެއަށް ފަހު އެ މައްސަލައަށް މަޖިލީހުގެ ތަޅުމުގައި ބަހުސްކުރެވޭނެއެވެ. މިބަހުސްގައި ވަޒީރަށް ވެސް ޖަވާބުދާރީވުމުގެ ފުރުޞަތު ލިބިވަޑައިގަންނަވާނެއެވެ. އެއަށް ފަހު އިތުބާރުނެތްކަމުގެ ވޯޓަށް އަހާނެއެވެ.\nޤާނޫނު އަސާސީގައި ވާގޮތުގެ މަތިން މިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ޒަހާ ވަހީދުގެ އިތުބާރުނެތް ކަމަށް ހުށަހަޅާފައިވާ މައްސަލައިގައި 14 ދުވަހުގެ ނޯޓިސް ރައްޔިތުންގެ މަޖިލީހުގެ އިދާރާއިން އެކަމަނާއަށް ފޮނުވާފައި ވަނީ މި މަހުގެ 11 ވަނަ ދުވަހުއެެވެ.\n10 މެންބަރުންގެ ސޮޔާއެކު އެ މައްސަލަ މަޖިލީހަށް ހުށަހަޅާފައި ވަނީ މި މަހުގެ 10 ވަނަ ދުވަހުއެވެ. އެ މައްސަލާގައި ސޮއިކޮށްފައި ވަނީ އިދިކޮޅު ޕީޕީއެމާއި ޕީއެންސީގައި ހިމެނިވަޑައިގަންނަވާ9މެންބަރުންގެ އިތުރުން ކާށިދޫ ދާއިރާގެ މެންބަރު ޢަބްދުﷲ ޖާބިރު ކަން ފާހަގަކުރަމެވެ.


SunOnline: Dsiney ge baeh Theme Park thah alun hulhuvanee\nޑިޒްނީ ބައެއް ތީމް ޕާކްތައް އަލުން ހުޅުވަނީ\nމުހައްމަދު އައުޒަމް 11 Jun 2020, 16:00\nކޮރޯނާ ވައިރަސްއާ ގުޅިގެން ޑިޒްނީގެ ތީމް ޕާކްތައް ގިނަ ދުވަސްތަކެއް ވަންދެން ބަންދުކޮށްފައި އޮތުމަށް ފަހު ބައެއް ތަންތަން އަލުން ހުޅުވާލަން ނިންމައިފި އެވެ.\nއެގޮތުން އެމެރިކާގެ ކެލެފޯނިއާގައި ހުންނަ ޑިޒްނީ ލޭންޑާއި ޑިޒްނީ އެޑްވެންޗާ ޕާކު އަންނަ މަހު 17 ވަނަ ދުވަހު ހުޅުވަން މިހާރު ވަނީ ނިންމައިފަ އެވެ. އަދި ސަރުކާރާއި ސްޓޭޓްގެ ހުއްދަތައް ލިބިއްޖެނަމަ ޑިޒްނީގެ ގްރޭންޑް ކެލިފޯނިއަން ހޮޓެލް އެންޑް ސްޕާގެ އިތުރުން ޑިޒްނީގެ ޕެރެޑައިސް ޕިއާ ހޮޓެލްވެސް އަންނަ މަހު 23 ވަނަ ދުވަހު ހުޅުވަން ވަނީ ނިންމައިފަ އެވެ.\nތީމް ޕާކްތައް ހުޅުވާލަން ނިންމި ނަމަވެސް އެތަންތަނުގައި ޕެރޭޑްތަކާއި ރޭގަނޑު ބާއްވާ ބައެއް ހަރަކާތްތައް އަދި ނުފަށަން ވަނީ ނިންމައިފަ އެވެެ.\nއޭގެ އިތުުރުން ޑިޒްނީގެ ކާޓޫނެ ކެރެކްޓާތަކުގައި ފެންނަ ޝަހުސިއްޔަތުތަކަށް ހެދިގެން އެގޮތަށް ހެދުން އަޅައިގެން ތިބޭ މީހުންނާ ކައިރިވެ ނެހެދޭނެ އެވެ.\nތީމް ޕާކްތައް ހުޅުވަން ނިންމާފައިވަނީ ސިއްހީ ގޮތުން ރައްކާތެރިވުމަށް ވަރަށް ގިނަ ފިޔަވަޅުތަކާއެކުގަ އެވެ. އެގޮތުން އެތަންތަނުގައި އިޖުތިމާއީ ގައިދުރުވެވޭ ގޮތަށް ހެދުމުގެ އިތުރުން މުވައްޒަފުންނާއި އެތަނަށް ޒިޔާރަތްކުރާ މީހުން މާސްކު އަޅަން ޖެހެ އެވެެ.\nތީމް ޕާކްތަކަށް ދެން ވައްދާނީވެސް ފިނިހޫނުމިން ބެލުމަށްފަހު އެވެެ.\nއުތުރު އެމެރިކާއާއި ޔޫރަޕާއި އަދި އޭޝިއާ ހިމެނޭ ގޮތަށް ޑިޒްނީގެ 12 ޕާކެއް ހުރެެ އެވެ. ޑިޒްނީއިން ބުނީ ކޮރޯނާވައިރަހާ ގުޅިގެން ނިމިގެން ދިޔަ ކުއާޓާގައި ޑިޒްނީގެ ފައިދާގެ 58 ޕަސެންޓް ދަށްވެފައިވާ ކަމަށެވެ.


ކޮމިޝަންގެ ނާއިބުރައީސްކަމުގެ މަޤާމަށް ކޮމިޝަންގެ މެމްބަރު ޢަބްދުﷲ ދީދީ ހަމަޖައްސަވައިފި | Judicial Service Commission\nކޮމިޝަންގެ ނާއިބުރައީސްކަމުގެ މަޤާމަށް ކޮމިޝަންގެ މެމްބަރު ޢަބްދުﷲ ދީދީ ހަމަޖައްސަވައިފި\nޖުޑީޝަލް ސަރވިސް ކޮމިޝަންގެ ހުސްވެފައިވާ ނާއިބުރައީސްކަމުގެ މަޤާމަށް ދަށުކޯޓުތަކުގެ ފަނޑިޔާރުންގެ ތެރެއިން ކޮމިޝަންގެ މެމްބަރުކަމަށް ހަމަޖައްސަވާފައި ހުންނަވާ، ކޮމިޝަންގެ މެމްބަރު އަލްއުސްތާޛު ޢަބްދުﷲ ދީދީ ހަމަޖައްސަވައިފިއެވެ.\nއިއްޔެ ބޭއްވުނު ކޮމިޝަންގެ މިއަހަރުގެ 43 ވަނަ ބައްދަލުމުގައި މި މަޤާމަށް ޢަބްދުﷲ ދީދީ ހޮއްވެވީ، އެމަޤާމަށް ކުރިމަތި ލުމަށް އިއްޔެ ޖަލްސާގައި ފުރުސަތު ހުޅުވާލުމުން، ކޮމިޝަންގެ މެމްބަރު އަލްފާޟިލް ޢަބްދުﷲ ޝާހިދު، ޢަބްދުﷲ ދީދީގެ ނަން ހުށަހަޅުއްވައި، އެނަމަށް ކޮމިޝަންގެ މެމްބަރު އަލްއުސްތާޛު މުޙައްމަދު ޝަލީމް (ރޭނިސް ސަލީމް) ތާއިދު ކުރެއްވުމުން، އަދި އެކަމަށް ޢަބްދުﷲދީދީ އިޢުތިރާޒު ނުކުރެއްވުމުން، މެމްބަރުންގެ މެދުގައި ނެގުނު ސިއްރު ވޯޓުންނެވެ. އެގޮތުން މި ޖަލްސާގައި ޢަބްދުﷲ ދީދީ ކޮމިޝަންގެ ނާއިބުރައީސްކަމުގެ މަޤާމަށް ހޮވިވަޑައިގެންފައިވަނީ، ޖަލްސާގައި ބައިވެރިވެވަޑައިގެންނެވި 07 މެމްބަރުންގެ އިއްތިފާޤުންނެވެ.\nއިއްޔެގެ ޖަލްސާގައި ކޮމިޝަންގެ ނާއިބުރައީސްކަމުގެ މަޤާމަށް އިތުރު އެހެން މެމްބަރަކު ކުރިމައްޗެއް ނުލައްވައެވެ. އަދި އިތުރު މެމްބަރެއްގެ ނަމެއް ހުށަހެއްވެސް ނޭޅެއެވެ. ކޮމިޝަންގެ ނާއިބުރައީސްކަމުގެ މަޤާމުގައި ކުރިން ހުންނެވީ، އޭރުގެ ބަންޑާރަނާއިބު އަލްއުސްތާޛު ޢަބްދުﷲ މުޢިއްޒެވެ.


ކޮމިޝަނަރ އޮފް ޕޮލިސް އައްޑޫ ސިޓީ ކައުންސިލާ ބައްދަލުކުރައްވައިފި\nހޮނިހިރު ،9 އޮކްޓޯބަރ 2021 / 16:51\nކޮމިޝަރ އޮފް ޕޮލިސް މުޙައްމަދު ހަމީދު އައްޑޫ ސިޓީ އަށް ކުރެއްވި ރަސްމީ ދަތުރުފުޅުގައި އައްޑޫ ސިޓީ ކައުންސިލާ ބައްދަލުކުރައްވައިފިއެވެ.\nމި އޮކްޓޯބަރ މަހުގެ7ވަނަ ދުވަހު އައްޑޫ ސިޓީ ކައުންސިލް އިދާރާގައި ކުރިއަށް ގެންދިޔަ އެ ބައްދަލުވުމުގައި ކޮމިޝަނަރ އޮފް ޕޮލިސް މުޙައްމަދު ހަމީދު ދެއްކެވި ވާހަކަ ފުޅުގައި، އައްޑޫ ސިޓީގައި ދިމާވާ ކުށުގެ މައްސަލަތައް ހައްލު ކުރުމަށް ފުލުހުންގެ ދައުރު ރަނގަޅު ކުރުމަށްޓަކައި އައްޑޫ ސިޓީގައި ފުލުހުން އިތުރު ކުރާނެކަމަށާއި ފުލުހުންގެ ހިދުމަތް ދިނުމަށް ބޭނުންވާ ވަސީލަތްތައް އިތުރުކޮށް ފުލުހުން ދެމުންގެންދާ ހިދުމަތްތައް މިހާރަށްވުރެ ރަނގަޅު ކުރައްވާނެ ކަމުގައި ވިދާޅުވިއެވެ. އަދި ރީޖަނަށް އަލަށް ހަވާލުވާ ކޮމާންޑަރުންގެ މަސައްކަތްތައް ފެށުމުން މިކަންކަމަށް ހައްލެއް ލިބިގެންދާނެ ކަމުގައި ފާހަގަކުރެއްވިއެވެ.\nއެ ބައްދަލުވުމުގައި، އައްޑޫ ސިޓީގެ މޭޔަރ އަލީ ނިޒާރު ދެއްކެވި ވާހަކަ ފުޅުގައި، އައްޑޫސިޓީގައި ހިނގާ ކުށްތައް މަދުކުރުމަށް ފުލުހުން ކުރަމުންދާ މަސައްކަތްތައް ފާހަގަ ކުރައްވައި ޝުކުރުއަދާކުރެއްވިއެވެ. އަދި ފުލުހުންގެ ހިދުމަތްތައް އިތުރަށް ރަނގަޅުކޮށްދެއްވުމަށް އެދިލެއްވިއެވެ.\nއެ ބައްދަލުވުމުގައި ޑެޕިއުޓީ ކޮމިޝަނަރ އޮފް ޕޮލިސް އަބްދުލް މަންނާން ޔޫސުފް އާއި އައްޑޫސިޓީ ކޮމާންޑަރާއި ޕޮލިސް ސްޓޭޝަންތަކުގެ އިންޗާޖުންގެ އިތުރުން އައްޑޫ ސިޓީ މޭޔަރ އަލީ ނިޒާރު އާއި ކައުންސިލް މެމްބަރުން ބައިވެރިވެލެއްވިއެވެ.


Trump ge tweet thakun nurakkaa bodu vejje: Muslim member | Mihaaru\nކޮންގްރެސްގައި ހިމެނޭ މުސްލިމް މެމްބަރު އިލްހާން އަމަރު. --ފޮޓޯ:އޭޕީ\nޓްރަމްޕް ކުރެއްވި ޓްވީޓުން ނުރައްކާ ބޮޑުވެއްޖެ: މުސްލިމް މެމްބަރު\n16 އެޕްރީލް 2019 - 13:03 8 comments\nވޮޝިންޓަން (އެޕްރީލް 16) - އެޑިޓްކޮށްފައިވާ ވީޑިއޯއަކާ އެކު އެމެރިކާގެ ރައީސް ޑޮނަލްޑް ޓްރަމްޕް ކުރެއްވި ޓްވީޓެއްގެ ސަބަބުން މަރުގެ އިންޒާރު ލިބެން ފަށާފައިވާ ކަމަށް ކޮންގްރެސްގައި ހިމެނޭ މުސްލިމް މެމްބަރު އިލްހާން އުމަރު ވިދާޅުވެއްޖެ އެވެ.\n"ޓްރަމްޕުގެ ޓްވީޓަކުން ދަނީ އެހެން މީހުންގެ ފުރާނައަށް ނުރައްކާވަމުން. އެކަން ޖެހޭނީ ހުއްޓުވަން،" އިލްހާން ވިދާޅުވި އެވެ.\nއިލްހާން ޓްވީޓް ކުރެއްވި އިރު ހައުސްގެ ސްޕީކަރު ނެންސީ ޕެލޯސީ ވަނީ މިނެސޮޓާގެ ޑިމޮކްރެޓިކް މެމްބަރު އިލްހާންގެ ހިމާޔަތުގައި ފިޔަވަޅު އަޅުއްވާނެ ކަމަށް ވިދާޅުވެފަ އެވެ. އަދި ޓްރަމްޕުގެ ޓްވީޓް ޑިލީޓް ކުރުމަށް ވަނީ ގޮވާލައްވައިފަ އެވެ. ޕެލޯސީގެ ބަޔާނަށް ފަހު ޓްރަމްޕުގެ ވީޑިއޯ ވަނީ އަންޕިންކޮށްފަ އެވެ. އެކަމަކު ޓްވީޓް ޑިލީޓްކޮށްފައެއް ނުވެ އެވެ.\nއިލްހާން އަށް މަރުގެ އިންޒާރު ދިން ނިއު ޔޯކް މީހަކު ދާދި ފަހުން ވަނީ ހައްޔަރުކޮށްފަ އެވެ.\nޓްރަމްޕް އިއްޔެ ކުރެއްވި ޓްވީޓެއްގައި ވަނީ އިލްހާން ކޮންޓްރޯލުން ނައްޓާފައިވާ ކަމަށް ވިދާޅުވެފަ އެވެ. އަދި އިލްހާން ދިފާއު ކުރައްވާތީ ޓްރަމްޕް ވަނީ ޕެލޯސީ އަށް ވެސް ފާޑު ވިދާޅުވެފަ އެވެ. ޓްރަމްޕް ކުރިން ވަނީ މުސްލިމުން ދިފާއުކޮށް އިޒްރޭލަށް ފާޑު ކިޔާތީ ވެސް އިލްހާންއާ މެދު ހިތްހަމަޖެހިވަޑައިނުގެންފަ އެވެ.\nޓްރަމްޕް ޓްވީޓް ކުރެއްވީ ކައުންސިލް އޮން އެމެރިކަން- އިސްލާމިކް ރިލޭޝަންސްގައި ސެޕްޓެމްބަރު 11، 2001 އާ ގުޅޭ ގޮތުން އިލްހާން ދެއްކެވި ވާހަކަތަކެއްގެ އެޑިޓެކެވެ.\nއިތުރު ލިޔުންތައް މުސްލިމުން އެމެރިކާ ޑޮނަލްޑް ޓްރަމްޕް\nރައީސް ޓްރަމްޕްގެ އަމުރު އަނެއްކާވެސް ހުއްޓުވައިފި\nމުސްލިމުން މަނާކުރާ އާ އަމުރު ހުއްޓުވަން ކޯޓަށް\nމުސްލިމުން މަނާކުރާ އާ އަމުރު އަންނަ ހަފުތާގައި ނެރެނީ


Raees Maumoon Jalahlaan Ninmee Alhugandeh Noon- Raees Yameen - Vaguthu\n2 ހަފްތާ ކުރިން ( މެއި 10, 2022 )\nކުރީގެ ރައީސް މައުމޫން އަބްދުލްގައްޔޫމް ޖަލަށްލާން ނިންމީ އެމަނިކުފާނު ނޫން ކަމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެއެވެ.\nރައީސް ޔާމީން މިފަދައިން ވިދާޅުވެފައިވަނީ ވިލިމާލޭ އަންހެނުން ތަރައްގީ އަށް މަސައްކަތްކުރާ ކޮމެޓީއަށް ޕީޕީއެމްގެ ޓިކެޓްގައި ވާދަކުރާ ފާތިމަތު ނާޒިމާގެ ކެމްޕޭން ޖަލްސާގައި މިއަދު ވާހަކަފުޅު ދައްކަވަމުންނެވެ.\nއެގޮތުން ރައީސް ޔާމީން ވިދާޅުވީ، އެމަނިކުފާނުގެ ބޭބެ، މައުމޫން ހައްޔަރުކުރީ ކުށެއް ނުކުރައްވާ ހުންނަވައިގެން ނޫން ކަމަށާއި އެމަނިކުފާނު ހައްޔަރުކުރީ ދައުލަތުގެ ހައްގަކަށް އަރައިގަނެ، ސުޕްރީމް ކޯޓުގެ ތެރެއިން ދައުލަތް ވައްޓާލަން މަސައްކަތް ކުރުމުގެ އެންމެ މޭސްތިރިއަކަށް ހުންނެވުމުން ކަމަށެވެ.\nނަމަވެސް މައުމޫން ހައްޔަރުކޮށް ޖަލަށްލާން ނިންމީ އެމަނިކުފާނު ނޫން ކަމަށާއި އެއީ ގައުމީ ސަލާމަތާއި ބެހޭ ކޮމިޓީން ނިންމި ނިންމުމެއް ކަމަށް ވެސް ޔާމީން ވިދާޅުވިއެވެ.\n"ރައީސް ނިންމާ މިކަހަލަ ބޮޑެތި ކަންކަން ނިންމާއިރު އޮންނާނެ ގައުމީ ސަލާމަތާއި ބެހޭ ކޮމެޓީއެެއް. އެއީ ވަޒީރުންގެ ކޮމެޓީއެއް. އެ ކޮމެޓީގައި ތިބޭނެ މުހިންމު ދާއިރާތަކުގެ ވަޒީރުންގެ އިތުރަށް އެކޮމެޓީގައި ތިއްބަވާނެ އެމްއެންޑީއެފްގެ ޗީފާއި ވައިސް ޗީފާ، އެބޭފުޅުން ދުނިޔޭގައި ތިއްބެވި ބޭފުޅުން ހާޒިރުވާނެ. އަޅުގަނޑެއް ނޫން ރައީސް މައުމޫން ޖަލަށްލާން ނިންމީ. އެކީ ކޮމެޓީގެ ނިންމުމެއް އެ މައްސަލަ އިސްވެ ހުށަހެޅީ ވެސް އަޅުގަނޑެއް ނޫން" ރައީސް ޔާމީން ވިދާޅުވިއެވެ.\nމީގެ އިތުރުން ޔާމީން ވިދާޅުވީ، ގާތް މީހެއް ނަމަވެސް މުޅި ދައުލަތުގެ ހައްގަށް އަރައިގަންނަ ހިސާބަށް ދިޔުމުން އެވަގުތު ދައުލަތް ހިންގަން ހުންނަ މީހެއްގެ ހައިސިއްޔަތުން ރައްޔިތުންގެ ހައްގުގައި އަޅަންޖެހޭ ފިޔަވަޅުތައް އަޅަންޖެހޭނެ ކަމަށެވެ.\nޔާމީންގެ ވެރިކަމުގައި ޖަލަށްލުމާއި ގުޅިގެން މައުމޫން މީގެ ކުރިން ވިދާޅުވީ، އެއްކޮޅުން ޔާމީނާއި ރަހިމުގެ ގުޅުން ދަމަހައްޓަން ބޭނުން ވިއަސް އަނެއްކޮޅުން އެކަން ކުރަން ބޭނުންވާ ކަމުގައިވާނަމަ އެކަން ނުކުރެވޭނެ ކަމަށެވެ.\nރައީސް ޔާމީންގެ ވެރިކަމުގައި މައުމޫނުގެ އިތުރުން ދަރިކަލުން ފާރިޝް މައުމޫން ހައްޔަރުކޮށްފައިވަނީ އެމަނިކުފާނުގެ ސަރުކާރު ވައްޓާލަން އޭރުގެ އިދިކޮޅު ފަރާތްތަކާއި ގުޅިގެން މަސައްކަތް ކުރިކަމުގެ ތުހުމަތުގައެވެ.\nމެއި 10, 2022 18:28\nވަގުތޫ އަވަހަށް ޞުރުޚީ ރަނގަޅު ކޮށްލައްވާ\nމެއި 10, 2022 19:21\nމި ގައުމުގެ ހައްގުގަ ކަލޭވެސް ތީ ޖަލައް ލާން ޖެހޭ މީހެއް.\nމެއި 10, 2022 19:34\nއަސްލު މައުމޫނުގެ ވެރިކަން ކަމުނުގޮސްގެންއުޅުނުބަޔަކު ގޮވީ މައުމޫނު ކަމުނުދަނީ ތިމާގެމީހުނަށް ވަޒީފާދިނުމާއި މިނިސްތަރުންނަށް ފިޔަވަޅުނޭޅުމާއި މިފަދަކަންކަމެވެ. ދެންޔާމީނު މޫނެއްކަނދުރާއެއްނުބަލާ އެއިރު ދިވެހިންގޮވިކަންކަން ކުރީމަ ގޯސްވީޔާމީނެވެ. ވީމާ ޔާމީނުގޯހެއްނޫނެވެ.\nމެއި 10, 2022 19:41\nއަޅުގަނޑު ކުރީ ވައްކަން އެކަނި.\nމެއި 10, 2022 19:45\nއަޅުގަނޑު އިނީ ތާސް ކުޅެން ދެއްތޯ\nމެއި 10, 2022 19:48\nމަނިކުފާނި ވެރިކަމުގަ މަނިކުފާނު ކުރެއްވި ކަމެއް ބުނެދެއްވަބަލަ ނިކަން\nމެއި 10, 2022 20:20\nބަލައަދިވެސްވެރިކަމާހެދިމޮޔަވާކަން ގައްސާނު މެންބަރުކަމަންކުރިމަތިލީމާދަރިފުޅާވެސްދެކޮަޅައްމައުމޫނުގެޕާޓީމީހަކުނެރުނު ވެރިކަމާހެދިމޮޔަވާވަރު އަދި ހިބަރު ކީކުރަން ފެމެނު މިޔަރުވެސް ވެރިކަމައްވެޖެއްޔާ ހުދުމުހުތާރު މައުމޫނުއަކީ މުބައި މީހެއް\nމެއި 10, 2022 20:26\nކުށެއް ކޮއްފިއްޔާ މައުމޫނަކަސް ޖަލައް ދާން ޖެހޭނެ. އަދި މިހާރުވެސް ޖަލު ހުކުމުން ބަރިއްޔަވެފައިހުރީ ނުފޫޒުން ކަމަށްވާނަމަ އަލުން ޖަލައް ދާން ޖެހޭނެ. މައުމޫނަކީ ގާނޫނު އަސާސީއިން ޚާއްސަ އިސްތިސްނާތަކެއް ލިއްބައިދީފަވާމީހެއް ނޫން.\nމެއި 11, 2022 09:11\nދެން ޔާމީނު އާރާ ބާރުގަ ހުރި އިރު މަޢުމޫނު ހައްޔަރުކޮށް ކުރި ތަހުޤީޤުން މޮކޮސްވެސް ނުފެނުނީ ކީއްވެޔޯ؟؟ ކުޑަ މިނުން ކޯޓަށް ކީއްކުރަން ޕީޖީއަށް ފޮނުވޭވަރަށްވެސް ހެއްކެއް ނުކިބުނު\nމެއި 10, 2022 20:49\nއިބުރާހިމް ނާސިރައް ފަހު މިރާއްޖެއިން ދުން އެއްމެ ރީތި ވެރިކަން މީ......\nމެއި 11, 2022 06:10\nޢިބޫސޯލިހުގެ ވެރިކަންދޯ. ވަރަށް ރަނގަޅު ވާހަކައެއް\nމެއި 10, 2022 21:27\nކަލޭމެން ދެމީހުން 2023 ގައި އިބޫގެ ދުވަސްދުއްވާލަން ނުކުންތަން ދުނިޔޭގައި ތިބި ބަޔަކަށް ފެންނާނެ. މައުމޫނު ޖަލަށްލީ މައުމޫނުގެ މަގުބޫލުކަން އިތުރުކުރަންވެގެންކަން އޭރުވެސް މަމެންނަށް އެނގޭ. މިހާރު ވެސް މައުނޫނުގެ ދަރިން އެތިބީ އެކި ޕާޓީތަކުގައި. ކޮންމެ ޕާޓީއެއް ވެރިކަމަށް އަޔަސް މައުމޫނުގެ ދަރިއެއް ހުންނާނެ ސަރުކާރުގެ އިސް މަގާމެއްގައި. މަކަރުވެރި މީހެއް ދޯ.\nމެއި 10, 2022 21:30\nބަލަ ކަލޭނޫންތަ މުޅި ދައުލަތް ދަވާލީ ؟؟\nބަލަ ކަލޭނޫންތަ ބުނީ ޑޮލަރު މާރުކުރަން ނެގި ފައިސާ ؟؟\nބަލަ ކަލޭނޫންތަ ބުނީ ހަލާލު ހަރާމް ފައިސާ ދޫވެހި ވަންނަވާހަކަ ؟؟\nމެއި 10, 2022 21:32\nމިހާރު ކަލޭ ކުރިއެއްވެސް ކަމެއް އޮތް ކަމަކަށް ނުވާނެ ! ތީ ކާކު ؟ ތީ މިޤައުމުގެ ހަލާކު !\nމެއި 10, 2022 21:51\nމަނިކުފާނުވޭ. ތިޔަވާހަކަ މީހުން ޤަބޫލެއް ނުކުރާނެއޭ. ތިޔަވާހަކަ އަޑު ކެނަޑިފައިވަނިކޮށް އަނެއްކާ ތިވާހަކަ ކިލުވާލުމަކީ އަތަށް ގޮވުމޭ. ބޮހޮބޮހޮވޭ\nމެއި 10, 2022 22:05\nއަމިއްލައަށް ބަރަހަނާވާއިރުވެސް ނޭންގޭ. އެއޮތީ ބުނެފަ ރަ އީސް ނިންމާ ކަންކަމުގަ ތިބި މީހުން ކުރިކަމެކޭ. ދެން މިބުނަނީ އެމީހުންނޭ ނިންމީ. އަނެއްކާ އެބަބުނޭ ، އެކަހަލަ ކަންތައްކުރީމަ އެހެންވާނެއޭ. އެކަމަކު ރައީސެއްނޫނޭ ނިންމީ. އެހެން ބަޔަކު ނިންމިއަސް ، ރައީސް ފަހުބަސް ބުނާނީ. ދެން ޔާން މިއަށް ޖަވާބެެއްދީބަލަ...ހެއްހެއް\nމައުމޫނަށް އެބައޮތް ޔާންޓޭއަށް އަބުރުގެ ދައުވާކުރެވެން. އެެއީ ވެރިކަން ވައްޓާލުމުގެ މުގުލުގަ ހުރީ މައުމޫނޭ ބުނީމަ.\n30 އަހަރު ވެރިކަން ކުރި މީހެއްގެ އަބުރު ކަތިލުމުގެ ހުކުމަކީ 24 މަހަށް ޖަލަށްލުން. އޭރުން 2023 އޮންނާނީ ލިބިފަ.\nމެއި 11, 2022 01:10\nޔާމީނު އަކީ ގަޓު ހުރި މީހެއް..\nމެއި 11, 2022 01:30\nކޮމެޓީތައް އޮންނަ ކަން މިރައީސަށް އެނގޭދޯ.... ދެން ކީއްވެޔޯ އިންޓެލިޖެންސް ނުލިބެޔޭ ކިޔާ ރޯބުހުތާނު ދޮގު ހަދަނީ... ލޮލް އަދީބާއި އެކު ކުރި ވައްކަން ނުވަނީތަ ދައުލަތުގެ ކަމަކަށް... އެއީ އަމިއްލަ މަސްލަހަތު ދެއްތޯ.\nމެއި 11, 2022 04:58\nއާން ކަލެއަށް ނުވެސް އިނގޭ މައުމޫނު ހައްޔަރުކުރިކަން މާފަހުން ޓީވީން ހަބަރުގަ ދައްކަނިކޮށް ފެނިގެން އިނގުނީދޯ ތީދެން ކޮންމެހެން ދޮގެއް ހަދާވަރުކްމެއް ނޫނޭ ކޯޓުން އަމުރުނެރުނީ ވެރިކަން ވައްޓާލަންތަ ކޮންކަހަލަ ވާހަކައެއް ތިދައްކަނީ ކޯޓުން ނެރޭ ހުކުމަކާ ގުޅިގެން ގައުމުގަ ކުއްލިހާލަތު އިއުލާނުކުރެވޭތަ އެއީވެސް ކަނޑައެޅިގެން ގާނޫނު އަސާސީއާ ހިލާފަށް ކުރިކަމެއް\nމެއި 11, 2022 06:32\nމީހުން ޖަލަށް ނުލާ ބަން ދު ނުކުރުމަ ކީ އެވެރިކަމެއް ރަގަޅު ވީކީނުން. ވެރިކަމެއް ރަގަޅު ވުމަ ކީ އެވެރިއެއް ފައިބައިގެން ދާއިރު ގައުމަށާ ރައްޔަތުންނަށްކޮށް ދީފަ ވާ ފައިދާހުރި ކަންކަން. ވެރިކަމެއް ކުރާ އިރު ބަންދު ކުރަންޖެހޭމާހުން ނާ ދޫކުރަންޖެހޭ މީހުން ތިބޭނެ.\nމެއި 11, 2022 06:33\nދެންކާކު؟ ނަސްރީނާ އުތަ\nމެއި 11, 2022 06:45\nވެރިކަން ވައްޓާލުމަށާ މަޖްލިސްމެމްބަރުން ގަތުމަށް އަމިއްލަޔަށާ ފާރިޝްދަރިލައްވަޔާ ދަނބިދަރި ނަދީމުލައްވާ އެކިފަރާތްތަކަށް ކުރި މެސެޖްތަކާއި ރިޝަވްތު ހުށައެޅި ގިނަ ހެކިތައް މައުމޫނުގެ ފޯނުގައި ހުރުމުން ފޯނު ދިނުމަށް ފުލުހުން އެދުނެވެ. ދެންފަހެ އެ ފޯނު ދިނުމަށް މައުމޫނު އިންކާރުކޮށްފިއެވެ. އަދި އަޅުގަނޑަށް މެސެޖްކުރިމީހާ އަޅުގަނޑު މެސެޖްކުރިމީހުން ހަނދާންނެތްކަމަށް މައުމޫނު ބުންޏެވެ. ޤާނޫނުގައިވާގޮތުން ތަޙްޤީޤުގައި ފުލުހުންނަށް އިންކާރުކޮށްފިމީހާއަށް ޖަލުޙުކުމެއް އާދެއެވެ. އެގޮތުން މައުމޫނު ޖަލަށްލީއެވެ. އެއީ ޔާމީންގެ ވެރިކަމަކަސް ޔާމީންގެކަމެއްނޫނެވެ. ޤާނޫނުގެ ކަމެކެވެ. މައުމޫނު ޖަލަށްލުމަށް ފުލުހުންނަށް ހުރަސްނޭޅުމަކީ ޔާމީންގެ ޢަދުލުވެރިކަމެވެ. އަދިވެސް ލާންވީއެވެ.\nމެއި 11, 2022 07:27\nމނޑފ އަފި ޕޮލުސް އިސްވެރިންނަކީ ކިހިނެއް އެމަގާމުތަކަށް އާދެވޭ ބައެއްކަން އަހަރުމެންނަށް އިނގޭ.\nސިޔާސީ ނުވާ ބަޔަކަށް ތިއިން އެއްވެސް ތަނެއްގައި ނުތިބެވޭނެ.\nޢަބްދުﷲ އިބްރާހީމް. ފޯއްމުލައް\nމެއި 11, 2022 08:12\n"އެއީ ވަޒީރުންގެ ކޮމެޓީއެއް. އެ ކޮމެޓީގައި ތިބޭނެ މުހިންމު ދާއިރާތަކުގެ ވަޒީރުންގެ އިތުރަށް އެކޮމެޓީގައި ތިއްބަވާނެ އެމްއެންޑީއެފްގެ ޗީފާއި ވައިސް ޗީފާ، އެބޭފުޅުން ދުނިޔޭގައި ތިއްބެވި ބޭފުޅުން ހާޒިރުވާނެ." ދުނިޔޭގައި ނެތްބަޔަކު ޙާޟިރުވާނީ ކިހިނެއްބާ! ދެން ކިހިނެއް މި ޔާމީނު ދައްކާ ވާހަކަ ޤަބޫލުކޮށް ދެކޮޅު ޖައްސާނީ؟ އެއީ ހަމަ ޔާމީނުގެ ރޭވުމެއް.\nމެއި 11, 2022 08:32\nކަލޭމީހުން ޖަލަށްލާ މީހުންގެ ކިބައިން ބަދަލު ހިފުމަށް މީހުންގެ ވަޒީފާޔަށް ނިގުޅައި ގަންނަން މީހުންނަށް ދެރަ ނިކަމެތި ގޮޮތް ހެދުމަށް ތިޔަގޮވަނީ ﷲ އިރާދަކުރެއްވިއްޔާ ކަލެއަށް ވެރިކަން ނުލިބުން ވެސް ވަރަށްގާތް ވަގުތު ޖެހޭއިރު\nމެއި 11, 2022 09:25\nއެއްމެނަކު ހަމާގަތިބެންޖެހޭބައެއްނޫން އެހެވީމަ އެއްމެނަކު ޔާމީނަ ތާއިދުކުރާނެކަމަދެކިގެންނުވާނެ ހަމަބުދިފިލާާގަޑި ގަޑި އަން ނާނެކަމަވިސްނާތި 2023 ޔާމީން\nމެއި 11, 2022 09:58\nއެހާ ބޮޑުކަމެއް ހިނގިއިރު އޮންނެވީ އަވަހާރަފުޅުގައިތޯ؟ ނުވަތަ\nމައުމޫނުގެ އަތުގައި ހިފާލައިގެން ރިޔާސީ ރޭހަށް ނުކުންނަން ބޭނުންވަނީތޯ؟\nމެއި 11, 2022 10:51\nވެރިކަމާހެދި އުޅެނީ ޔާމީން އެކަނިކަން އެނގޭ މީހުންނަށް އަންނި ތެޅޭ ތެޅުމާ، ޞާލިހުއާ އަންނި ލެފޭ ލެފުމާ ގާސިމާ ނާޒިމް ނުފެންނަނީ ކީއްވެބާ! ވެރިކަމާހެދި ތެޅުމުގެ ހައްގު އެކަނި އެމްޑީޕީ އަށް މިލްކުވާ ގޮތަށް ސެޓްފިކެޓެއް ދިނީ ދައްޖާލުހެން މިހާރު އެބަ ހީވޭ!


އޭލިޔަން ސިލްސިލާ2– ހަނގުރާމަ 8 – Esfiya\nކުރުވާހަކަ ކުޑަކުދިންގެ2mins ago\nއޭލިޔަން ސިލްސިލާ2– ހަނގުރާމަ 8\n“ކަލޭދޯ އޭތި ނެގީ! ..” ޕީޖިވިއޯން އައި ރުޅީގައި އެމީހާއާއި ދިމާލަށް ރަހުމެއް ނެތް ބަސްތަކެއް ބުނެލިއެވެ. އޭރު އޭނާގެ ލޮލުން އަލިފާންކަނި ބުރާކަހަލައެވެ. އެމީހާ ހުރީ ބިރުން، ކިރިޔާ ނުރޮވިއެވެ. “ނޫން! ސާހިބާ. ނޫން..” ދެއަތުން މޫނު ފޮރުވާލަމުން އެމީހާ ޖަވާބުދިނެވެ. ޕީޖިވިއޯން ނުލަފާ ގޮތަކަށް ހީލިއެވެ.\n“ރޫނާ!! ކަލޭ ދޯ އޭތި ނެގީ؟؟ އަހަރެން ކަލޭ މަރާލާނަން!! ކަލޭ މަރާލާ މީހަކަށް އަހަރެން ވާނަން..”\nރުޅިއައިސް ރަތްވެފައިވާ ޕީޖިވިއޯންގެ ލޮލުގައި ނުރައްކާތެރި ވިދުވަރެއް ހުއްޓެވެ. މިފަހަރު ހަމަ ޔަގީނުންވެސް ރޫނާ މަރާލާނެއެވެ.\nގަދަފަދަ އަޑުފަތްގަނޑާއި އެކު ދޮރު މާދުރަށް ވިއްސައިގެން ޖެހުނުއިރު ރޫނާ އާއި ދެންތިބި ކުދިންވެސް ސިއްސައިގެން ދިޔައެވެ.. ނުދާނީ ވެސް ކިހިނެތް ހެއްޔެވެ. އެއީ އެމީހުން އިންތިޒާރު ކޮއްގެންވެސް ހުރި ކަމެއް ނޫންވިއްޔާއެވެ! އެހެންވި ނަމަވެސް ރޫނާ ދަނޑިގަނޑު އަތަށް ހެޔޮވަރުކޮއްލިއެވެ. ރިއާނާ އާއި ނަޔާނީ އަދި ލިލިޔަންވެސް މެއެވެ. ނުރައްކާ ވަރަށް ބޮޑުކަން އެނގުނީއެވެ.\n“އަހަންނަށް އިންތިޒާރު ކުރަނީ ދޯ؟ ..”\nނުލަފާ ހިނިތުންވުމަކާއި އެކު ފުސްވެގެން އައި ހިރަފުސް ތެރެއިން ރިއާނާއަށް ފެނުނީ ޕީޖިވިއޯނެވެ. އޭނަގެ ހިތް ވަރަށް ބާރަށް ތެޅިގަތެވެ. އެހާ ވަރެއްގެ ސަލާމަތްތެރި ކަމެއް ނެތޭ އޭނަގެ ހިތް ބުނެލިއެވެ. އެހެން ހުއްޓާ ރޫނާ ލޮލުގެ އިޝާރާތުން އޭނައަށް ދައްކާލީ މޭޒުމަތީގައި ބާއްވައިފައި އޮތް ޕީޖިވިއޯނުގެ ޖާދޫގެ ދަނޑިގަޑެވެ. ފުރުސަތުގެ ބޭނުން ހިފައި ރިއާނާ އަވަހަށް އޭތި އަތަށް ނެގިއެވެ.\n“ދީތީތި! ހަމަ މިހާރު! ..” ޕީޖިވިއޯން ހީކުރީ އޭނަގެ އަމުރަށް ކޮންމެ މީހަކުވެސް ތަބާވާނޭ ކަމަށް ހެއްޔެވެ. ނޫނެކެވެ. އެހެނެއް ނޫނެވެ. ތހީކުރީ ނުބައި ކޮށެވެ. ތިކަހަލަ ނުބައި މީހަކަށް މަޖުބޫރީ ހާލަތުގައި މެނުވީ ތަބާވާނޭ މީހަކު ނުހުންނާނެއެވެ. ޔަގީނެވެ. އޭތީގެ ޚާދިމަށް ވެސް އެއުޅެނީ ބިރު ދައްކައިގެންނެވެ. އެހެންނަމަ ކޮންފަދަ ހެއްޔެވެ!\nރޫނާ ހުޝިޔާރު ކަމާއިއެކު ދަނޑިގަނޑު ވައިގެ ތެރޭގައި ވައި ކަފާލުމަށްފަހު ޕީޖިވިއޯނާއި ކުރިމަތި ލިއެވެ. “ރިޑަކްޓޯ އިންކަކާޓެމްޓޭ! ..” ރޫނާ ޖެއްސީ ތަންކޮޅެއް ބާރުގަދަ ސްޕެލްއެއް ނަމަވެސް އޭނަގެ ދަނޑިގަނޑަށް އެކަން ހަޖަމް ނުވީ ކަންނޭނގެއެވެ. އެ ދަނޑިގަނޑު ފީވެގެން ފިލާތައް ކުނޑިއަށްވާ ކަހަލަ ގޮތަކަށް ބުރިވިއެވެ.\n“އާހްހްހްހް! ..” އައި ކުއްލި ޝޮކުގައި ވިއްސައިގެން ގޮސް ރޫނާ ޖެހުނީ ތަންކޮޅެއް ދުރުގައި ބަހައްޓާފައި ހުރި އެނދުގެ ފަޑީގައެވެ. އެވަގުތު ރޫނާއަށް ހަޅޭއް ލަވައިގަނެވުނެވެ. ޖެހުނު ގޮތަށް ހިރިވެސް ލާކަށް ނޭނގުނެވެ. ލިލިޔަން އާއި ނަޔާނިވެސް ‘ރޫނާ’ އޭ ކިޔައި ހަޅޭއް ލަވައިގަނެ ރޫނާގެ ގާތުގައި ދެކަކޫ ޖަހައި އިށީނެވެ. ރޫނާގެ ދެލޯ މެރުނު އިރު ޕީޖިވިއޯންގެ މޫނުމަތީގައި ހުރި ނުބައި ހިނިތުންވުން ފެނުނެވެ. ރޫނާގެ ލޯ މެރުނު ވަގުތު ޕީޖިވިއޯން ފެށީ ހޭށެވެ. ރަހުމުގެ ކަންފުޅެއް ވެސް ނެތީބާއެވެ.\nރިއާނާގެ ހިތް ފަޅައިގެން ދާވަރުވެފައި ހުރި ނަމަވެސް ދެވޭކަށް ނެތެވެ. އޭނާ މިހާރު އެތަން ދޫކޮށް ރޫނާގެ ގާތަށް ހިނގައްޖެނަމަ އެކުދިންނާއި އޭނައަށް ކޮންމެފަދަ ގެއްލުމެއް ވެސް ލިބިދާނެއެވެ. އޭުރު ވެސް ރިއާނާގެ ހިތުގައި ރޫނާގެ ބަސް ކުރިން އެހުނު ނަމައޭ އޮތެވެ. ކޮންމެއަކަސް މިއޮތީ ވަގުތު ފާއިތުވެފައެވެ.\nއެންމެ ފަހަރަކުވެސް ރޫނާއާއި ދިމާލަށް ބަލައިލަން ރިއާނާގެ ހިތް އެދުނެވެ. އެއާއިއެކު ކުރަން ނުކުރަން ހުރެ ހުރެފައި ރިއާނާ ބޯ އަނބުރާލިއެވެ. އޭރު ލިލިޔަން އާއި ނަޔާނީ ރޫނާ، އަތުލައިފި ކޮއްގެން އެނދަށް އަރުވަނީއެވެ. ރިއާނާ ބޯ އަނބުރާލި ތަންފެނުމުން ޕީޖިވިއޯން އަތްމަތި އަވަސްކޮއްލީ އެތަނގައި ބޮމެއް ގޮއްވާ އިންސާނުންގެ ފުރާނަ ދުއްވާލާށެވެ. ނިކަން ދެކިބަލާށެވެ. މިއަށްވުރެ ނުބައި މަޚްލޫޤެއް އެބައުޅޭ ހެއްޔެވެ؟ ޕީޖިވިއޯންގެ ނިމުން ގެންނަ މީހަކަށްވެސް ފާފަވާނެ ހެނެއް ހިޔެއް ނުވެއެވެ.\n“އޯނޯ ޔޫ ޑޯންޓް!! ..” ރާއިދު ހަޅޭއްލަވައިގަތުމާއިއެކު ރިއާނާ އަވަހަށް އެދިމާ ބަލާލިއެވެ. އަދި ހިނިތުންވެލިއެވެ. ނަޔާނީ އާއި ލިލިޔަން ވެސް ވަރަށް އުފާވިއެވެ. މެރިފައި އޮތް ރޫނާގެ ދެލޯ ވެސް ކުޑަކޮށް އެސްފިޔަ ޖަހާލިއެވެ. ހީވަނީ އެއަޑު އިވުމުން އުފާވީ ހެންނެވެ.\nކޮންމެ ވަގުތަކު ވެސް ވިސްނިދާނެ!\nކުރުވާހަކަ އެހެނިހެން September 11, 2018\nބިރުވެރި ކުރުވާހަކަ July 9, 2018\nހަޤީޤީ ކުރުވާހަކަ އެހެނިހެން May 23, 2020\nތީ ފުރާނައިގެ ދިރުމޭމަގޭ\nހިތާމަ ކުރުވާހަކަ ލޯބި January 1, 2021


Kaamiyaabu anhenegge fahathugai thibenee kaamiyaabu gina anhenun thakeh: WIM ge Raeesaa - One Online\nވިމެން އިން މެނޭޖުމެންޓް މޯލްޑިވްސްގެ ދެވަނަ އަހަރީ ދުވަސް ފާހަގަ ކުރުމަށް ބޭއްވި ރަސްމިއްޔާތުގެ ތެރެއިން ---\nކާމިޔާބު ކޮންމެ އަންހެނެއްގެ ފަހަތުގައި، ކާމިޔާބު ގިނަ އަންހެނުންތަކެއް ތިބޭ ކަމަށް ވިމެން އިން މެނޭޖްމެންޓް މޯލްޑިވްސް(ވިމްއެމްވީ)ގެ ރައީސާ މިންހާ ފާއިޒު(މިންނު) ވިދާޅުވެއްޖެއެވެ.\nވިމްއަށް ދެ އަހަރު ފުރުން ފާހަގަ ކުރުމުގެ ގޮތުން އިއްޔެ ހަވީރު ބޭއްވި ހަފްލާގައި ވާހަކަ ދައްކަވަމުން ވިމްގެ ރައީސާ މިންނު ވިދާޅުވީ، ކާމިޔާބު ކޮންމެ ފިރިހެނެއްގެ ފަހަތުގައި އަންހެނަކު ހުންނަ ވާހަކައަކީ އަބަދުވެސް އިވޭ ވާހަކައެއް ކަމަށެވެ. އެހެންނަމަވެސް ޒަމާނަށް އައި ބަދަލުތަކާއެކު، ވިމްއިން މަސައްކަތް ކުރަނީ އެކަން ބަދަލުކޮށް، އަންހެނުންނަކީވެސް ކާމިޔާބު ބަޔަކަށް ހެދުންކަމަށް އޭނާ ވިދާޅުވިއެވެ.\n"އަހަރުމެންނަކީ (ވިމްއަކީ) ތިޔައިގެ ތެރެއިން ކޮންމެ އަންހެނަކަށް ކުރިއަށްދާން އެހީވާން ތިބި ކާމިޔާބު އަންހެނުންތަކެއް" މިންނު ވިދާޅުވިއެވެ.\nމިންނު ވިދާޅުވީ ވިމްއަށް ދެ އަހަރު ފުރިފައިވާއިރު، އަންނަ އަހަރުވެސް ގިނަ ކަންތައްތަކެއް ހާސިލު ކުރުމަކީ އެއޯގަނައިޒޭޝަނުގެ އަމާޒެއް ކަމަށެވެ. އެގޮތުން، އަންހެނުންނަކީ ގައުމެއްގެ ތަރައްގީގައި ކިހާ މުހިންމު ހިއްސާއެއް އަދާކުރާ ބައެއްކަން ހާމަކޮށްދިނުމަށް ވިމްއިން މަސައްކަތް ކުރާނެ ކަމަށް އޭނާ ވިދާޅުވިއެވެ.\nރާއްޖޭގެ އެކި ކަންކޮޅުތަކުގައި ތަފާތު ދާއިރާތަކުން ކުރިއަށްދާން ބޭނުންވާ އަންހެނުން ތިބިކަން ފާހަގަކުރައްވައި މިންނު ވިދާޅުވީ، އެފަދަ އަންހެނުންނަށް ހާއްސަކޮށްގެން އާ ޕްރޮޖެކްޓެއް ވިމްއިން ފަށާނެ ކަމަށެވެ.\n"ބީ ޔުއަރ އޯން އައިޑަލް"ގެ ނަމުގައި ކުރިއަށްގެންދިޔުމަށް ރާވާފައިވާ އެ ޕްރޮޖެކްޓްގެ ދަށުން 10 ދުވަހުގެ ތެރޭގައި ފަސް ރަށަކަށް ދަތުރު ކުރުމަށް ވަނީ ހަމަޖެހިފައެވެ. މިންހާ ވިދާޅުވީ އެ ދަތުރުތަކުގައި ބައިވެރިވާނީ އެކި ރޮނގުތަކުން ކުރިއަރާފައިވާ އަންހެނުންގެ ތެރެއިން މީގެ ކުރިން ވިމްއިން ދޭ އެވޯޑުތައް ހާސިލު ކުރި 20 އަންހެން ބޭފުޅުން ކަމަށެވެ. އަދި މި ދަތުރުތަކުގެ ސަބަބުން ގިނަ އަންހެން ވިޔަފާރިވެރިންތަކެއް ދިމާވެ، އެމީހުންގެ ތަޖުރިބާ ހިއްސާކުރުމުގެ މަގުފަހި ވެގެންދާނެ ކަމަށްވެސް ވިދާޅުވިއެވެ.\nމިންނު އިތުރަށް ވިދާޅުވީ އެކި މަސައްކަތްތަކުގައި ކުރިއަރަމުން އަންނަ އަންހެނުންނަށް ދޭ އެވޯޑުތައް ކުރިއަށް އޮތްތަނުގައިވެސް ވިމްއިން ދޭނެ ކަމަށާއި، އެ އެވޯޑުތައް ދޭ ކެޓަގަރީތައް އިތުރު ކުރުމުގެ ވިސްނުން ގެންގުޅޭ ކަމަށެވެ. މީގެ އިތުރުން ވިމްއިން ބާއްވާ މަސައްކަތު ބައްދަލުވުންތައްވެސް އިތުރު ކުރާނެ ކަމަށް މިންނު ވިދާޅުވިއެވެ.\nގުޅޭ ޓެގު ވިމް ޕްރޮފެޝަނަލް އެންޑް ކެރިއަރ ވިމެން އެވޯޑްސް އަންހެނުން ވިމެން އިން މެނޭޖްމެންޓް ވިމެން އިން މެނޭޖްމަންޓް މޯލްޑިވްސް


ތިިމާވެއްޓަށް ގެއްލުންވާގޮތަށް ޖަރީމާތައް ހިންގާ ފަރާތްތަކަށް...\nތިިމާވެއްޓަށް ގެއްލުންވާ ޖަރީމާތައް\nމިޔަރުގެ އުރަހަ ރާއްޖެއިން ބޭރުކުރި މައްސަލަ ވެސް ވަނީ ކުށްވެރިކޮށްފައި\nޖަރީމާތަކަށް އަރައިގަންނަ ފަރާތްތައް ޒިންމާދާރުނުކުރެވޭކަން ވަނީ ފާހަގަކޮށްފައި\n25 ޖެނުއަރީ 2021 | ހޯމަ 08:39\nމައްސަލަ ކުށްވެރިކޮށް ނޫސްބަޔާން ނެރުނު ޖަމުޢިއްޔާތައް\nތިިމާވެއްޓަށް ގެއްލުންވާގޮތަށް ޖަރީމާތައް ހިންގާ ފަރާތްތަކަށް ގާނޫނީ ފިޔަވަޅު އެޅުމަށް ޖަމުޢިއްޔާތަކުން ގޮވާލައިފިއެވެ.\nމިކަމަށް ގޮވާލައި ތިމާވެށި ހިމާޔަތްކުރުމަށް މަސައްކަތްކުރާ 11 ޖަމުޢިއްޔާއަކުން ވަނީ ގުޅިފައިވާ ނޫސްބަޔާނެއް ނެރެފައެވެ.\nމި ނޫސްބަޔާނުގައި ވަނީ ދިވެހިރާއްޖެއަކީ ދުނިޔޭގެ މޫސުމަށް އަންނަ ބަދަލުތަކުން ލިބޭ ގެއްލުންތަކުގެ އެންމެ ބޮޑު ޝިކާރައަކަށްވެ، އެކަމުގެ ސަބަބުން އިޔާދަނުކުރެވިދާނޭ ފަދަ ބޮޑެތި އަސަރުތައް ތަޙައްމަލުކުރަންމުންދާ އަދި ކުރަންޖެހޭ ފަދަ ނާޒުކު ތިމާވެއްޓެއްލިބިފައިވާ ގައުމެއްކަން ފާހަގަކޮށްފައެވެ. ގައުމުގެ އެންމެ ބޮޑު ރައުސްމާލަކީ ގައުމުގެ ގުދުރަތީ ވަސީލަތްތައް ކަމުގައިވާއިރު، މި ވަސީލަތްތަކަށް އެކިއެކި ގޮތްގޮތުން ގެއްލުން ދީ ތިމާވެށީގެ ބޮޑެތިކުށްތަކާއި ޖަރީމާތައް ހުއްޓުވުމަށް އެންމެ އެކަށޭނަ މަސައްކަތް ނުކުރެވޭކަން މި ޖަމުޢިއްޔާތަކުން ވަނީ ފާހަގަކޮށްފައެވެ. މިގޮތަށް ކަންތައް ކުރުމުން ތިމާވެއްޓަށް އަގުނުކުރެވޭ ބޮޑެތި ގެއްލުން ލިބޭނެފަދަ ޖަރީމާތައް ހިންގުމަށް ހިތްވަރުލިބޭކަން ކަންބޮޑުވުމާއެކު ވަނީ ފާހަގަކޮށްފައެވެ.\nމި ބަޔާނުގައި ވަނީ ކ. ހިންމަފުށީ ކައިރީގައިވާ ފިނޮޅެއް ހަލާކުކޮށްލުމަށް ކުރި މަސައްކަތް ހާމަކަން ބޮޑުގޮތެއްގައި، ފުރިހަމަ އަދި އަވަސް ތަހުގީގެއްކޮށް ކުށްވެރިވާފަރާތްތަކަށް ފިޔަވަޅުއެޅުމަށް ދައުލަތުގެ އެންމެހާ މުއައްސަސާތަކަށް ގޮވައިލާފައެވެ. މި ބަޔާނުގައި ވަނީ މި މައްސަލައިގެ އިތުރުން ވެސް ޖަމުޢިއްޔާތަކަށް ތިމާވެށީގެ ދާއިރާއިން ފާހަގަކުރެވޭ އެހެނިހެން މައްސަލަތަކާ މެދު ވެސް ޝުޢޫރު ފާޅުކޮށްފައެވެ. އެގޮތުން މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީ (މަޓީ)ން ރިސޯޓްތަކުން ކަނޑަށް ކުނި އެޅުން ކުއްލިއަކަށް ނުހުއްޓޭނެކަމަށް ބުނުމާއި، ރާއްޖޭގައި މިޔަރު ހިމާޔަތްކުރެވިފައިވާ ވީނަމަވެސް މި ޖެނުއަރީ މަހު 480 ކިލޯއަށްވުރެ ގިނަ މިޔަރުގެ އުރަހަ ރާއްޖެއިން ބޭރުކުރުމަށް ކުރި މަސައްކަތް ވެސް މި ޖަމުޢިއްޔާތަކުން ވަނީ ފާހަގަކޮށް އެކަންކަން ކުށްވެރިކޮށްފައެވެ.\nތިމާވެށީގެ ބޮޑެތިކުށްތަކާއި ޖަރީމާތަކަކީ ބައިނަލްއަޤުވާމީ ފެންވަރެއްގައި ބަލައިގަނެ، އެފަދަ ކުށްތައްކުރާ ފަރާތްތަކަށް ގާނޫނީ ގޮތުން އަޅަންޖެހޭ ހަރުދަނާ ފިޔަވަޅުތައް އެޅުމަށް ރާއްޖޭގެ ފަރާތުން ވަކާލާތުކުރާކަމުގައިވާއިރު، "އީކޯ ސައިޑް" އަކީ "ޖެނޮސައިޑް" ތަކާއި އެއްވަރުގެ ބައިނަލްއަޤުވާމީ ޖިނާޢީ ކުށެއްގެ ގޮތުގައި އިންޓަނޭޝަނަލް ކްރިމިނަލް ކޯޓުން ބަލައިގަތުމަށް އެދި، 03 ޑިސެމްބަރު 2019 ގައި ބޭއްވި، 'އެސެމްބްލީ އޮފް ސްޓޭޓް ޕާޓީސް ޓު ދަ ރޯމް ސްޓެޓިއުޓް އޮފް ދި އިންޓަރނޭޝަނަލް ކްރިމިނަލް ކޯޓް' ގެ 18 ވަނަ ބައްދަލުވުމުގައި، ރާއްޖޭގެ ރައްޔިތުންގެ މަޖިލީހުގެ ހޯރަފުށީ ދާއިރާގެ މެމްބަރު އަދި އެންވަޔަރަންމަންޓް އެންޑް ކްލައިމެޓް ޗޭންޖު ކޮމިޓީގެ މުގައްރިރު ހުށަހެޅި ހުށަހަޅުން މިޖަމުޢިއްޔާތަކުން ވަނީ ފާހަގަކޮށްފައެވެ.\nތިމާވެއްޓަށް ގެއްލުންވާގޮތަށް ހިންގާ އަމަލުތަކަކީ ދިވެހިރާއްޖޭގެ ގާނޫނުއަސާސީގެ 22ވަނަ މާއްދާއިން ބާރުލިބި، ތިމާވެށި ރައްކާތެރިކޮށް ދެމެހެއްޓުމާބެހޭ ގާނޫނާއި، އަދި އެހެންވެސް ގާނޫނުތަކުންނާއި ގަވާއިދުތަކުން މަނާކޮށްފައިވާ ކަމަކަށްވީނަމަވެސް، މިފަދަ ޖަރީމާތަކަށް އަރައިގަންނަ ފަރާތްތައް ޒިންމާދާރުކުރުމާއި މި ފަދަ ފަރާތްތަކަށް ގާނޫނުން ކަނޑައަޅާފައިވާ އަދަބު ނުދެވޭކަން މި ޖަމުޢިއްޔާތަކުން ވަނީ ފާހަގަކޮށްފައެވެ. އަދި މިހާރަށް ވުރެ ގާނޫނީ އޮނިގަނޑު ހަރުދަނާކޮށް، ނިޒާމުގެ ތެރޭގައި ހުރި އުނިކަންކަން ނައްތާލުމަށްޓަކައި ތިމާވެއްޓާ ގުޅުންހުރި، މިހާރުވެސް އެކުލަވާލައި ފާސްކުރުމުގެ މަގުމަތީގައިވާ ގާނޫނުތައް ކަމަށްވާ، މޫސުމަށް އަންނަ ބަދަލުތަކާބެހޭ ބިލާއި ބިނާވެށި ޕްލޭންކުރުމާއި ހިންގުމުގެ ބިލު ފަދަ ބިލުތަކަށް އިތުރު ސަމާލުކަމެއްދީގެން މަސައްކަތްކުރުމަށް ރައްޔިތުންގެ މަޖިލީހަށް ޖަމުޢިއްޔާތަކުން ވަނީ ގޮވައިލާފައެވެ. މީގެއިތުރުން ފުރިހަމަ ބާރު މި ސަރުކާރުން އީ.ޕީ.އޭ.އަށް ދީފައިވާއިރު، އީ.ޕީ.އޭ.ގެ މަސައްކަތް މުސްތަޤިއްލުކަންމަތީ ކުރުމަށް ވަނީ ގޮވައިލާފައެވެ.\nމި ނޫސްބަޔާން ނެރެފައިވަނީ ޓްރާންސްޕޭރެންސީ މޯލްޑިވްސް، ޒީރޯ ވޭސްޓް މޯލްޑިވްސް، ބިލީފް، ސޭވް ހުވަދޫ، ދަ މޯލްޑިވްސް، އީކޯ ކެއަރ މޯލްޑިވްސް، ސޭވް އަވަރ ވޭސްވްސް މޯލްޑިވްސް، ނަލަ ފެހި މީދޫ، ލޭންޑް ސީ މޯލްޑިވްސް، ސޭވް މޯލްޑިވްސް އަދި ހަވަދޫ އެއިޑް ގުޅިގެންނެވެ.\nކ. ހިންމަފުށީ ކައިރީގައިވާ ފިނޮޅެއް ހަލާކުކޮށްލުމަށް ކުރިއަށްގެންދިޔަ އަމަލު ކުށްވެރިކޮށް ދިވެހި ޖަމުޢިއްޔާތަކުން ބަޔާންނެރެފައިވާއިރު، އެންމެ ހަރުކަށި ފިޔަވަޅު އަޅައިދެއްވުމަށް ހިންމަފުށީ ކައުންސިލުން ވެސް ވަނީ އެދިފައެވެ. ކ. ހިންމަފުށި ކައިރީގައި އޮންނަ ފިނޮޅަކަށް ގިލިލަންކަންފުށީގެ ޖެނެރަލް މެނޭޖަރު ޑޭވިޑް ސްޓެޕޮޓިކްއާއި އެހެން މުވައްޒަފުންތަކެއް އަރައި އެ ފިނޮޅުގައި ކޯރު ކެނޑި މައްސަލައިގައި، ގިލިލަންކަންފުށީގެ ޖެނެރަލް މެނޭޖަރ ރާއްޖެއިން ފުރުން ވަނީ މަނާކޮށްފައެވެ. ފިނޮޅުގެ މިލްކު ވެރިކަން ރިސޯޓުގައި ނޯންނަ އިރު، އެ ރިސޯޓުން މިގޮތަށް އަމަލު ކޮށްފައިވަނީ އާންމުން ފިނޮޅަށް ޕިކްނިކް ދިއުން ހުއްޓުވުމަށްޓަކައި ކަމަށް ވަނީ މަޢުލޫމާތު ލިބިފައެވެ.


UPDATE: Alhuganduge nukulhedhuntheri kamakee meehun dhasnuvun: Raees Yameen | Mihaaru\nއަޅުގަނޑުގެ ނުކުޅެދުންތެރި ކަމަކީ މީހުން ދަސްނުވުން: ރައީސް ޔާމީން\n17 އޮކްޓޯބަރ 2018 - 13:57\nމިދިޔަ މަހުގެ 23 ގައި ބޭއްވި ރިޔާސީ އިންތިޚާބުގައި ބޮޑު ތަނުން ވި ބައްޔަށް ފަހު، ދެވަނަ ފަހަރަށް ދިވެހި ގައުމާ މުޚާތަބު ކުރައްވައި ރައީސް ޔާމީން ވިދާޅުވީ، އެމަނިކުފާނުގެ ވެރިކަމުގެ ފަސް އަހަރުގެ ތެރޭގައި މީހުންގެ ވިސްނުމާއި ފިކުރަށް އަންނަ ބަދަލު އައީ ކީއްވެކަން ވިސްނިވަޑައިނުގެންނެވި ކަމަށެވެ.\n"ކޮން ކަހަލަ ނުފޫޒުން ކަމެއް ސިޔާސީ ލީޑަރުންނާއި އަދި ދިވެހި ރައްޔިތުންގެ ތެރެއިން ވިސްނުން ބަދަލުވަމުންދާ އަވަސް މިނުގައި ވިސްނުންތައް ބަދަލުވެގެން ދަނީ ކޮން ކަހަލަ ނުފޫޒެއްގައި ކަން އަޅުގަނޑަކަށް ދަހެއް ނުވި،" ރައީސް އޮފީހުގައި ހުންނަވައި ރައީސް ޔާމީން ވިދާޅުވި އެވެ.\nމިއީ، މި ރިޔާސީ އިންތިޚާބުގައި އިދިކޮޅު ކޯލިޝަންގެ ކެންޑިޑޭޓު އިބްރާހިމް މުހައްމަދު ސޯލިހް (އިބޫ)އާ ވާދަކުރައްވައި 38،000 ވޯޓުގެ ތަފާތުން ބަލިވި ފަހުން ރައީސް ޔާމީން ގައުމާ މުޚާތަބު ކުރެއްވި ދެވަނަ ފަހަރެވެ. އިލެކްޝަންސް ކޮމިޝަނުން އިންތިޚާބުގެ ވަގުތީ ނަތީޖާ އިއުލާން ކުރުމާ އެކު، ޖެހިގެން އައި ދުވަހު (ސެޕްޓެމްބަރު 24) ރައީސް ޔާމީން ވަނީ ގައުމާ މުޚާތަބު ކުރައްވައި، އެ ނަތީޖާ ގަބޫލުފުޅު ކުރެއްވިކަން ހާމަކުރައްވައިފަ އެވެ.\nރައީސް ޔާމީން މިއަދު ގައުމާ މުޚާތަބް ކުރެއްވުމަށް ޕޯޑިއަމް ކައިރިއަށް ވަޑައިގަންނަވަނީ. --- ފޮޓޯ: ރައީސް އޮފީސް\nއެމަނިކުފާނުގެ މިއަދުގެ ތަގުރީރުގައި ވިދާޅުވި ގޮތުގައި މީހުން ދަސްނުވުމުގެ ނަތީޖާ އަކީ އެކިއެކި ކަންކަމާ ދޭތެރޭގައި ފިޔަވަޅު އެޅުމަށް ނުކުޅެދުމެވެ. އަދި އެ ކަންމުގެ ނަތީޖާއެއްގެ ގޮތުން ދިވެހިންނަށް ގައުމުގެ މަސްލަހަތަށް ވުރެ އިސްކަން ދެވިފައި އޮތީ ވަކި ފަރާތްތަކެއް އަމިއްލަ މަސްލަހަތަށް ކަމަށް ރައީސް ވިދާޅުވި އެވެ.\n"އަމިއްލަ މަސްލަހަތުގެ ކުރިއަށް، ދައުލަތުގެ މަސްލަހަތާއި މުޅި ރައްޔިތުންގެ މަސްލަހަތު ކުރިއަށް ނެރެވުނު ތަނެއް އަޅުގަނޑަކަށް މި ފަސް އަހަރު ފެނިގެން ނުދޭ،" ރައީސް ޔާމީން ވިދާޅުވި އެވެ.\nރައީސް ވިދާޅުވީ ރިޔާސީ އިންތިޚާބު ނިމި، އެމަނިކުފާނުގެ ވެރިކަމުގެ ފަހު ދުވަސްކޮޅު ހިނގަމުންދާ އިރު، ގައުމުގެ މަސްލަހަތުތޯ ނުވަތަ ފަރުދީ މަސްލަހަތުތޯ އިސް ކުރީ ސުވާލު ކުރަން ޖެހޭ ކަމަށެވެ.\nކުރިއަށް އޮތް ތަނުގައި ގައުމުގެ ކުރީ ސަފުގައި ތިއްބަވާ ބޭފުޅުން ގައުމުގެ މަސްލަހަތު ހަވާސާގައި ބާއްވާފައި އަމިއްލަ މަސްލަހަތު އިސް ކުރާ ކަމަށްވާ ނަމަ، ދުވަހަކު ވެސް ރާއްޖެ އަށް ކުރިއެރުމެއް ނާންނާނެ ކަމަށް ރައީސް ޔާމީން ވިދާޅުވި އެވެ.\nރިޔާސީ އިންތިހާބުގައި ސީއެޗްއެސްއީގައި ހުރި މައްޗަންގޮޅި އުތުރު ދާއިރާގެ ފޮއްޓަށް ޕީޕީއެމްގެ ރިޔާސީ ކެނޑިޑޭޓް ރައީސް ޔާމީން ވޯޓުލައްވަނީ.--ފޮޓޯ: ހުސައިން ވަހީދު/މިހާރު\nމީގެ އިތުރުން، އަމިއްލަ މަސްލަހަތު އިސްކޮށްގެން މަސައްކަތް ކުރާ ނަމަ، ދުވަހަކު ވެސް ރާއްޖެ އަށް ހަމަޖެހުމެއް އަދި ބޭރުގެ އެކިއެކި ފިއްތުންތަކާއި ނުރައްކާތަކުން ސަލާމަތް ކުރެއްވޭނެ ކަމަށް ވިސްނި ވަޑައިނުގެންނެވޭ ކަމަށް ވެސް ރައީސް ޔާމީން ވިދާޅުވި އެވެ.\nރައީސް ވިދާޅުވި ގޮތުގައި ރާއްޖޭގެ ހުރިހާ ދިމާއަކުން ފެނިގެން ދަނީ ގައުމުގެ މަސްލަހަތު ހަވާސާގައި ބާއްވާފައި އަމިއްލަވަންތަ ސިފަތަކަށް އިސްކަން ދީގެން ގައުމާ ދޭތެރޭގައި ކޮންމެ ގޮތެއް ވިޔަސް، ހެޔޮ ކަމަށް ދޫކޮށްލެވިގެންދާ ތަނެވެ. އެކަމަކު، އެމަނިކުފާނުގެ ސަރުކާރުގައި އެފަދަ ކަންކަމަށް ޖާގަ ދޭން ބޭނުން ނުވެގެން، ފިޔަވަޅުތަކެއް އަޅަން ޖެހުނު ކަމަށް ވެސް ރައީސް ވިދާޅުވި އެވެ.\n"އަޅުގަނޑު ހުރިހާ ކަމެއް ވެސް ކުރަމުން ގެންދެވޭތޯ ބެލީ އުސޫލުތަކުގެ ތެރެއިން. ހެދިފައި ހުރި ގާނޫނުތަކުގެ ތެރެއިން. މިއަދު އެހެން ހުރި ބައެއް ކަންތައްތައް އޭގެ އަނެއްކޮޅަށް ޖެހިގެން ދާތަން ފެނުމަކީ އަޅުގަނޑު ހިތާމަ ކުރާ ކަމެއް،" ރައީސް ޔާމީން ވިދާޅުވި އެވެ.\nއެމަނިކުފާނު ވިދާޅުވީ، ރައްޔިތުން ބަދަލުވާން ނުޖެހޭ ކަމަކީ ގައުމާ ދޭތެރޭގައި އޮތް ލޯބި ކަމަށެވެ. އަދި ކޮންމެ މީހަކު ވެސް ގައުމާ ދޭތެރޭގައި ވިސްނާ ވިސްނުން ކަމަށް ވެސް ވިދާޅުވި އެވެ.\nރައީސް ޔާމީން ވަނީ ރިޔާސީ އިންތިޚާބުގައި އެމަނިކުފާނަށް ވޯޓު ދެއްވި ކަމަށް "ފެންނަން އޮންނަ" 96،000 އަށް ވުރެ ގިނަ ރައްޔިތުންނަށާއި ވޯޓު ނުދެއްވި ބޭފުޅުންނަށް ވެސް ޝުކުރު އަދާކުރައްވައިފަ އެވެ.\nމިދިޔަ މަހުގެ 23 ގައި ބޭއްވި ރިޔާސީ އިންތިޚާބުގައި މަޖީދިއްޔާ ސުކޫލުގައި ބަހައްޓާފައިހުރި ފޮއްޓަކަށް މީހަކު ވޯޓުލަނީ.--ފޮޓޯ: ނިޝާން އަލީ/މިހާރު\nރައީސް ޔާމީން ވިދާޅުވި ގޮތުގައި، އެމަނިކުފާނަށް ވޯޓު ނުދިން ރައްޔިތުން ގައުމުގެ މަސްލަހަތު އިސް ކުރަން ޖެހެ އެވެ. އަދި ގައުމުގެ ކަންކަމާ ބޭރުގެ ފަރާތްތަކުން ބެހެން ޖާގަ ދިނުމަކީ ކިހާ ނުރައްކާތެރި ކަމެއްކަން އެމީހުން ހިޔާލަށް ގެންނަން ޖެހޭނެ ކަމަށް ވެސް ރައީސް ޔާމީން ވިދާޅުވި އެވެ.\n"މިކަން ކަން ކުރެއްވުމުގައި އެބޭފުޅުން ދެމި ތިއްބަވައިފި ނަމަ، އަޅުގަނޑަށް ވޯޓު ނުދެއްވި ނަމަވެސް، އަޅުގަނޑުގެ ހިތުގެ ޝުކުރު އެ ބޭފުޅުންނަށް އަބަދުވެސް އޮންނާނެ. އަޅުގަނޑަށް އަބަދުވެސް މުހިންމީ ގައުމު. އުސޫލުތަކުގެ ތެރެއިން ކަންކަން ކުރުން،" ރައީސް ޔާމީން ވިދާޅުވި އެވެ.\nރިޔާސީ އިންތިޚާބުގައި ބޮޑު ތަފާތަކުން ރައީސް ޔާމީންގެ މައްޗަށް، އިދިކޮޅު ކޯލިޝަންގެ ކެންޑިޑޭޓް، އިބޫ ކުރި ހޯއްދެވީ 134،705 ވޯޓު ހޯއްދަވައިގެންނެވެ. އެއީ 58.4 ޕަސެންޓެވެ. ޕީޕީއެމްގެ ކެންޑިޑޭޓު ރައީސް ޔާމީނަށް ލިބިވަޑައިގަތީ، 96،052 ވޯޓެވެ. އެއީ 41.6 ޕަސެންޓެވެ.\nރިޔާސީ އިންތިޚާބުގެ ނަތީޖާ ގަބޫލު ނުކުރައްވައި، ރައީސް ޔާމީންގެ ފަރާތްޕުޅުން އިންތިޚާބު ބާތިލު ކުރަން ސުޕްރީމް ކޯޓަށް ވަނީ ހުށަހަޅައިފަ އެވެ. އަދި އެ މައްސަލައިގެ ފަހު އަޑުއެހުން ސުޕްރީމް ކޯޓުގައި އިއްޔެ ވަނީ ބާއްވައިފަ އެވެ.\nއެމްޑީޕީ ދިވެހި ސަރުކާރު އިދިކޮޅު ފަރާތްތައް އިލެކްޝަންސް ކޮމިޝަން ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ޕީޕީއެމް ރިޔާސީ އިންތިޚާބު ރާއްޖޭގެ ސިޔާސީ ހަމަނުޖެހުން ރައީސް އަބްދުﷲ ޔާމީން\n151 ކޮމެންޓް, 481 ރިއެކްޝަންސް\nއަނެއްކާ ނަހަމަ ގޮތުގަ ގެކޮލަށް ވަނތް ފައިސާކޮޅާއި އެކައުންޓަށް ވަންފައިސާކޮޅު ގުނަންދަސްވިތޯ ؟\nމަނިކުފާނަށް ނުވިސްނުނީ "ޒާލިމުން އަނިޔާކުރާއިރު ބައްލަވަން މިރުސޯދުގައި، ޚާލިޤުލް ކައުނައިނި ވާކަން" އިގޭތޯ!\nތިބޭފުޅާއަށް މީހުން ދަސްނުވިޔަސް މީހުން ތިބޭފުޅާ ވަރަށް ރަނގަޅަށް ދަސްކޮށްގެން ތިބީ އިނގޭތޯ! މުއައްސަސާ ތަކުގެ ވެރިން ތިބީ ގަންނާކުރައްވާ ބިރުން ގަޔަށް ރީރީ! އެއީ ތިބޭފުޅާ ދަސްވިލެއް ބޮޑުކަމުން! މަަޖިލިސް މެންބަރުން ދުރަށްދިޔައީ، ޙަޤީގަތް ވަރަށް ރަނގަޅަށް އެގޭތީ! ރާއްޖޭގެ ތަޚުތާއި، މަޖިލީހާއި، ހުރިހާ މުއައްސަސާ ތައް ހިތަކަށް ލިބުނީ! މާ މަޤުބޫލު މީހަކަށް ވީތީކީ ނޫން! ބޮޑުބޭބެއާއި، ބޮޑު ސޭޓުގެ ބުރަމަސައްކަތުން، އެކަމަކު ދަރިފަސްކޮޅުލީ ޖަލަށް.\nއެހެން ވެދާނެ! އެންމެ މީހަކަށް ހުރިހާ ރައްޔިތުން ދަސްކުރުމަކީ އެހާ ފަސޭހަކަމަކަށް ނުވާނެ. އެކަމަކު ރައްޔިތުންނަށް މަނިކުފާނު ދަސްކޮށްލަން ވަރަށް ފަސޭހަކަމެއް!\nކަލޭ ވިސްނަން ބޭނުންވެސް ނުވާނެ. ކިތަށް މީހުންނަށް ކޮންކަހަލަ އަނިޔާ އެއް ދީފަ ތިހުރީ؟\nމަނިކުފާން އަސޭލާ ބުނިހެން ހެދިނަމަ ވެރިކަން ލިބުނީސް\nތަރުޖަމާ: ގައުމީ ސަލާމަތް: އެއީ ރައީސް ޔާމީންގެ މަގާމުގެ ސަލާމަތް ގައުމު: އެއީ ރައީސް ޔާމީންގެ ސަރުކާރު ރައްޔިތުން: އެއީ ޕީޕީއެމް މެންބަރުން އިސްތިގުލާލް: އެއީ ވެރިކަން ދެމެހެއްޓުން ގައުމުގެ ރައްކާތެރިކަން: އެއީ ޔާމީންގެ ހަށިގަޑު ރައްކާތެރިކުރުން. އަދުލު އިންސާފު: އެއީ ޔާމީން ބޭނުން ކޮންމެ ގޮތަކަށް ކަންކުރުން\nއަށްސަތޭކަ އެތައް އަހަހަރެއްވަންދެން އިސްލާމް ދީނުގެ ހަމަތަކުގައި ހިފަހައްޓައިގެން ތިބި ބަޔެއްގެ ގޮތުގައި ވައްކަމާ ފަސާދައާއި އަނިޔާވެރިކަން އެއީ ގައުމުގެ ސަލާމަތަށް ޓަކައި ކޮންމެހެންވެސް ކުރަންޖެހުނު ކަންކަމޭ ބުނީމާ ގަބޫލުކުރާނީ އެކަންކަމުގެ ތެރެއިން ބައިއެޅުނު ބަޔަކު އެކަންޏެވެ. އެހެން މީހުން ތިޔަ ގެންގުޅުނު ފަނާކުރަނިވި ފަސާދައިގެ ވިސްނުން ބަލައެއް ނުގަންނާނެއެވެ. އެނގިގެން މިދިޔައީ ތިބޭނުންވީގޮތަށް މީހުންގެ ވިސްނުމަށް ބަދަލު ނައިކަމެވެ.\nމުއީޒު ދެން މާތިރިވޭ\nއަމިއްލަ މަސްލަހަތަށްވުރެ ޤައުމުގެ މަސްލަހަތު ހިފެހެއްޓުމަށް މަނިކުފާނު ކަންތަށް ކުރެވި ގޮތާއި މެދު އަމިއްލައަށް ވިސްނާލެއްވުމަށް މިއަދު ވަގުތުކޮޅެއް ހޭދަކޮއްލަ ބައްލަޥާ. ތިޔަ ނޭގުނު ދިވެހިންގެ މިންގަޑަކީ ހެދިފައިހުރި ޤާނޫނުގެ ތެރެއިން ޤައުމީ މަސްކަހަތު ހިފެހެއްޓުން. އެހެންތޯ ހެއްދެވީ.. މަނިކުފާނާއި މަނިކުފާނުގެ މިނިސްޓަރުން އާނދޮގޭ ކިޔާ ކަންތައް ކުރީ ގަދަބާރުން. ޢާންމުންގެ އިހްސާސްއަކަށް ބެލުމެއް އެހުމެއް ނެތް!


SunOnline: Huhtifaivaa L. Bodufinolhu project ge mahsala minister ah\nހުއްޓިފައިވާ ލ. ބޮޑުފިނޮޅު ޕްރޮޖެކްޓްގެ މައްސަލަ މިނިސްޓަރަށް\nމުއާވިޔަތު އަންވަރު 23 Sep 2020, 16:10\nލ. ބޮޑުފިނޮޅު: އެ ރަށް ތަރައްގީ ކުރުން ހުއްޓިފައި އޮތުމުގެ ކަންބޮޑުވުން ވަނީ މިނިސްޓަރާއި ހިއްސާ ކޮށްފައި ---\nޓުއަރިޒަމް ޓްރޭނިން ސްކޫލެއްގެ ގޮތުގައި ލ. އަތޮޅުގައި ތަރައްގީ ކުރަން ފެށި ލ. ބޮޑުފިނޮޅު ޕްރޮޖެކްޓް ހުއްޓިފައިވާތީ އެކަމުގެ ކަންބޮޑުވުންތައް ރައްޔިތުންގެ ފަރާތުން އެ ދާއިރާގެ މެންބަރު މުހައްމަދު ވިޝާމު، ޓުއަރިޒަމް މިނިސްޓަރު ޑރ. އަބްދުﷲ މައުސޫމްއާ ހިއްސާ ކޮށްފި އެވެ.\nމިނިސްޓަރު މައުސޫމްއާ ބައްދަލުކުރެއްވުމަށްފަހު ގަމު ދާއިރާގެ މެންބަރު މުހައްމަދު ވިސާމް ކުރެއްވި ޓްވީޓެއްގައި ވިދާޅުވީ، ހުއްޓިފައިވާ ބޮޑު ފިނޮޅު ޕްރޮޖެކްޓް ކުރިއަށް ގެންދިޔުމަކީ ގަމު ރައްޔިތުން އިންތިހާއަށް އެދޭ ކަމެއް ކަމަށާއި ލާމުގެ ގޮނޑުދޮށްތަކާއި ގުދުރަތީ ޗާލުކަން ބޭރު މީހުންނާ ހަމައަށް ގެންގޮސްދެއްވުމަށް އެދޭ ކަމަށެވެ.\nއެކަމާއި ގުޅޭ ގޮތުން "ސަން" އާ ވާހަކަ ދައްކަވަމުން މެންބަރު ވިޝާމް ވިދާޅުވީ، މީގެ 12 ވަރަކަށް އަހަރު ކުރިން ތަރައްގީ ކުރުމަށް ބަޔަކާ ހަވާލުކުރި އެ ރަށުގެ ބައެއް މަސައްކަތް ކުރިއަށް ގެންދިއުމަށްފަހު ހުއްޓިފައި އޮންނަތާ މިހާރު އެތައް އަހަރެއް ވެފައިވާ ކަމަށެވެ.\n"އެ ރަށް ތަރައްގީ ވެގެން އެ ސަރަހައްދަށް ވަރަށް ގިނަ ކުރިއެރުންތަކެއް ލިބޭނެ. ރަށުގެ މަސައްކަތް ހުއްޓި އެތަން ވީރާނަވާން ދޫކޮށްލައިގެން ބަލަން ތިބެވޭކަށް ނެތް،" ވިޝާމް ވިދާޅުވި އެވެ.\nލ. އަތޮޅު ކައުންސިލާއި ގަމު ކައުންސިލްއިން އެ ރަށުގެ މައްސަލައިގައި މިދިޔަ އަހަރު ސަރުކާރުގެ ކަމާއި ގުޅޭ އިދާރާތަކާއި ބައްދަލުކޮށް ޝަކުވާ ހުށަހަޅާފައިވާކަން ވިޝާމް ފާހަގަކުރެއްވި އެވެ.\nބިމުގެ ބޮޑު މިނިގައި 4.6 ހެކްޓަރު ހުންނަ ލ. ބޮޑުފިނޮޅު، ޓްރެއިނިން ރިޒޯޓެއްގެ ގޮ ތަރައްގީ ކުރުމަށް. 25 އަހަރަށް ޕްރެމިއަރ އެކުއިޓީ ޕްރައިވެޓް ލިމެޓެޑާއި ހަވާލުކޮށްފައިވަނީ 2008 އަހަރުގެ ސެޕްޓެމްބަރ 28 ވަނަ ދުވަހު އެވެ.


Ae Dil Hai Mushkil anna aharuge Diwali gai release kuraane\n"އެއި ދިލްހޭ މުޝްކިލް" އަންނަ އަހަރުގެ ދިވާލީގައި ރިލީޒްކުރާނެ\nމަޝްހޫރު ޑައިރެކްޓަރު ކަރަން ޖޯހަރު ދެން ޑައިރެކްޓްކޮށް، ލީޑްރޯލުން އައިޝްވާރިއާ ރާއީ އާއި އަނުޝްކާ ޝަރްމާގެ އިތުރުން ރަންބީރު ކަޕޫރު ފެނިގެންދާ "އޭ ދިލްހޭ މުޝްކިލް" އަންނަ އަހަރުގެ ދިވާލީގައި ރިލީޒް ކުރާގޮތަށް ހަމަޖެހިއްޖެ އެވެ.\nއޮކްޓޯބަރުގައި ޝޫޓިން ފެށުމަށް ހަމަޖެހިފައިވާ މިފިލްމު އިންޑިއާގައި ފާހަގަކުރަމުން އަންނަ ފެސްޓިވް ދުވަހެއް ކަމަށްވާ ދިވާލީގައި އަންނަ އަހަރު ރިލީޒްކުރަން ނިންމާފައިވާކަން ހާމަކޮށްފައިވަނީ ޑައިރެކްޓަރު ކަރަން ޖޯހަރު ކުރި ޓްވީޓެއްގަ އެވެ.\nމިހާރު ޕްރޮޑަކްޝަންގެ މަސައްކަތް ފަށާފައިވާ މިފިލްމުގެ ޝޫޓިން ފެށުމަށް ހަމަޖެހިފައިވަނީ ރަންބީރު މިހާރު ކުޅެމުން އަންނަ ފިލްމު "ޖައްގާ ޖާސޫސް" އާއި އައިޝްވާރިއާ ކުޅެމުން އަންނަ "ޖަޒްބާ" ގެ މަސައްކަތް ނިމުމުން އޮކްޓޯބަރު މަހުގެ ތެރޭގަ އެވެ.\nމިފިލްމަކީ އައިޝްވާރިއާ ހިމަނައިގެން ކަރަން ޑައިރެކްޓްކުރާ ފުރަތަމަ ފިލްމެވެ.\nއަބަދުވެސް އީދާއި، ދިވާލީ އަދި ކްރިމަސްގައި ފިލްމުތައް އަޅުވައިގެން ބޮޑު ކާމިޔާބީއެއް ހޯދަމުން އަންނައިރު އަންނަ އަހަރުގެ އެންމެ ބޮޑު ކުރިމަތިލުން ކަމަށްވާ ސަލްމާން ޚާންގެ "ސުލްތާން" އާއި ޝާހްރުކް ޚާންގެ "ރައީސް" ފިތުރު އީދުގައި ރިލީޒްކުރާނެ ކަން ހާމަކޮށްފައިވަނިކޮށް މިފިލްމު ދިވާލީގައި ރިލީޒްކުރަން ނިންމުމާއިއެކު މިފިލްމުވެސް މިވަނީ ބޮޑު ކުރިމަތިލުމަކާއި ދިމާއަށް މިސްރާބު ޖަހާފަ އެވެ.\nއަޖޭ ދޭވްގަން ޑައިރެކްޓްކޮށް އެކްޓްވެސްކުރާ "ޝިވާ" އާއި މިފިލްމު ރިލީޒްކުރުމަށް ހަމަޖެހިފައިވަނީ އެއް ދުވަހެއްގައި ކަމަށްވާއިރު، މިއަހަރުގެ ޑިސެމްބަރުގައި ޝޫޓިން ފެށުމަށް ހަމަޖެހިފައިވާ މިފިލްމުގައި އަޖޭ ފެނިގެންދާނެ ގޮތް ވަނީ އާންމުކޮށްފަ އެވެ.\nލޯބި އޭގެ އެންމެ ފުންމިނަށް ގެނެސްދޭނެ ކަމަށް ބުނާ "އެއި ދިލްހޭ މުޝްކިލް" ދިވާލީ އާއި ދިމާކޮށް ސިނާމާތަކުގައި ދައްކާނީ އޮކްޓޯބަރު މަހުގެ ފަހުކޮޅު އެވެ.\nކަރަންގެ އެންމެ އުންމީދީ ފިލްމުގައިވާ މިފިލްމު ޕްރޮޑިއުސްކޮށްފައިވަނީ ފޮކްސް ސްޓާ އިންޑިއާއިންނާއި ކަރަންގެ އަމިއްލަ ޕްރޮޑަކްޝަން ކުންފުނިކަމަށްވާ ދަރްމާ ޕްރޮޑަކްޝަން އިންނެވެ.